而當中派別由特首梁振英同埋中聯辦張曉明時代最初已經出現，最早時叫做「梁粉」。梁粉即係梁振英政府粉絲，明顯帶有強烈而極端嘅個人崇拜情緒，生活政治化。例子有愛字頭、培字頭等等同埋其他西契黨。自2014年以上社運開始後，佢成班都帶頭反對，俾定性做紅底或者係深藍。


非池中係一個香港環球唱片旗下，已經無再運作嘅音樂廠牌。1996年1月29號廠牌成立嗰陣，仲搞咗一個開幕派對。當時係香港環球唱片嘅負責人陳少寶為劉以達開設，畀佢製作個人唱片同埋為胡蓓蔚監製，陳少寶喺2014年訪問嘅時候，話過自己當時就係想將非池中做成香港嘅魔岩唱片。


喺國際關係同中國外交政策方面，反華一詞常與反中一詞混為一談，如中華人民共和國常以「境外反華勢力」一詞，將反對中國政府政體或政策嘅論述劃為對中國、中國文化或中華文化嘅反華行為。中國近代政治史上，中國國民黨及中國共產黨都有類似嘅政治論述手法，將其政治對手描繪成和外來勢力合作來推翻其掌握嘅中國或中央政權。


中國共產黨及中華人民共和國政府喺許多政治事件上將法輪功、反共、西藏獨立、新疆獨立、香港獨立、台灣獨立統稱為海外反華勢力或境外反華勢力，並常暗示或明示這些勢力係串通並聯合來推翻由中國共產黨領導嘅中華人民共和國政府 ，儘管沒有直接證據顯示如反共嘅大中華民族主義者支持如西藏獨立或台灣獨立等所謂嘅分裂活動。


田中賢治係日本足球員，司職守門員，效力過Ohara JaSRA，大宮松鼠，鳥棲砂岩，FC Ganju Iwate，町田澤維亞，Arte Takasaki，金澤薩維根，長野帕塞羅，FC琉球，及Vanraure Hachinohe。


《小蝦》係李莎旻子參加《一年級·畢業季》期間寫嘅。首歌用輕鬆歡快嘅旋律同細膩自然嘅情感表達，講述咗李莎旻子參加《一年級·畢業季》嘅心路歷程，展現咗依家年輕人最真實嘅生活寫照。成首歌嘅詞曲創作都由李莎旻子一人負責，並邀請到鄭楠參與編曲，吳夢奇做歌曲嘅製作人。


雙箸門，又叫雙四門，係香港港島南岸鶴嘴對出，蒲台島、宋崗、橫瀾島、螺洲一列島，同港島之間嘅海門。雙箸門西北上可以入大譚灣，而東走經南佛堂可以入鯉魚門或者去廣東東岸同福建，而西走過赤柱半島尖可以到香港仔，可以入省城、澳門或者到廣東西岸。


呢種植物一般有3－6dm高，莖有4條棱，唔係直就係斜生品種，雖有對生分枝但比較少，長15－40cm，直徑2－4mm，表面係啡紫色到淡綠色，棱角有茸毛。而佢嘅葉係長嘅橢圓形，有啲似披針噉。而佢嘅基部有啲似個樹葉，佢嘅基部嘅邊生咗好大嚿，好似啲牙齒噉嘅鋸齒響度。


庫務大樓係香港一棟政府合署，位於九龍深水埗區長沙灣東京街西3號，即係東京街西同通州街交界。大樓佔地5,121平方米，總樓面面積約26,500平方米。工程喺2018年9月開始，耗資超過22億8,100萬港紙，由王董建築師事務所負責設計，日本五洋建設負責興建，喺2022年年中起好。


佢喺2017年大選喺同一選區再次當選為下議院議員。佢喺2019年競選黨魁，但輸咗比喬·斯溫森，隨後成為後者嘅副手。隨著同年大選斯溫森失去議席，佢同黨主席布林頓一同代理黨魁職務，去到2020年正式當選黨魁。


2020年，他聯同接近100名嘅國會議員聯名寫信俾中國駐英大使劉曉明，譴責中國大陸政府喺新疆進行嘅種族滅絕行為。 不過去到2021年，佢就警告，如果英國因為呢個議題而杯葛2022年北京冬奧，北京當局可能會進行報復式霸凌。


喺2022年1月，英國軍情五處向英國議會發出警告，警惕國會議會唔好同企圖以政治獻金滲透英國政壇嘅中共間諜李貞駒來往。其中，戴宏就被揭發曾經收取李貞駒嘅政治獻金，之後戴宏話甚至自己唔記得。事件之後，英國首相約翰遜喺一次回應戴宏要求佢落台嘅問題上，一開始用中文「你好，認識你很高興」回應，有啲評論就認為約翰遜係喺度揶揄戴宏收中共錢。


古留斯·維亞納·約亨聶斯係德裔羅馬尼亞政治人物，先後擔任羅馬尼亞德意志人民主論壇主席同國家自由黨黨魁。2014年11月16號以反對派領袖身份擊敗總理域托·龐塔，當選羅馬尼亞第五任總統，亦都係羅馬尼亞自東歐劇變以來第一位德裔總統。


《飯戲攻心2》係2024年上畫嘅港產片，《飯戲攻心》續作，由陳詠燊執導，鄧麗欣、張繼聰、王菀之、林明禎、陳湛文、謝君豪、何啟華、魏浚笙主演。套戲預計會喺2024年賀歲檔上畫。而導演陳詠燊承認第一集主演嘅黃子華冇拍呢一集。


之後，佢參加過好多國際賽，仲成功攞到東京奧運嘅入場劵。不過佢喺第一場比賽就輸咗俾畀新加坡劍手，喺六十四強止步，惟有轉戰團體賽。其後佢因為壓力太大，喺接受TVB嘅現場直播訪問時仲喊咗出嚟，覺得自己好對唔住香港人，令香港人失望。


太監係中國古代官名，最早出現喺北魏，係作為女官稱號。唐朝嗰時係外朝官職大監嘅別稱。宋朝係高級女官職稱，遼朝係政府高級職位嘅名。到咗明朝時，由於太監職位成日都係由宦官擔任，於是「太監」就變咗高級宦官嘅稱呼，到清朝，宦官全部都叫做太監，之後先變成宦官統稱。


太監呢個名係喺北魏開始出現，孝文帝置女官管理內事，其中就有「大監」一職，喺作司之下，女侍中之上，而古人又成日將「大」與「太」撈亂用，所以「大監」可能就係太監，例如喺北齊，宮女出身嘅穆黃花畀北齊後主高緯臨幸之後就畀人叫做「舍利太監」。


「太監」作為正式官名嘅記載係喺宋代，孫逢吉嘅《職官分紀》記載，宋太宗喺內廷置內官，有尚宮同太監，一齊負責內省事務，又改內省為做尚書內省，尚書、太監都叫尚書。呢度嘅太監係高級女官職稱，亦寫成大監。亦都有其他官署設有太監官職。


劫盜地圖係哈利波特系列入面嘅一幅魔法地圖，由「鹿角」詹姆波特、「獸足」天狼星布萊克、「蟲尾」彼得佩迪魯、「月影」雷木思路平喺霍格華茲讀書嗰陣發明，記錄咗成個霍格華茲嘅地圖同部分嘅秘密通道，而且可以偵測校園入面嘅每一個人嘅動向，並將佢哋嘅姓名記錄喺地圖上面。


據《史記》記載，太甲在位初年，任用伊尹做宰相，商朝比較強盛。但係太甲三年嗰陣，太甲開始按照自己個脾氣做嘢，以殘暴嘅手段對付百姓、奴隸，伊尹就將太甲流放去桐嘅王宮。三年後，伊尹見太甲改過自新，就鄭重噉將政權交翻畀太甲。


西雪梨機場將會成為澳洲雪梨第二個機場，位於市郊嘅 Badgerys Creek 區。相比起而家喺馬斯覺嘅雪梨機場，呢個機場計劃會廿四小時運作。呢個機場喺2018年9月24號開始動工，預計2026年12月起好同埋開幕。


紅移，指物體移離自己，光譜亦移向紅色一邊。佢相反係藍移，代表物體移近自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應，物體移走時，物體有嘅光，會偏咗紅色一邊，波長變大，頻率變低。


2010年亞運結束後，廣州市人民政府為咗解決少年兒童太少活動場所嘅問題，先至決定喺廣州各大區起一間兒童公園。直到2012年，公園先至開始喐手起，一直到2014年5月27號起好，2014年兒童節期間正式開園，但凈開放咗一期區域。


呢句口號喺2016年，本土民主前線發言人梁天琦參選第5屆香港立法會新界東地方選區補選嗰陣頭一次提出。佢話任何年齡人士都可以革新同改變，就係「時代革命」。同年第6屆香港立法會選舉，青年新政亦有用「光復香港，時代革命」作為競選口號。


到2019年，因應《逃犯條例修訂草案》爭議造成反送中逆權運動，過程中衍生出一系列事件，造成社運升級，香港人重新提出「光復香港，時代革命」口號，引起全世界關注。前端傳媒總編輯張潔平表示個口號係強化行動同革命願望，並指出「香港人要將香港，成為香港人嘅香港」，但係親中派表示反對。


2020年7月2日，有報章引述香港警務處消息話由於「光復香港、時代革命」口號出自於本土民主前線前發言人梁天琦喺參加2016年立法會新界東地方選區補選時嘅競選口號，而佢過往曾經提出「港獨」、「香港國」等倡議，所以喺遊行現場或者公眾地方例如商場高叫呢個口號會被視為違反《港區國安法》。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


白犀牛又叫做方唇犀牛，因為佢哋有一個寬大嘅咀，好啱用嚟食草，其他嘅犀牛品種都係勾咀嘅，方便食樹葉。無門牙，臼齒就好似排列得好整齊嘅小火山咁，而每個「小火山」嘅邊緣都生有一圈堅硬嘅琺瑯質。兩排齒冠就好似剃刀咁，可以快速剷去闊20cm嘅草皮。


住響聖地牙哥動物園成9年咁耐嘅白犀牛曼哈拉，一直都冇繁殖犀牛仔，後嚟將佢移到野生動物園區之後，呢個面積達93英畝嘅地方，多咗成廿隻犀牛乸陪佢之後，13年內已繁殖到59隻犀牛仔，佢嘅就亦令白犀牛暫時脫離瀕臨絕種動物嘅行列。


裴楷嘅老豆裴徽係有名嘅玄學家，同當時嘅學者交往密切。裴徽有四個仔，個個都成器，除咗大哥裴黎做將軍，其餘三兄弟都係做官，兼且都係名士，當中裴楷嘅才望最高。佢細個時就已經出名，受老豆影響，尤其精通《道德經》、《易經》，當時同王戎齊名。


於是鍾會向當時嘅大將軍司馬昭舉薦佢，話「裴楷清通，王戎簡要」，於是司馬昭闢拜佢做掾屬，之後遷任尚書郎，於是裴楷開始咗佢嘅仕途。謝鯤讚裴楷話佢「雋朗有識具，當時獨步」。到賈充改訂律令時，裴楷做當中嘅定科郎。


晉朝初年，佢做中書郎，喺宮中出入，見到佢嘅人都幾尊敬佢。司馬炎登基後，想問卜睇下晉朝有幾代皇帝，卜出嘅結果話係「一」，皇帝即時唔開心，群臣亦驚慌，無人夠膽出聲。裴楷出來，以玄學上嘅「一」來講解占卜結果，令朝廷氣氛緩和返。


」。佢嘅品德喺當時同山濤、和嶠齊名。晉朝皇帝曾經問裴楷當政得失，裴楷指出唯一嘅失係賈充之流嘅人喺朝廷，由於任愷、庾純亦指責賈充，於是皇帝調賈充出外，直到賈充嘅女嫁畀太子先整停件事。晉朝統一各地後，要公卿論政，裴楷就論述漢魏盛衰嘅軌跡，在座嘅人都歎服。


晉惠帝登基後，外戚楊駿執政。裴楷嘅仔裴瓚娶楊駿個女，但裴楷睇唔起楊駿，同呢個親家關係唔好。於是楊駿執政後，裴楷轉做衛尉，之後遷任太子少師，呢啲係閒職，無乜事做。到誅殺楊駿時，裴楷受牽連入獄，當時件事好倉促，啲人好驚，但裴楷好鎮靜，喺獄中攞紙筆寫信畀親屬。


因爲傅祗救佢，於是出獄。太保衛瓘、太宰司馬亮話裴楷正直，抵賜爵，於是裴楷封爲臨海侯，食邑兩千戶。之後仲代替楚王司馬瑋做北軍中侯，兼散騎常侍，於是司馬瑋怨衛瓘、司馬亮掛住推薦裴楷而排斥佢，裴楷知道後唔敢任職，轉爲尚書。


當時由於八王之亂，局勢動盪，裴楷擔憂局勢，想調出朝廷避下，原本係要去做安南將軍、假節、都督荊州諸軍事，但臨行時司馬瑋發動叛亂，殺咗衛瓘、司馬亮。司馬瑋覺得裴楷之前搶佢北軍中侯個位，又同衛瓘、司馬亮係老襯，所以落令追殺裴楷。


喺2003年規劃緊嘅地鐵方案入面就出現咗APM綫嘅樣，嗰時嗌嘅係體育中心站，位置就喺而家呢個位。後嚟地鐵方為咗避開同一城市出現兩個體育中心站嘅情況而改名做體育中心南站。而工程喺2006年6月30號開始施工，而工程一直去到2009年底先至搞掂。


由於呢個站隔籬就係1號綫同3號綫嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅，除非係隔籬嘅天河體育中心有大型活動響度舉辦嗰陣先至有啲客流噉。但係APM凈係行天河北同珠江新城中軸線嗰带，啲人寧願揀體育西路站都唔揀呢個站去坐地鐵，所以呢個站凈係得好少人去坐車。


汀太路，香港一路，喺大埔，駁住汀角路同大埔太和路而名，英文 Ting Tai Road。條路分隔成雙向，東北到西南。北面起自十字路口，駁通汀角路、汀麗路。東北行線中途叉出大埔頭路，入大埔頭唯一車路。南面又以十字路口做尾，駁通大埔太和路同啟和路。


加鐵由Peninsula Corridor Joint Powers Board管理，呢個機構包含咗三個縣嘅部門。每個部門負責九個董事會。呢啲部門分別係三藩市縣、SamTrans同埋 Santa Clara Valley 運輸管理局。


鄧小平主持咗大會開幕式，並致開幕詞。佢高度咁評價咗呢次大會嘅歷史地位，認為呢次大會將係黨嘅第七次全國代表大會以嚟最重要嘅一次會議，佢重總結咗新中國建國以嚟嘅歷史經驗，正式提出咗「建設有中國特色嘅社會主義」嘅新命題。


大會通過嘅《中國共產黨章程》，適應改革開放同社會主義現代化建設嘅需要，對黨嘅民主集中制同各項組織制度、黨嘅紀律作咗更充分、更具體嘅規定。新黨章清除咗「十一大」黨章中仍肯定「無產階級專政下繼續革命嘅理論」等「左」嘅錯誤，吸收咗「七大」同「八大」黨章嘅優點，並根據新時期執政黨嘅特點，提出咗好多新嘅要求。


大會通過咗《關於十一屆中央委員會報告的決議》、《關於〈中國共產黨章程〉的決議》和《關於中央紀律檢查委員會工作報告的決議》。大會選舉咗由210名中央委員同138名中央候補委員組成嘅中央委員會，選舉咗由172名委員組成嘅中央顧問委員會同由132名委員組成嘅中央紀律檢查委員會。


中國共產黨第十二屆中央委員會第一次全體會議於1982年9月12號至13號响北京舉行。出席會議嘅中央委員201人，候補中央委員138人。中央顧問委員會委員149人，中央紀律檢查委員會委員128人列席咗會議。


中國共產黨第十二屆中央委員會第二次全體會議於1983年10月11號至12號响北京舉行。出席會議嘅中央委員201人，候補中央委員136人。中央顧問委員會委員150人，中央紀律檢查委員會委員124人，中央機關同地方黨委嘅負責人11人列席咗會議。


全會一致通過《中共中央關於整黨的決定》，明確規定咗整黨嘅基本方針、基本任務、基本政策同基本方法。選舉產生中央整黨工作指導委員會，胡耀邦任主任。萬里、余秋里、薄一波、胡啟立、王鶴壽為副主任，王震、楊尚昆、胡喬木、習仲勛、宋任窮為顧問。


中國共產黨第十二屆中央委員會第三次全體會議於1984年10月20號响北京舉行。出席全會嘅中央委員會委員同候補委員321人。中央顧問委員會委員、中央紀律檢查委員會委員，同埋地方、中央各有關方面嘅主要負責同志共297人列席咗會議。


全會一致通過咗《中共中央關於經濟體制改革的決定》。呢個決定，根據馬克思主義基本原理同中國實際相結合嘅原則，闡明咗加快以城市為重點嘅成個經濟體制改革嘅必要性、緊迫性，規定咗改革嘅方向、性質、任務同各項基本方針政策，係指導中國經濟體制改革嘅綱領性文件。


全會討論確定咗關於進一步實現中央領導機構成員新老交替嘅原則。全會收到咗葉劍英、鄧穎超、徐向前、聶榮臻、烏蘭夫、王震、韋國清、李德生、宋任窮、張廷發等64位同志唔再擔任第十二屆中央委員會委員或候補委員，李井泉、蕭勁光、何長工等37位同志請求唔再擔任中央顧問委員會委員，黃克誠、王從吾、李昌等30位同志請求唔再擔任中央紀律檢查委員會委員嘅信。


中國共產黨全國代表會議於1985年9月18號至23號响北京召開。會議通過《中共中央關於制定國民經濟和社會發展第七個五年計劃的建議》，批准一批老幹部唔再擔任三個中央委員會委員嘅請求，增選一批新成員進入中央三個委員會。


為適應新嘅形勢同任務嘅需要，按照進一步實現中央領導機構成員新老交替嘅原則，呢次全會對中央政治局常委提出嘅、經中央政治局反覆醞釀嘅候選人名單進行咗充分嘅討論，對中央政治局同中央書記處嘅成員進行咗局部嘅調整。


中國共產黨第十二屆中央委員會第六次全體會議於1986年9月28號响北京舉行。出席會議嘅有中央委員199人，候補中央委員126人。列席會議嘅有中央顧問委員會委員161人，中央紀律檢查委員會委員122人，有關負責同志25人。


會議通過咗《中共中央關於社會主義精神文明建設指導方針的決議》，根據馬克思主義基本原理同中國實際相結合嘅原則，進一步闡明咗社會主義精神文明建設嘅戰略地位、根本任務同基本指導方針，係新嘅歷史時期加強中國社會主義精神文明建設嘅綱領性文件。


中國共產黨第十二屆中央委員會第七次全體會議於1987年10月20號响北京舉行。出席會議嘅有中央委員202人，候補中央委員122人。列席會議嘅有中央顧問委員會委員161人，中央紀律檢查委員會委員121人，有關負責同志39人。


全會決定，1987年10月25日响北京召開中共第十三次全國代表大會，全會討論並通過咗中央委員會向中共十三大嘅報告、《中國共產黨章程部分條文修正案》，一致決定將呢兩個文件提請中共第十三次全國代表大會審議。


全會確認1987年1月16號中共中央政治局擴大會議關於接受胡耀邦辭去中央委員會總書記職務嘅請求嘅決定同推選趙紫陽代理中央委員會總書記嘅決定，重確認1987年7月14號中共中央政治局關於撤銷沈圖中央委員職務嘅決定。


對華政策跨國議會聯盟係一個由十八個不同國家同埋歐洲議會，超過170位各國跨黨派國會議員組成嘅一個國際組織。聯盟認為中國共產黨令確保自由同安全嘅民主制度同人權正受到前所未有嘅壓力。聯盟希望通過各國合作以維護基於國際原則下嘅秩序、維護人權、促進公平貿易、加強安全和同埋障國家誠信，處理中國產生嘅人權等問題。


喺成立嘅時侯，多個成員接受訪問亦批評北京打壓香港同新疆，提到北京未經諮詢或香港人同意，繞過香港立法會實施《港版國安法》，打壓香港人嘅人權民主自由。另外佢哋亦希望阻止中國透過借貸、投資或其他方法，侵犯任何發達或新興市場嘅國家或政權嘅主權。


倫敦大火係英國倫敦史上最大劑嘅火災，火勢由9月2號星期日開始蔓延，至9月5號星期三先至熄。場火燒咗不列顛尼亞城牆內嘅中世紀倫敦市建築，重直逼貴族勢力範圍西敏市、查理斯二世嘅白廳宮同埋好多近郊貧民區，好彩及時受到控制。


場火損失包括一萬三仟兩佰戶住宅、八十七座教區教堂、聖保羅大教堂以及多數市政府建築，估計成座城八萬人口之中嘅七萬居民無家可歸。實際死亡人數不可考究，傳統上推測傷亡好細，紀錄上亦只得六人證實死於場火。不過，近年有觀點挑戰呢個數字，認為貧民同中產階級嘅死亡人數並冇計，而且大火可能燒晒受害者條屍，令到冇留低易認出嘅遺體。


1666年9月2號星期日凌晨一點左右，倫敦市布甸里有一間麵包舖失火。一陣大風將火好快吹過幾條木屋嘅窄巷，然後又吹入咗去泰晤士河北岸嘅一啲倉庫。大火燒咗整個城，燒足四日，包括八十七間教堂、四十四間公司以及成萬三間民房盡毀，當時歐洲最大城市倫敦大約六分之一嘅建築燒咗。


後來起火點布甸里附近立咗一個紀念碑，高 61.5 公尺，一共有三佰一十一級，頂頭係火樣裝飾包住個圓波，係英國天文學家同建築師基斯杜化雲設計嘅，重建工程由基斯杜化雲主導，五十四間教堂中有五十一間係佢重新設計嘅，包括聖保羅大教堂。


無論如何，橫排中文直到20世紀初都重係好稀罕嘅。1917年，《新青年》第三卷第三期發表咗由錢玄同寫畀陳獨秀嘅公開信。錢認為讀豎排嘅字既嘥力、又唔符合人體對眼嘅設計，而且漢字筆劃亦都符合左起橫排。錢玄同多次發表同類主張，而陳獨秀亦都認同，但係始終未能成為氣候。


至於台灣、香港、澳門同埋海外華人等用繁體中文嘅社群，就冇咁規定排字方向法。1990年代起，社會有啲用橫排嘅趨勢，但係無阻豎排書刊繼續印行。部分報紙甚至喺同一版會有橫排同豎排嘅文章，或者標題用橫排、內文用豎排。


日文由於模仿咗漢文嘅書寫方式，所以傳統嘅日文亦都係打棟排嘅，先由上而下、再從右至左咁寫。偶然會因為書寫面積限制而打橫排，好似日式門簾同寺廟牌匾呀咁，但係都重係從右邊讀起嘅，即係每行得一個字嘅豎排。直到江戶時代，傳統嘅豎排文字受到洋學潮流嘅影響，而開始出現模仿歐洲文字嘅橫排書寫。


使節團份報告書提出用羅馬字、廢除漢字等運動，從而就引伸出「模仿西歐嘅左起橫排至係革新、右起橫排係保守嘅」觀念同形象，右起橫排從而更進一步咁衰落。1946年1月1日嘅《讀賣報知新聞》、以及1948年3月發行嘅B50錢紙幣，成為左起橫排嘅開端。


中國大陸和新加坡推行簡體中文之後，豎排文字已經買少見少，只係喺排版空間有所限制嘅時候，好似報紙標題、書脊、招牌、標語、旗呀咁度睇到。長篇簡體中文一定係用橫排印嘅。但係傳統文化內容，好似大部分書法作品、對聯等，即使係用簡體字都重係會打棟寫嘅。


至於繁體中文同日文，橫排同豎排都會用，但係日文用嘅場合多啲。由於豎排係傳統書寫嘅方法，書法、國語教科書、小說詩歌等文藝作品、立場保守嘅報刊等，多數會繼續沿用豎排。日式個人卡片，寫日文嗰面多數會打棟排、而另一面英文嘅就打橫排。


由日本發揚光大嘅漫畫，啲字多數打棟排，本書就左開往右揭，每格啲公仔亦都會配合，由上面先睇右、再睇左，再睇落下面。呢種排版方式亦都適合漢字圈嘅市場，所以日本漫畫嘅中文版亦都會打豎排啲字。不過，呢啲漫畫要打入語文打棟排唔到嘅市場，就可能要執執佢嘞。


不過到咗近年，隨住電腦嘅性能同容量增加，再加上電腦普及化、多語化嘅潮流，用家亦都開始要求左起橫排以外嘅語文排列方式。Microsoft Word之類嘅文書處理軟件首當其衝，早期就喺相關版本加入豎排系統，方便東亞地區用戶。


但另一方面，經過台灣行政院嘅規劃提出，立法院喺2004年將政府公文一律改成橫排，方便e政府運作、亦都方便混埋西方語文同數字排版。但係呢一樣舉措就被抨擊為背棄傳統。雖然遇到唔少阻力同質疑，但係從2005年起，台灣政府仍然積極推動公文橫式書寫，強制公務機關同學校，要用統一嘅直書橫式格式，企圖改善台灣境內語文排列紊亂嘅現象。


埃及史可以追溯到公元前三千五百年前嘅古埃及文明，古埃及後期先後受波斯、古希臘同古羅馬影響，最終喺公元前一世紀尾成為羅馬帝國嘅行省，到七世紀開始逐漸阿拉伯化，到十六世紀成為鄂圖曼帝國嘅領土。十九世紀尾，埃及成為大英帝國保護地，1953年成立獨立主權國。


舊域多利醫院係香港舊時一間公營醫院，喺香港島山頂白加道15至17號，喺1897年至1947年間運作。醫院關閉之後，主樓就拆咗並用嚟起咗政務司司長官邸。喺1921年起嘅產科翼樓就保留，現已被評為香港三級歷史建築。


舊域多利醫院喺1897年由當時嘅香港總督羅便臣奠基，係紀念維多利亞女皇登基60週年而開設，因此又叫做域多利銀禧醫院。奠基石嘅下面放咗一個時間囊，裏面有當時嘅報紙同硬幣。由於工程延誤，醫院延遲到1903年11月先至正式啟用。


當時舊域多利醫院專門收容同治療女性同兒童病人，因此喺1921年加建咗產科翼樓。當時政府舉辦咗一個建築設計比賽，結果由巴馬丹拿建築事務所贏得比賽。醫院喺1947年停辦，主樓隨即拆咗改建做輔政司官邸，產科翼樓就改做政府宿舍，並改名叫維多利亞大廈，而家由政府產業署管理。


三層高嘅產科大樓用新古典主義建築風格設計，亦受到意大利文藝復興建築風格同喬治亞風格所影響。正面嘅紅磚同仿石外牆為大樓帶來優雅嘅外觀，地下嘅拱形柱廊、拱心石係新古典主義建築嘅典型特徵，二、三樓嘅威尼斯式窗門、建築物正中嘅拱形石雕同突出嘅屋簷就展現出優美嘅意大利建築風格。


隨著越來越多中國人希望喺澳洲定居，佢哋有時亦會接受澳洲中文媒體嘅訪問，就移民申請同中國學生去澳洲留學嘅問題發表意見。另外，佢亦有同今日傳媒集團旗下嘅媒體合作，不定時發佈同中國人申請留學移民有關嘅資訊。


喺2020年6月，北京未經諮詢或香港人同意，強行喺香港實施《港區國安法》，引起國際關注。而澳洲亦提供咗人道支援，推出「避風港」政策，對香港人申請部分澳洲永久居民簽證條件予以放寬。政策受到唔少香港人歡迎，但一啲中國網民就指控澳洲政府歧視，話咁做對佢哋唔公平，指南針留學移民亦發起聯署，指控澳洲政府，聲稱代表所有189簽證申請人，要求一視同仁。


佩迪里去過法國聯賽發展，但係因為唔適應天氣而返返印尼。1999年舉行嘅亞洲盃足球賽外圍賽，其中一場分組賽作客對戰香港，佩迪里表現非常好，所以吸引咗香港嘅快譯通邀請加盟，其後都效力過愉園、傑志同埋南華等球會。


係中國廣東省廣州市嘅其中一個樓盤，喺黃埔區南崗街道同蘿崗街道、永和街道同增城區新塘鎮嘅交界嗰邊。佢係碧桂園集團屬下嘅一個大型住宅區。呢個住宅區嘅佔地面積有6km²。而呢個樓盤喺2002年5月1號開始發售，而家有4萬個業主喺呢度住。


罪惡關聯，又叫關聯謬論，係一種非形式謬論。廣義上，罪惡關聯係指講謬論嗰個人唔正確噉話某一樣嘢本質上有第樣嘢嘅特徵，佢好多時就會靠噉就話 B 同 C 係同一樣嘢，跟手就將兩樣嘢撈埋一齊講，目的係諗住撐佢個有問題嘅立場。


罪惡關聯有陣時可以俾人攞嚟做人身攻擊，手法通常係講謬論嗰個人因為對手主張嘅立場同某啲衰人主張嘅有些少似，就話對手個立場係錯嘅。但係事實上，就算兩個人主張嘅立場有些少都唔等如佢哋嘅立場完全一樣，而且就算係衰人有陣時都可以講出有道理嘅觀點，所以罪惡關聯係一種因人廢言嘅詏嘢手法。


伽俐略詏法係喺 2012 年嘅美國總統選舉嗰陣第一次受到社會大眾注目嘅。當時嘅德州州長 Rick Perry 公開噉表態話質疑全球暖化嘅真確性，而跟手話噉快就俾科學界指出嗮佢嗰啲論述嘅錯處。打後 Rick Perry 仲用伽俐略詏法嚟諗住撐自己個觀點，話自己個觀點遲早會俾人接納。


會戰街道係中國黑龍江大慶薩爾圖嘅街道，位於會戰大街86號，喺1980年成立。喺基層政區改革後，2013年街道轉爲社區，原先下轄嘅社區轉爲居委會，其中多彩社區畀過友誼街道。而家轄區面積20.64km²，有居民13942戶、33573人，有155棟住樓，劃成97個網格。


「會戰」呢個名出自當年大慶石油會戰。喺大慶油田開發前，中國嘅石油比較依賴入口，而發現咗呢個油田之後，改變咗呢個局面。而爲咗開發佢，專門發動咗場「石油會戰」，卒之搞成咗，於是呢條街道起名做「會戰」紀念呢件事。


溫哥華探險，或溫哥華遠征，係一次探險同外交嘅航程，歷時四年半，船長佐治溫哥華指揮。呢次遠征繞過全球，去過五大洲，改變咗歷史，對美洲原住民同歐洲幾個帝國對及佢哋美洲殖民地有好大嘅影響。唔同時間嘅遠征，成個探險隊有兩至四隻船，最多有一佰五十三人出發，而最後得六個人安全返屋企。


廣州大廈係中國廣東省廣州市嘅其中一間四星級酒店，喺越秀區嘅越華路南邊同廣衛路、北京路嘅交界之間嘅位。隔籬冇幾遠就係廣東省財政廳同廣之旅旅行社。呢間酒店既係中國內地第一間四星級酒店，又係成個廣州地區入面，第一間通過咗ISO9000同SO14000呢兩項國際認證嘅酒店，重係廣州市政府嘅官員接待基地。


鬼網就係畀人丟咗，或者喺大海唔見咗嘅漁網，鬼網會隨著海流飄流，由於大多用合成物料製成，可以留喺海裏頭幾百年。喺海裏頭，畀游過嘅大魚細魚吞咗，亦會纏住珊瑚礁、海底植物同其他生物，好似魚，海豚，海龜，鯊魚，儒艮，鱷魚，海鳥，蟹，造成傷害，有時連潛水、氼水人都纏實。


由 2000年到 2012年，國家海洋漁業局報告話，美國西海岸每年平均有十一條大型鯨魚畀鬼網纏住。 由 2002年到 2010年，華盛頓州收返咗870個網，超過三萬兩千隻海洋生動物困喺裏面。 估計鬼網佔所有一成嘅海洋垃圾。


林堡熙係香港男演員，亦做過香港閃避球代表隊成員。佢2021年憑參加ViuTV真人騷《阿女又戀嚟》而出名，2023年佢亦參選ViuTV主辦嘅《全民造星V》，不過第一回合跌入復活區後復活失敗，喺94強止步。


馬丁路德金日係美國聯邦法定假日，紀念民運領袖馬丁路德金嘅生日。日期定喺一月嘅第三個禮拜一，佢生日1月15號左近。爾個係美國三個紀念個人嘅法定假日之一，另外兩個分別係紀念歐洲人發現美國大陸嘅哥倫布日，同紀念前總統林肯同埋佐治華盛頓嘅總統節。


金牧師係美國民運史上主張和平抗議種族歧視嘅主要領袖，1968年4月4號畀人刺殺。雖然佢遇刺之後無幾耐就有人建議建立紀念日，但係25年之後列根先喺1983年簽訂法律，到1986年先至第一次慶祝。爾個係美國最新嘅法定聯邦假日。


《鳳凰號》係一部2004年嘅美國電影，由John Moore執導，Dennis Quaid、Giovanni Ribisi、Tyrese Gibson、Miranda Otto、Hugh Laurie主演。


佢認為藝術同信仰割離就失去咗創作嘅基本動力。但當存在主義流行歐陸之際，佢又反過來成為電影界嘅存在主義代言人，質疑上帝嘅存在，揭穿人生假面，刻劃內心沉默，畀人睇到無止境嘅哭泣與呢喃，樹立獨特嘅個人風格。


李卓敏喺廣州出世，早年喺廣州培英中學同金陵大學讀書，之後去咗美國柏克萊加州大學，先後攞到文學士、文學碩士同哲學博士學位。佢喺中日戰爭嗰陣喺天津南開大學、國立西南聯合大學同國立中央大學教過經濟學，並做過國民政府中央設計委員會委員同考察聯絡專員，戰事末期同戰後擔任過行政院善後救濟總署副署長、駐聯合國亞洲暨遠東經濟委員會常任代表同行政院善後物資保管委員會主席等職。


《有一種幸福叫沖繩》，係香港Now TV製作嘅旅遊節目，一共有4集，由倪晨曦同埋鄧洢玲主持。沖繩係一個遠離日本本島嘅地方，歷史因素令沖繩擁有同日本唔同嘅特色。沖繩人係唔係特別長壽？沖繩女仔係唔係特別靚？


鄧寶怡嚟自單親家庭，曾經同阿媽住奧海城。小學就讀路德會呂祥光小學、並喺路德會呂明才中學高中畢業。佢2011年嗰時經朋友介紹，用半工讀方式入咗公關行業。佢2013年先後參加過中華文化小姐同國際旅遊小姐，但都攞唔到獎，不過就有機會同國際旅遊小姐搞手卓能集團主席趙世曾同住過「趙苑」。


2017年2月，鄧寶怡用Seasun呢個名上咗無綫電視探討置業嘅節目《有樓萬事足》，發表好多出位言論，金句包括「有樓有高潮」、「冇樓咪白撞」、「公猴愛洞穴」等等，引起香港觀眾廣泛討論。節目出街後，有一輯疑似佢嘅性感相喺網上流傳，不過佢話唔係自己嚟嘅。


陳俊良係臺灣電視綜藝節目製作人，製作過好多膾炙人口嘅節目，代表作有《少年特攻隊》、《超級偶像》、《歡樂幸運星》、《歡樂智多星》、《鑽石夜總會》、《我要當歌手》、《超級巨星紅白藝能大賞》等等…涵括各類型嘅綜藝節目。


2002年嘅《少年特攻隊》創過連續三年黃金檔收視冠軍紀錄，《鑽石夜總會》創過連續兩年臺灣週日重點時段收視率冠軍，喺臺灣電視公司同三立電視連播嘅《超級偶像》係佢大型選秀騷代表作，創咗臺灣選秀騷嘅收視高峯。


2014年，陳俊良同文化部合作製播《女王的密室》，係臺灣甚至全世界首個用App軟體同觀眾多屏互動嘅節目。2015年，陳俊良親身去到中國大陸，製播中國大陸四大選秀之一嘅第三季《最美和聲》，喺北京衞視播出，創咗三屆以嚟收視最高潮。


濮陽逸喺漢末時因爲戰亂，避亂南下到江東。佢到江東時單身寡佬，又窮，但份人有志向，所以佢作爲清貧之士同陳融、蔣纂、袁迪、陸瑁呢啲士人交往，陸瑁好大方，雖然物資唔多，佢都同佢哋分甘同味，所以濮陽逸群埋呢啲士人。


第14屆馬來西亞下議院選舉喺2018年5月9號舉行。結果馬哈迪帶領嘅希望聯盟贏咗納吉阿都拉薩帶領嘅國民陣線，馬來西亞獨立61年後首次出現政黨輪替，馬哈迪繼1981年至2003年後再一次擔任首相。選舉課題圍繞民生課題同埋一個馬來西亞發展有限公司醜聞。


上屆選舉任期原訂去到2018年6月24號屆滿，如果冇提前解散下議院，到時國會就會自動解散，當局一定要響六十日之內舉行大選，所以選舉最遲會響8月24號之前舉行。但係由於馬來西亞首相納吉阿都拉薩涉及一個馬來西亞發展有限公司醜聞，備受政治同民眾壓力，政權變得搖搖欲墜有機會提前解散下議院提早大選，但係納吉一直否認自己有任何不當同貪污行為。


2018年3月28號，馬來西亞國會通過首相納吉提交選區重劃報告，根據選舉委員會提交嘅重劃選區報告，國會二百二十二席入面有九十八個會重新劃分，其中最受影響嘅係由在野黨控制嘅雪蘭莪州，當地廿二個國會選區有十六個重劃，柔佛州廿六個國會選區亦都有十九個要重劃。


大批「淨選盟2.0」民眾朝上響吉隆坡國家英雄紀念碑聚集，反對當局重劃選區嘅建議，警方派防暴警察戒備，又封鎖去國會嘅路，當局批准十個淨選盟代表去國會交請願信，示威者唔滿意呢個安排兩次衝破警方防線，去到國會大樓前邊先停低。


前首相馬哈迪亦有到場聲援，佢促請民眾響大選投票支持反對派，國會入面亦出現火爆場面，在野行動黨議員林吉祥就重劃選區建議係唔係要提交國會審議，同議長爆發拗撬，最尾議長下令凍結林吉祥嘅議員資格半年。納吉話而家國會選區嘅制訂已經搞過三次大選，係時候重新劃分，但反對派話重劃選區後會出現，唔少選民人數少嘅地區都係以馬來族佔多數嘅選區，令執政國民陣線嘅候選人可以容易贏出，到時國民陣線就算總得票唔夠反對派多，但係會攞到更多議席，維持執政地位，甚至攞返三分之二嘅多數地位。


對巫統嚟講，創出更好嘅選舉戰績係一大重要挑戰。納吉阿都拉薩強調，新一輪大選將會係決定馬來西亞命運嘅關鍵所在。對於當前力量薄弱嘅華人政黨，納吉亦畀出警告，馬來西亞社會唔穩定，最先會受到影響嘅就係華人，而華人響馬來西亞國家經濟入面佔有重要地位。


2018年5月21號，馬來西亞前任內政部副部長諾嘉茲蘭接受英文《太陽報》訪問時首度炮轟納吉阿都拉薩同佢屋企人嘅形象，導致國陣同巫統喺大選失去政權。佢認為，納吉冇可能冇意識到領導層嘅問題，以及對方無法處理喺一個馬來西亞發展有限公司醜聞嘅貪腐指控，令國陣同巫統輸咗大選。


受港產片文化影響，用詞被變成一種有特別意義流行語。有前懲教主任吳廣明表示，1980年代之前香港好少拉到「大圈仔」，電影成日強調「大圈仔」好多係湖南幫，湖北幫，但多數都係廣州仔，而且都會俾誤當成「大圈仔」。


東勢線係由臺灣鐵路管理局營運嘅一條鐵路支線，喺1958年六大建設嘅其中一個項目。呢條線係由豐原站分歧後，往東行直到東勢站為止。全線喺1959年1月12日開始運營，而喺1991年9月1日停止營業。其中石岡車站喺早期係東勢線上唯一嘅會車站，而且有站長同站員管理嘅中途站。


英聯邦運動會係英聯邦國家每四年舉辦一次嘅運動會。呢個運動會首次舉辦喺1930年，當時佢叫大英帝國運動會。1954年改叫大英帝國英聯邦運動會，又喺1970年改叫不列顛英聯邦運動會，然後响1978年換成而家嘅英聯邦運動會。


除咗奧運會嘅熱門運動項目，英聯邦運動會嘅運動項目方面亦包含咗一啲流行於英聯邦國家嘅項目例如草地滾球、七人橄欖球同無網籃球。目前，一共有53個英聯邦國家同71個隊伍參與呢個運動會。英聯邦運動會嘅運動員人數通常高達5000人。


以一個運動競賽嘅方式團結大英帝國嘅各個成員，呢個構思最初係由阿斯特利·曲琶先生喺1891年形成嘅，佢喺《泰晤士報》上發表咗一篇文章，內容建議話「如果每四年舉辦一次泛大不列顛同泛安圭拉嘅競賽同埋節日可以促進大英帝國成員之間嘅親善友誼同相互理解」。


課室24個，多媒體語言實驗室、電腦輔助教學室、家政室、綜合科學實驗室、視覺藝術室、圖書館暨玩具圖書館、物理治療室、職業治療室、視覺及感覺統合治療室、言語治療室、護理室、社工室、禮堂暨校園電視台、生活技能訓練屋、環保魚池、有機耕種園地、多用途小廣場。


中國語文、英國語文、數學、經濟、資訊及通訊科技/電腦、中國歷史、歷史、企業會計與財務概論、通識教育/生活與社會、綜合科學、生物、科技與生活、視覺藝術、普通話、音樂、體育、早操、工作學習經歷、健康管理及社會關懷科。


姜至鵬喺根寶足球基地入面搞過青訓，喺2006年入咗上海東亞嗰度先至開始佢嘅職業生涯，甚至重做埋波隊嘅主力。喺2010年底，姜至鵬同佢嘅隊友王佳玉一齊去咗南昌八一度踢波。甚至喺2011年中葉入埋國奧隊。


胡忠係香港上市公司合和實業胡應湘亞爸，香港薄扶林村出世，鄉下嚮廣東花縣。佢以前係香港的士司機，因為炒的士投資得利，成為香港「的士大王」。嚮1960年代中，胡忠經營緊全香港總數5成嘅的士生意。後來，胡忠開始投資香港地產。


徐冬冬，外號「網大一姐」，係中華人民共和國女演員，黑龍江哈爾濱出世，因為畀王晶捧做新一代「晶女郎」而出名，拍過幾套港產片，包括《追龍》、《男神訓練營》等等。佢同籃球員林書豪傳過緋聞，依家同演員尹子維拍拖。


1982年，日野推出RU系列客車，並將佢哋稱為Blue Ribbon，以取代RS同埋RV系列。嗰時Blue Ribbon客車有Full Decker、Middle Decker同埋Standard三種規格。


1982年，日野推出Blue Ribbon RT、RU系列城市/私家巴士，其中RT系列係用葉片彈簧，RU系列係用氣墊避震。到咗1984年，日野出埋臥置引擎嘅Blue Ribbon HT、HU系列同埋9米長嘅Blue Ribbon RK系列城市/私家巴士，正式取代咗以往嘅日野RC、RE同埋RD系列。


長過9米嘅Blue Ribbon RT、RU系列城市/私家巴士喺1985年停產，而RK系列亦喺1986年俾新出嘅9米長、但採用中型巴士引擎嘅Blue Ribbon RT、RU系列取代。此後9米長嘅Blue Ribbon城市/私家巴士除咗改引擎同埋RT系列喺1990年停產之外，其他規格都冇乜大變動。


2000年，日野大幅改良Blue Ribbon城市/私家巴士，並將佢改叫日野Blue Ribbon City。巴士有門位兩級樓梯、門位一級樓梯、全低地台同埋長9米嘅門位兩級樓梯版本，型號係HT、HU系列。


9米版Blue Ribbon City早喺2002年就宣告停產。後來隨住日野同埋五十鈴嘅巴士設計逐步統一，柴油版日野Blue Ribbon City系列喺2005年俾採用五十鈴Erga設計嘅日野Blue Ribbon II取代，而葉片彈簧嘅Blue Ribbon City HT系列、HIMR同埋天然氣版Blue Ribbon City亦都停產。


不過喺2005年，日野推出改用新混能系統嘅Blue Ribbon City低地台巴士，佢一直出到2015年。2015年，日野低地台混能巴士大改款，車身同同年大改款嘅五十鈴Erga/日野Blue Ribbon一樣，並改叫Blue Ribbon Hybrid。


學校初期係紅樓教會嘅建築，1965年，後因大力發展教育嘅關係，1965年將廣州一中東邊嚿地劃咗出去做50中用地辦學。直到2000年，由於廣州市教育部門話要整合教育資源，結果將呢間學校同隔籬嘅一中合併咗。


1957年8月30號午夜，馬來西亞結束英國殖民地統治，英國國旗喺呢度降下，馬來西亞國旗首次升起。廣場南端有一個95米高嘅旗杆，係世界上最高嘅旗杆之一。之後，每年8月31號馬來西亞國慶日遊行喺呢度舉行。


漢喃，又叫做漢喃文、喃文，指越南傳統嘅語言文書系統，同漢字、喃字混合使用嚟表記嘅越南文。漢喃曾經係越南文嘅正式文字，後來越南變做法國殖民地，推廣起國語字，慢慢噉漢喃逐漸畀國語字取代，喺北越攻佔南越後，停嗮南越所有學校嘅漢字課程，國語字徹底取代漢喃成爲越南文嘅正式文字。


2009年8月8號聯合颱風警報中心發出第一次報告，指一個熱帶擾動喺日本硫磺島以南約1000公里形成，喺第二日增強做一個熱帶風暴，改名為艾濤。由於艾濤係喺亞熱帶同溫帶氣候之間所形成，加上受到馬緯度無風帶影響，令艾濤所維持嘅最高持續風速只有香港天文台定義下嘅烈風程度，風暴中心同日本雖然重有一段距離，但暴風圈同雲量就達到颱風嘅結構。


艾濤於8月12號升做強烈熱帶風暴，重繼續向日本本州關東地方沿岸嘅太平洋海面上移動。但香港天文台方面就冇將艾濤升格做強烈熱帶風暴，並指艾濤已經喺8月12號八點喺日本伊豆群島一帶轉化做一股溫帶氣旋並且消散咗。


火山塞，又叫火山栓、火山頸，有時亦叫做熔岩頸，係活火山噴口裏面既熔岩冷卻、岩漿硬化，形成既火山結構。當火山口既通道塞住咗，上升既熱岩漿困咗喺個塞既下面，個塞好可能會引致氣壓急劇升高，有時會造成爆炸性既噴發。


正所謂明人不做暗事，一個人喺某人嘅背後指指點點講壞話，可以話係屬於偷雞摸狗嘅鬼祟行為。喺當事人唔知情嘅情況之下，向第二啲人講壞話、打小報告，而呢啲聽小報告嘅人，大多重會係當事人嘅上司、老闆、合夥人、老婆…等，總之能夠遏制或者壓抑當事人，影響到當事人未來或者好重要嘅身邊人，務求阻礙當事人嘅前途／人際關係／夫妻關係，而做呢啲行為嘅人，好多時就係為咗可以藉住當事人嘅低沉而乘機得到好處，損人而利己。


1517年10月31號，馬丁路德喺德國威登堡諸聖堂門口上張貼《九十五條論綱》，引起好大轟動同爭辯。1520年，教皇良十世發咗一篇叫《主起來吧》嘅訓令，話馬丁路德嘅《九十五條論綱》同埋其他著作有四十一個錯誤。


喺17號，皇帝卡爾五世嘅代言人約翰埃克問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢喺書中嘅言論。馬丁路德要求議會畀多啲時間佢考慮。於是議會畀佢一日時間，限期為第二日下晝四點。


除非議會用《聖經》嘅證據或冇得辯駁嘅理由令我折服，否則我就只會受我引用嘅聖經約束，我嘅良心被上帝嘅話所限。我唔可以亦唔會收返任何一句話，因為咁樣違背良心係唔安全亦唔啱。呢個係我嘅立場，我冇其他選擇。願上帝保佑我。


赤柱公立醫局嘅建築原本係住宅，喺1930年代起。1948年，當時嘅醫務衞生署將佢改做公眾診所同產科病房。1970年至1974年，由於香港出生率急速上升，診所曾一度改為只提供產科病房服務。1974年至1975年，診所亦做埋家庭保健同牙科診所服務。


新八佰伴係澳門唯一一間百貨公司，喺1997年9月18號成立嘅，由母公司澳門旅遊娛樂有限公司做同管理。而新八佰伴嘅地部就喺南灣蘇亞利斯博士大馬路90號嘅新八佰伴大樓，入面有九層係賣嘢，同埋有三層地牢停車場。


新八佰伴原先係日本八佰伴嘅澳門分店，喺1992年係友誼大馬路開張，成為全澳門唯一一間嘅百貨公司。而係1997年9月18號，日本八佰伴嘅總公司喺日本透過《會社更生法》申請咗破產之後，澳門分店就由澳門旅遊娛樂有限公司全權接手打理，同時亦改名做「新八佰伴」繼續開門做生意。


由八佰伴年代，去到新八佰伴年代，地部一直都喺澳門新口岸友誼大馬路，但係去到2008年嗰時為咗配合母公司搞嘅海洋之神計劃，所以2008年8月1號友誼大馬路嘅八伯件就落門唔做生意一嗰禮拜準備搬走嘅事，之後就喺8月8號搬到南灣嘅新八佰伴大樓繼續做生意。


喺澳門新口岸友誼大馬路嘅新八佰伴大樓舊址喺1992年起好，南邊對住皇宮娛樂場、澳門漁人碼頭，北邊對住回力娛樂場，東邊就對住水塘，有四層樓高同一層地牢停車場。雖然舊鋪係喺旺地度，但係澳門旅遊娛樂有限公司要嗰忽地做「海洋之神」嘅計劃，所以舊鋪就喺2008年8月2號落閘唔做生意準備搬走嘅事。


新八佰伴大樓就喺澳門南灣商業大馬路度，而且喺2008年8月8號開門做生意，東邊對住英皇娛樂酒店，西邊對住前初級法院大樓。搬鋪之後嘅新八佰伴由之前得四層加到去九層，而且多咗三層地牢停車場，而大樓入面其他樓層就係新八佰伴嘅辦公室同貨倉。


江貴璧做過幼稚園導師，性格開朗活潑，有潛水牌照，求學時期係籃球隊隊長，有音樂細胞，攞過全港校際管樂團冠軍同埋舞蹈比賽冠軍，通過咗長笛五級考試，中意唱歌，努力緊精進自彈自唱技巧。對演戲同音樂表演充滿熱誠，2021年藝員訓練班面試後因爲表現優秀而正式受邀加入邵氏◦目標係成爲一個成功嘅表演者。


2020年10月，有媒體報道話，楊維在元朗錦壆路嘅獨立屋涉嫌違規僭建，有露天泳池、標準籃球場、巨型園林錦鯉池塘同池畔涼亭等。呢啲建築物，總共擴建成近萬呎「巨宅」，遠大過每層面積唔超過700平方呎嘅三層村屋設計。


現今啲人都好普遍咁用「扑」或者「扑嘢」嚟代替「屌屄」，雖然聽落去冇粗口字咁礙耳，但因為佢只係「屌」嘅替身，係冇咁粗俗，但就絕對唔係溫和嘅版本嚟，所以仍然帶有唔尊重嘅意味，對著老婆或者親密女朋友時千祈咪亂咁用。


呢句歌詞係來自一首英文舊歌嘅第一句主旋律，改篇自1961年Bobby Vee 主唱嘅作品《I Love You More Than I Can Say》，而香港嘅演員兼歌手許冠英都有隻改篇自同樣來源嘅歌，叫做《蝦妹共你》。


2005年，因為城市規劃委員會將個地盤加入市區重建局士丹頓街/永利街重建項目，恒地提出上訴，要求尚賢居地皮剔出綜合發展區範圍，官司影響2006年11月樓花銷售。當時恒基地產提供5年樓花期優惠，均價10,020元，付款係首期0.


國立新竹高級中學係一間位於新竹市嘅普通型高中學校，簡稱「新竹高中」、「新竹中學」或者「竹中」。佢之前嘅名稱有「省竹中」同「新竹省中」。呢間學校創立於1922年，座落喺十八尖山嘅山腳下，鄰近國立新竹高商、國立陽明交通大學博愛校區同國立清華大學嘅校本部。


雲泉仙館原本喺廣東西樵山，1938年中國抗日戰爭期間西樵淪陷，道侶因此南下香港，組織臨時賀誕會，1944年喺德輔道西創立香港雲泉仙館。1975年買咗坪輋園林地，修建作為宗教活動同埋旅遊渡假之用。1986年建成呂祖殿舉行開光陞座典禮，同時舉辦第一屆菊展會。


1976年佢再去美國Trinity International University攻讀心理輔導，學成之後返香港直至今日。佢亦係極受歡迎嘅講員，經常喺多個家長同老師團體、學校、教會、同一啲國際性會議主講有關青少年嘅課題。


水上活動中心喺2001年3月25號落成啟用，同年5月1號開始正式畀公眾使用。水上活動中心上層係露天茶座，下層有廁所、沖身室同船隻貯存室。水上中心設有遙控模型船區同釣魚區。另外，嗰度有條大約60米木吊橋横跨水庫。


銅鑼灣天后廟，又叫燈籠洲天后古廟，喺香港銅鑼灣天后廟道10號，灣仔區同東區之間嘅一條分界綫，銅鑼灣天后廟喺清初起，由戴仕蕃筹建，當時叫做「鹽船灣紅香爐廟」，天后廟嘅業權到而家仍屬戴氏族人所擁有，1928年通過嘅「華人廟宇條例」，規定全港嘅廟宇都由華人廟宇委員會打理，但係紅香爐天后廟就獲豁免，仍由戴氏族人自行管理，係一個非常特別嘅例子。


香港特別行政區立法會主席係香港立法會嘅議長聯同埋首長，並且同時兼任全體委員會主席。1997年以前叫立法局主席，1997年至1998年叫臨時立法會主席。1993年前，按照《1843年皇室訓令》第五條規定，立法局主席由香港總督兼任。


1968年喺佛洛尼茲周立大學畢業之後正式移居蘇聯莫斯科住。期間佢費事俾阿爸發現而化名做荷西·魯爾·費南迪斯。之後揀咗世界象棋冠軍得主荷西·魯爾·卡帕布蘭卡嚟搞咗卅年嘅科學研究發佈，重喺1970年學埋物理教育之後踏入核物理學界嘅研究範疇。


巴拉特返到古巴之後，1980年成立咗古巴原子能委員會，重喺加勒比海最大嘅島發展核電站直到古蘇斷交為止。但隨後因核電站嘅財務狀況出現惡化，加上管理不善，喺1992年正式離開權力界。返到莫斯科後，喺1999年加入咗庫查托夫原子能協會）繼續搞核能研究。


國際刑事法院羅馬規約，又叫做羅馬規約，係創立咗國際刑事法院嘅公約。呢條公約喺1998年7月17號喺羅馬通過咗，喺2002年7月1號開始生效。截至2023年12月，總共有124位聯合國成員簽同批准咗呢份公約。


節目最初由李佳芯、梁嘉琪、黃心穎主持，第一輯中段加埋麥美恩，第二輯再加埋湯洛雯同張秀文，一路維持到第四輯。第五輯留三個舊主持人梁嘉琪、麥美恩同湯洛雯，再加三個新主持人張寶兒、馮盈盈同劉穎鏇，第五輯中段加埋鄺潔楹，第六輯中段加埋何依婷，第七輯再加三個新主持人何泳芍、陳詩欣同戴祖儀，中段加埋陳欣茵。


甘泉學派同王陽明為代表嘅陽明學派同時講學。但湛甘泉同王陽明響為學宗旨上有明顯唔同，王陽明以「致良知」標宗，湛甘泉就主張「隨處體認天理」。湛甘泉係白沙陳獻章嘅弟子，為陳獻章所賞識，但佢認為陳獻章強調「靜坐」嘅修養方法好似禪宗，對陳獻章嘅學說亦有修正。


有啲英文口音仲會有雙重縮寫，例如「shouldn't've」、「couldn't've」、「wouldn't've」等，但係書寫通常淨係會寫「shouldn't have」、「couldn't have」同「wouldn't have」。


用撇號嚟縮寫喺法文亦非常之常見。法文通常有兩個元音並排就會縮寫，例如「我有」會縮短成「j'ai」而唔係「je ai」。同英文唔同嘅係，法文嘅縮寫係強制性嘅，所以「j'ai」係唯一一個正確嘅寫法，「je ai」係唔正確嘅。


喺好多羅馬化系統入面，撇號有一個隔音嘅用途。譬如喺官話拼音入面，「西安」會寫成「Xi'an」，因為如果寫成「Xian」嘅話會同「先」字混淆。臺北捷運嘅站名並唔用隔音號，所以唭哩岸站如果齋讀英文名嘅話有機會讀成「祁連」。


雖然耶魯粵語拼音冇指定用隔音號，但係可以跟官話拼音嘅規則，避免「將軍澳」同「將『瓜怒』」、「恆安」同「痕乾」混淆。不過粵語比官話仲多三個特別例子，咁就係「gw」、「kw」同「ng」字頭，所以「宋王臺」、「白雲」同「沙鵝」都要隔音號。


VIQR係一個輸入方案約定，齋憑7卦ASCII就表示得到越南國語字。由於佢嘅方便性，個約定廣泛用開喺Internet度，尤其係喺未廣泛應用Unicode編碼嗰陣。今時今日VIQR約定照舊有某啲人抑或人羣使用開。


細個嗰陣爸爸死咗又俾媽媽拋棄嘅K，一直封閉心房嘅佢遇見到Cream，因為車禍失去所有家人嘅Cream同K同病相憐，兩人慢慢開始咗一場甜蜜如詩嘅戀愛，但K喺幸福之中發現自己只剩返二百日命，為咗要Cream能夠繼續快樂落去，K搵到牙醫柱煥，希望兩個人能夠幸福美滿噉走落去，而Cream同朱寰亦決定結婚，婚禮上，K拖住Cream走過紅地毯，走過最後一段人生旅程。


《唱好廣州》係東山少爺嘅其中一個專輯，而呢份專輯入面有十首粵語歌，入面有講到涼茶、西關、長堤呢啲廣州嘅景，佢重溝埋R&B、RAP、粵曲、廣州童謠同數白欖呢啲咁嘅嘢，搞到唔理佢係老廣州定係家陣嘅後生仔都會聽到廣州入面嘅文化風味。


水動樂係由可口可樂公司出品嘅運動嘢飲，係同寶礦力水特競爭嘅產品，但係水動樂味道比寶礦力水特清淡。水動樂係可口可樂公司非全球性產品，家下喺亞洲、歐洲、阿根廷、比利時、巴西、法國、冰島、印尼、愛爾蘭共和國、意大利、日本、盧森堡、摩洛哥、葡萄牙、荷蘭、西班牙同臺灣等15個國家地區有得賣。


2012年4月1號，林克霖到維多利亞公園進行《城市論壇》節目期間話自己係「美國三藩市福清幫第二把交椅龍心438」，遭主持人謝志峰阻止發言。節目結束後，差人就有關三合會言論拘捕林克霖。由於節目係現場直播，同林克霖語出驚人而瞬即網絡爆紅，並成為高登討論區2012年3月「每月之星」。


2018年9月，林克霖同女友去西九文化區欣賞樂隊表演期間衝到台上，保安員上前制止。雙方發生衝突時，林克霖咬傷一名保安一隻手背。事後警方控告林克霖一項襲擊致造成身體傷害罪。佢個女友亦涉嫌阻礙警員拘捕龍心，遭控一項抗拒警務人員罪。


同年內，佢亦喺各區多次播放中華人民共和國國歌、《包青天》主題曲等，更不斷自稱做「香港區域領袖」、「香港唯一希望」、「共產黨未來主席」或「共產黨第二把交椅」，令到圍觀嘅人熱血沸騰。佢更自稱呢啲做行為藝術嘅頂峰，無需「時代革命」，只需「時代領袖」，就能夠帶領中國邁向國際，戰勝美國網戰。


第1屆烏克蘭總統選舉喺1991年12月1號舉行。呢次選舉係烏克蘭喺1991年從前蘇聯獨立之後嘅第一次總統選舉。同埋喺呢日亦一齊舉行1991年烏克蘭獨立公投，有90%嘅人投票贊成烏克蘭從蘇聯分裂出嚟，而六位總統候選人都投咗贊成票。


荷蘭紅屋係馬來西亞馬六甲州首府馬六甲市一座歷史建築物，亦係東南亞最古老嘅荷蘭建築物，通常亦叫佢做紅屋廣場。荷蘭紅屋以佢紅色外牆同附近嘅紅色鐘塔而出名，佢由荷蘭人喺1650年建造，曾經用嚟做荷蘭總督同副總督嘅辦公室。


19世紀時，馬六甲曾經由大英帝國管治。1825年4月19號，住喺呢個州嘅傳教士收到J. Humprey、J. W. Overee同A. W. Baumgarten署名嘅來信，呼籲喺馬六甲建立一個英語教育機構。


荷蘭紅屋喺荷蘭廣場上面，佢雄偉壯觀嘅大窗戶、門同樓梯加深人哋印象。喺屋出面，有一個石製嘅欄杆，通向下一個雙層樓梯，通向一個小陽台，亦可以通過二樓嘅一道門進入。馬六甲荷蘭統治期間，荷蘭紅屋好似東南亞所有其他荷蘭行政大樓一樣，都被髹成白色。


佢爸爸係王治平，亦都係台灣資深嘅製作人，阿媽係台灣流行音樂填詞人范中芬。雖然爸爸做過唔少暢銷專輯，但係王若琳咗嘅往往係比較冷門嘅音樂類型。呢樣嘢令王若琳喺爸爸嘅期望同自己嘅夢想之間中掙扎，王若琳亦曾經話呢樣嘢令佢面對唔少壓力。


喺美國長大嘅佢，能夠講流利英語同埋良好嘅華語。佢亦識少少日語同葡萄牙語。佢喺2015年12月喺日本演唱嘅時候同日本歌迷用簡單日語交流，又演唱日語歌曲《チキチキバンバン》同埋喺2008年喺節目《週日狂熱夜》第57集入面演唱葡萄牙語歌曲《Take Me To Aruanda》。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做香山路站。


廣義嘅聯合車站除咗火車站大樓之外，亦都包括東面嘅巴士總站、北面嘅地下鐵站同西面嘅聯合車站機場列車新翼，呢四個車站都係 Union Station，當地中文傳媒都統稱聯合車站，大樓入面嘅車站地圖亦都包括哂爾四部分同地面嘅約克街長廊。


1985年，火車站大樓啟用58年之後，首次亮相裝咗喺大樓北正面正門方向嘅雕塑，呢件作品係由意大利藝術家 Francesco Perilli 創作，叫《Monument to Multiculturalism》。


2015年，地鐵站新月台啟用嘅時候，首次亮相裝咗喺月台中央170米長嘅玻璃畫，由安省美術設計大學嘅 Stuart Reid 教授創作，叫《zones of immersion》，畫中嘅係畫家筆下嘅乘客，係但係有啲乘客覺得件作品唔開心。


老泥妹係1990年代香港對一啲邊緣少女嘅稱呼，帶有貶義成份，據說喺1994年嘅《東周刊》首次出現。粵語「老泥」意思係人體表皮上嘅污垢，一般係因為冇沖涼而形成。「老泥妹」因離家出走，只可以靠同其他人進行性行為先有機會沖涼，呢個現象其後更成為電影題材，例如《老泥妹》、《老泥妹之四大天后》等。


《太王四神記》係韓國TSG製作公司製作、MBC電視台喺2007年9月10號到12月5號播嘅一套電視連續劇，用高句麗開國歷史嘅檀君朝鮮之前嘅傳說同高句麗第十九世君主談德嘅故仔做主題，由金鍾學執導，宋智娜編劇，日本著名作曲家久石讓做音樂監製。


秀雅道遊樂場，香港公園之一，遊樂場之一，喺觀塘曉光街同秀雅道交界，英文叫Sau Nga Road Playground。行政上歸觀塘區。設施有硬地球場、籃球場、手球場，以及七人足球場、遊樂場有洗手間同更衣室、三號足球場又可做手球場。


建文元年，燕王朱棣起兵反叛，建文帝朱允炆驚朱權投奔朱棣，召朱權去京師，朱權唔肯去，對南京朝廷有觀望態度，被朱允炆削三護衛。另一方面朱棣亦都想攞到大寧騎兵助戰。同年朱棣率兵去大寧，朱權准佢入城見面。朱棣暗中派人交結朵顏三衛首領及同大寧駐軍。


朱權知皇帝朱棣對佢估估下，就黃老之術，「構精廬一區，鼓琴讀書其間」，諗住逃避殺戮。嗰陣江西南昌一帶好興淨明道，朱權就去參修淨明道，但係又驚驚下，喺明英宗正統十三年病死。諡獻，叫寧獻王。世子朱盤烒早死，由個孫朱奠培繼承王爵。


朱權著作好多，曾經編輯《通鑑博論》，寫咗《寧國儀範》、《家訓》、《文譜》、《詩譜》、《史斷》、《通鑒博論》、《漢唐秘史》、《琴阮啓蒙》、《神奇秘譜》、《茶譜》、《瓊林雅韻》、《神隱》、《太和正音譜》等幾十種著作，其中《太和正音譜》係戲劇史上重要嘅理論專著。


潘藝桐小學讀德望學校，自13歲開始去咗英國留學，倫敦瑪麗女王大學商業管理系畢業。佢讀緊大學三年班嗰陣已經同朋友開咗間活動策劃公司，但係因為佢對做戲有興趣，大學畢業後去咗上海戲劇學院進修戲劇，2019年曾經喺騰訊嘅網上節目《心動的信號》第二季做嘉賓，因而得到經理人發掘，正式同藝人公司Cool Style Management簽約，做咗楊穎嘅同門師妹，而家已經結束藝人合約。


2015年11月，國力書院被揭發涉嫌收取利益偽造文書，以協助學員攞到菲律賓嘅大學學位。記者發現國力書院嘅同國際博士後協會共用註冊地址，當時係國際博士後協會負責人嘅陳勤業，亦有份擔任國力課程的招生代理，5年內最少向國力轉介咗27名學生，入讀菲律賓國立雷省科技大學嘅課程。


《銀河守護隊》係一部2014年美國超級英雄電影，由占士根做導演，佢同埋Nicole Perlman一齊編劇，改編自驚奇漫畫嘅同名超級英雄團隊「銀河守護隊」。主演係基斯柏特、Zoe Saldana、Dave Bautista、雲迪素、畢列谷巴。


套電影講述一眾迷你兵點樣由盤古開天時期，由一個個黃色嘅有機體，隨著時間漸漸演化成迷你兵種族，以及點樣去搵佢哋邪惡主人嘅故事。根據電影嘅角色設定，迷你兵終身都係要服侍最邪惡嘅主人。佢哋先後揀咗暴龍、拿破崙、殭屍等主人去跟從，但都唔小心俾佢哋害死晒。


迷你兵發現自己無主人可以服侍，變得鬱鬱寡歡。喺呢個時候，其中一隻迷你兵，加分提出一個偉大嘅計劃，就係出發尋找新嘅邪惡領袖。出發之前，佢喺一眾迷你兵入面揀選咗另外兩隻迷你兵，就係小小超同埋阿卜。加分帶住小小超同埋阿卜去美國紐約，並喺機緣巧合之下，前往奧蘭多參加「壞蛋博覽會」，尋找最惡名昭彰嘅壞蛋。


蒼蠅座係家下八十八西洋星座之一。佢響天球南部，佔天球面積138平方度。地球北半球來講，係睇唔到蒼蠅座，皆因佢近天球南極。肉眼可以睇到嘅星，約莫30粒到。有一到四等星6粒，即係有3等星2粒、4等星4粒。


《心經》係大乘佛敎佛經之一，講嘅係佛家要義，係佛家最核心思想，所以叫《心經》。《心經》分廣本同略本。廣本取材自《大般若經》，原本由梵文悉曇體所寫。而略本可能係大般若經中文本省節出來，再譯返梵文，之不過呢個講法，未為全部人接受。


《心經》係最常用嘅簡名，梵名叫प्रज्ञापारमिताहृदयसूत्र，最常見全譯名係唐玄奘嘅《般若波羅蜜多心經》，其餘多數係般若、波羅蜜多、心等字嘅組合。因為佢出自《大般若經》，亦有啲有大、摩訶等字。


亞瑟貝納迪斯 係巴西律師同政治人，巴西米納吉拉斯州嘅維索薩出世。喺1918年至1922年期間出任米納吉拉斯州長，1922年至1926年期間出任巴西總統。面對軍事叛亂，貝納德斯喺佢任期嘅大部分時間都處於戒嚴狀態。


1922年打完一戰後，好多人諗住唔使成日打仗，喺捷克斯洛伐克同國家紅會喺復活節宣佈停戰三日。嗰時有位政府領導人總結到倡議，話「紅十字希望既可以預防疾病，又防止社會出現戰亂。若果紅十字可以擴散到社會各界嘅道德潛力兼發展起身嘅話，對和平都有好大貢獻。


」後嚟呢句成爲設立紅十字日嘅基礎。雖然嗰時有啲國家嘅紅會領導人對佢呢句產生懷疑，但喺第十四屆紅十字國際大會入面設立咗國際委員會嚟研究紅十字停戰，重喺1934年喺東京開嘅第十五屆紅十字國際大會提交埋報告，話承認停戰兼推廣原則。


最後呢個停戰原則直到1946年先至實施，重研究幾時設定國際紅十字日。最後經過聯合會執行委員會同意，從1948年5月8號開始，逢每年5月8號都係世界紅十字日。後嚟因為考慮到越嚟越多西亞同北非啲紅新月會加入，喺1984年先至最後確定噉嘅日子嗌「世界紅十字、紅新月日」。


司馬衷係喺267年立為太子，290年登基。司馬衷本人無能，喺佢在位期間，發生咗八王之亂，大班皇室成員起兵造反，而司馬衷重好幾次俾班皇叔操控成為傀儡。又喺呢個時候一啲胡族人又一樣開始起兵搞事，係五胡亂華嘅開始。


《踩過界》，中國大陸叫《盲俠大律師》，係香港無綫電視同愛奇藝聯合製作嘅時裝電視劇，由王浩信、蔡思貝、李佳芯同張振朗領銜主演，監製戴瑩、林志華。故仔用位盲嘅大律師做主角，用超強四感同「踩界」方式伸張正義。


天水圍公共圖書館係香港一間執咗笠嘅公共圖書館，舊址喺新界元朗區天水圍新市鎮嘉湖銀座二期1樓101至102號，服務天水圍南居民，面積1,570平方米，由康樂及文化事務署管理。2001年10月12號開館，2013年2月27號之後停止服務。


1997年11月3號，臨時區域市政局轄下嘅元朗區委員會考慮到2006年元朗區人口會升至597,500，而區內得一間喺壽富街元朗政府合署嘅元朗公共圖書館，於是決定喺天水圍新市鎮起一間天水圍公共圖書館。但係圖書館遲遲未起好，所以要開爾間臨時嘅。


《香港特別行政區憲報》喺2013年1月2號登咗由康樂及文化事務署署長馮程淑儀簽嘅命令，宣佈新圖書館「屏山天水圍公共圖書館」自同年2月28號起投入服務，而嘉湖銀座嘅「天水圍公共圖書館」自同一日起唔再開放。


一般嘅自助餐多數都係西餐類嘅主菜，另外會有沙律、麵包、湯同甜品等配菜。喺高級嘅自助餐，餐廳會安排廚師喺客人面前燒烤肉類，即燒即食。近年，自助餐嘅形式已唔局限於西式嘢食，基本上各地嘅嘢食都可以做自助餐嘅菜色，亦越來越普遍。


陰陽眼係一種特異功能，可以見到超自然嘅現象，呢種能力係靈異體質嘅一種，即係有啲人可以感受到靈界嘅存在。傳統上話有幾種人會有呢種能力，例如運勢唔好嘅人，或者曾經經歷過生死關頭嘅人。不過呢啲都係迷信嘅傳說，而且未經證實，只可以作參考。


263年，鍾會統軍攻滅蜀漢，龐會係鍾會嘅部下。佢受命鍾會，同胡烈、田續一齊攻陷綿竹，然後追擊姜維。據王隱《蜀記》，攻破蜀漢後，龐會爲父尋仇，將關羽嘅家族滅門。而且仲將佢老豆嘅屍首搬返去鄴城度安葬，條屍重好似生前噉。


金栗四三係日本九州熊本縣玉名郡春富村出世，重係玉名市名譽市民、日本嘅馬拉松選手、熊本縣初代教育委員部長。喺成個日本入面，由於佢引入咗高地賽跑運動，引起咗好大嘅反響，先至有「馬拉松之父」嘅名。而家世界上最長時間嘅馬拉松紀錄就係佢搞出嚟嘅。


到咗1912年嘅第5屆奧林匹克運動會嘅馬拉松賽跑項目比賽入面，嗰日天氣熱辣辣，運動員未開跑就成身水咁滯喇。開咗比賽之後，參賽嗰34位運動員都去嗮終點喇，凈係得返金栗四三未去到終點。而奧組委驚住佢出事，就嗌咗差佬去搵金栗四三，點知搵咗半日都未搵到佢。


到咗1967年，由於斯德哥爾摩辦咗成功舉辦第5屆奧運會55週年慶典，奧組委就揀咗喺馬拉松度之後一直都冇繼續跑落去嘅金栗四三返嚟，嗰時金栗四三已經係76歲。佢就坐飛機嚟到喺1912年退咗比賽嗰度，之後一步慢慢行噉成功去到終點，結果佢就搞出咗個最長時間嘅馬拉松世界紀錄。


喺日本嗰邊，啲人為咗記得金栗四三搞出咗最長時間嘅馬拉松世界紀錄，就喺富士登山車站大賽同東京箱根間環大学車站競走大賽整咗個「金栗四三盃」出嚟。富士登山車站大賽係對攞咗冠軍嗰隊先至攞到金栗四三盃。而東京箱根間環大學車站競走大賽就係喺2004年開始向最優秀嘅賽跑選手嚟頒發金栗四三盃。


奧地利紅牛公司嘅紅牛係一種含碳酸嘅軟飲料，除咗有250毫升罐裝嘅標準版本之外，佢喺2003年率先推出咗美國地區嘅無糖低熱量版本。紅牛唔止可以單獨飲用，喺歐美派對聚會中，仲會同伏特加等酒混合飲用，特別係喺年輕人當中勁流行。


賽馬會善寧之家，香港寧養中心之一，實情為宿舍一類，畀末期病人，臨死前靜養餘生，亦所謂善終服務一種。依間起喺沙田亞公角山路，由善寧會主辮，香港賽馬會慈善信託基金資助所建。，以家庭式咁寧養中心，全港第一間。


沙頭角公路係香港早期起嘅公路，連接北區嘅粉嶺同埋沙頭角，屬南北走向，起點喺粉嶺新運路，終點喺沙頭角順隆街，全長約莫10.5公里，共分為四段，由馬會道至坪輋路一段係雙程四線分隔車道，其餘路段係雙程雙線道路。


2020年太平洋颱風季泛指喺2020年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2020年太平洋颶風季。喺西太平洋產生嘅熱帶風暴係由日本東京颱風中心命名，國際編號係20xx，而美國聯合颱風警報中心會將嗰帶嘅熱帶低氣壓編上W字尾嘅編號。


佢既係中國大陸唯一以出行信息做服務嘅專業頻道，又係為旅遊發燒友做全方位服務嘅「電視旅行社」。頻道播放期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。


2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行。頻道開播之後以收費形式面向中國大陸華北同東北地區播出。不過，頻道喺2016年9月播嘅都係翻炒節目，令收視一落千丈。


2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道未經過審批有關。


何甄陶係香港男泳手，佢喺美國出世，之前喺維珍尼亞理工學院暨州立大學修讀博士，2018年暫時休學返香港訓練同比賽，卒之喺2021年以21秒97達50米自由泳A標，攞到東京奧運資格，成為香港第一位以A標直入奧運嘅男泳手。


但係，亦都睇得出無任何兩個非零元素乘埋會得出z，即係話呢個有限環係無零因子嘅。無零因子嘅環一定係一個場，但係呢個世界係無一個場有10個元素嘅，因為有限場嘅基數一定係質數嘅次方。呢個矛盾證明咗喺Grp上面係定義唔到態射嘅加法，所以Grp唔係一個加性範疇。


永康街休憩花園，香港公園之一，遊樂場之一，喺長沙灣，永康街同永明街之間斜坡，明愛醫院懷明樓同天主教南華中學側，英文叫Wing Hong Street Rest Garden。行政上歸深水埗區。設施有寵物共享公園，以及狗糞收集箱。


伍漢持係中國紅十字會嘅一位創辦人兼中國同盟會會員，之前參加過廣州起義同三·二九起義、廣州光復戰役。佢喺中華民國成立咗之後就做咗國會議員。由於佢喺天津度反對袁世凱嘅獨裁統治，結果俾人殺咗。結果佢變咗民國時期，第一位死咗嘅國會議員。


喺伍漢持死咗之後，條鹹魚就運返嚟廣州度葬咗喺冇乜人知嘅地區，甚至喺20世紀70年代尾嘅東風路整闊嗰陣重搬走埋。直到2010年，嗰時嘅中山大學附屬腫瘤醫院嘅施工隊喺工地入面發現咗呢個墓葬同骨灰甇，喺2012年重將佢嘅骨灰甇放埋咗喺佢嘅墓葬度。


新界北部水浸特別報告係每當新界北部受大雨影響，引致嗰區嘅低窪地帶出現水浸或就嚟出現水浸，香港天文台就會發出新界北部水浸特別報告。嗰項報告會透過電台同電視台向市民廣播，並喺適當時候更新，直到大雨過去為止。


新界北部水浸特別報告獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及山泥傾瀉警告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。


《滔滔千里心》係一首為1991年華東水災同埋2009年台灣八八水災災民籌款嘅合唱歌曲。喺香港，1994年華南水災、1998年中國水災、2004年南亞海嘯同埋2021年7月河南水災嘅賑災活動亦有唱呢首歌。


太極、成龍、李克勤、吳國敬、杜德偉、吳婉芳、林姍姍、林保怡、周潤發、林憶蓮、周啟生、林楚麒、胡渭康、夏韶聲、草蜢、徐小鳳、張學友、梅艷芳、陳奕迅、區瑞強、許志安、陳潔靈、軟硬天師、黃寶欣、曾航生、溫拿、葉蒨文、葉麗儀、甄楚倩、甄妮、蔡立兒、黎明詩、劉美君、劉天蘭、劉德華、盧業瑂、盧冠廷、鍾鎮濤、藝進同學會、譚耀文、羅文、譚詠麟、蘇永康、Maria Cordero


呢種帽過往都係用羊毛紡出來嘅毛線來編織，現今普遍轉用合成纖維紡織嘅毛冷來製作。18世紀時，海員、漁夫、獵人或者其他主要喺戶外工作嘅工種嘅從業員經常戴呢種帽，直至今時今日都係。喺北美洲、歐洲及亞洲各洲北部嘅寒冷地區好常見。


道光二十年十月初一生。咸豐帝時，張氏係長春宮宮女，係四春娘娘其中一個。咸豐九年，由宮女晉為慶貴人，次序係禧貴人之次。咸豐帝死咗之後，四春娘娘喺同一日被同治帝進為嬪。慶貴人改叫慶嬪。同治帝死咗之後，四個人又再被光緒帝一齊晉為妃。


個站嘅名出喺圍繞千燈湖公園而設嘅廣東金融高新區，係個金融服務後臺基地。2002年嘅廣佛地鐵定咗初步計劃，嗰時嗌「南海汽車站」，但係到咗開始施工嗰時改名做「金融高新區站」。而工程喺2007年6月28號先至正式開始。


大佬天智天皇繼位之後，就即刻立佢做儲君，但係後嚟兩兄弟開始不和。天智天皇死咗之後，佢走難去吉野，後嚟佢同侄仔弘文天皇爭皇位，發生壬申之亂。佢以東國地方做基地，響瀨田川之戰入面打低弘文天皇，第二年響飛鳥淨御原宮宣佈繼位。


艾力何力卡，德國政治家、共產主義者，亦係最後一位正式嘅東德領導人，曾經做過德國統一社會黨總書記同埋德意志民主共和國國務委員會主席。兩德統一以後，佢首先逃亡去蘇聯，但係由於新俄羅斯聯邦政權成立嘅關係，艾力何力卡好快就畀人引渡返去德國。


喺1957年12月，醫院從河南省漯河市搬咗去廣東省廣州市，重喺而家嘅同和嗰邊起咗間嘢。喺1970年代醫院重畀周恩來讚過。1995年醫院攞到軍區科研先進單位嘅稱呼，1996年攞到三甲醫院嘅，再喺1998年攞埋全軍醫學繼續教育先進單位稱號。


《烈火雄心II》係香港電視廣播有限公司製作嘅時裝電視劇，全劇共35集，由王喜、方中信、張可頤、蒙嘉慧、陳慧珊、歐錦棠同埋文頌嫻領銜主演，由鄭嘉穎、元華、蔣志光、蔡子健、成珈瑩同埋唐寧聯合主演，並由宣萱、林韋辰同埋鄧浩光特別演出，監製王心慰。


瀝滘站，規劃嗌過後滘站，係廣州地鐵3號綫同佛山地鐵1號綫嘅轉車站，喺海珠區瀝滘村入面近南海心沙之間。不過兩個月台嘅開放時間都唔同，其中廣州地鐵3號綫範圍喺2006年12月28號開放，而佛山地鐵1號綫範圍喺2018年12月28號開放。


起呢個站之前就話咗係廣州一綜合交通樞紐，所以喺呢個站起咗三條綫嘅月台，而廣州地鐵3號綫月台重長過一般車站嘅島式月台，最北邊係去佛山地鐵1號綫嘅轉車位，中北邊整咗喺佛山地鐵1號綫落車之後去廣州地鐵3號綫嘅位。


雖然而家已經成為轉車站，但係同廣州地鐵3號綫相連嘅佛山地鐵1號綫月台凈開咗北邊嗰個，南邊因受到南站廳未開工同南海心沙未規劃影響而冇開到，家下凈畀落客唔畀上車，加上喺站廳或廣州地鐵3號綫月台嘅樓梯亦有相關提醒話唔畀入去南站廳同佛山地鐵1號綫南月台範圍。


瀝滘站最先喺1997年嘅規劃出現。嗰時叫「後滘站」，係2號綫南邊終點，位置同而家差唔多。但2000年由於番禺改成區，所以方案變成3號綫嘅車站。而2號綫改成從南洲開始，一直向南去到廣州新客站而唔再去呢個站。


早期2003年定咗嘅佛山地鐵1號綫嚟到呢個站做總站，不過隨住廣州大學城喺2004年開發，直到2009年已經形成一定嘅規模。有好多喺大學城讀書啲大學生諗住將佛山地鐵1號綫繼續延長到大學城入面。喺2015年4月20號，廣州市規劃局話因為新規劃到嘅有軌電車會經過大學城西南角嘅灣咀頭同海珠區東南角嘅瀛洲一帶而第一次拒絕咗請求。


隨住思科智慧城喺2017年4月27號動工，更加提出咗佛山地鐵1號綫繼續向東延長嘅諗法。但係由於個車站預留結構嘅東邊條折返綫起成斷頭設計嘅品種，冇留正繼續向東延長條件而駁咗大學城啲業主同學生嘅建議。因此呢個站變成佛山地鐵1號綫東邊嘅永久尾站。


車站喺2003年5月18號開始喐手起。由於規劃嗰時，車站位喺瀝滘涌底，所以起緊嗰陣臨時填咗涌嚟方便起3號綫。2004年4月1號由於車站工地北邊發生坍塌，搞到車站北邊周邊出現咗沉降，有部分民房變成危樓。


本嚟1號綫喺二期工程全部搞掂之後，直接開嚟呢度做總站。但由於徵地部分有好多屋受到影響，加上拆遷補償條件一直未達成共識，而且工地猛咁俾瀝滘當地村民搞。直至2014年7月為止，1號綫二期其它車站就快搞掂嗮，凈得瀝滘站維持原狀，結果搞到二期路線索性唔等佢而開到燕崗站為止。


瀝滘站附近啲房屋拆遷補償直到2016年4月初先至傾掂，同年4月10號，地鐵施工隊正式入咗瀝滘村做好前期開工準備，同年6月16號正式動工。而佢嘅右線同左線嘅隧道先後喺2018年3月18號上晝同埋同年5月15號近正中午時段先至貫通。


2021–22年香港超級聯賽，因為有兩隊球隊退出，香港足球總會喺2021年8月26號宣佈，將籌組另一隊以U23球員為主嘅足球隊。2021年9月2隊，足總確認成立香港U23足球隊，作為聯賽第8隊球隊，隊伍嘅運作將維持至少三年。


香港U23足球隊嘅擔保有限公司「HKU23 Limited」喺2021年9月28號完成註冊，香港足球總會隨即展開球員嘅註冊同各項行政程序。球隊喺10月2號啟動社交媒體平台，同時公佈球會會徽，迎接10月5號嘅首場賽事。


《後漢書·卷十下·皇后紀第十下》跟住提到「自漢興，母氏莫不尊寵。順帝既未加美人爵號，而沖帝早夭，大將軍梁冀秉政，忌惡佗族，故虞氏抑而不登，但稱『大家』而已」，意思係自從漢朝興盛以嚟，皇帝嘅亞媽從來都無唔受到尊寵嘅，當皇帝登基嘅時候，皇帝嘅亞媽通常都會獲得一個榮譽封號，按理應該會封做太后，不過，虞美人就無要求到，根據《後漢書》既記載，由於大將軍梁冀既揸住實質既朝政，忌恨其他家族，虞美人同埋虞氏氏族驚梁冀會害佢哋，所以避官爵位，只係叫做「大家」。


基隆嶼，又叫基隆島，喺台灣東北方東海海域嘅島嶼，古時叫雞籠嶼、雞籠杙，同和平島直線距離約3.3公里、基隆港口距離約4公里。係無人島，行政區屬基隆市中正區。由於孤懸海上，故此成為基隆同北海岸地區明顯嘅自然地標，而家已開放登島觀光。


朱褒早就想反蜀。喺之前，益州從事常房來南中巡察，聽聞到朱褒有謀反嘅心，捉咗主簿是問，仲將佢斬頭。朱褒一嬲，殺咗常房，然後誣告常房謀反。諸葛亮爲咗懷柔朱褒，誅殺咗常房啲仔，流放佢四個細佬去越雋，想噉樣安撫朱褒。


初時諸葛亮因爲劉備嘅喪事，適宜招撫佢哋，於是唔討伐住，畀啲民衆休養生息先。因爲南中叛亂有東吳嘅支援，所以諸葛亮派鄧芝去吳國做外交，修復返蜀吳關係，最後令吳國中止對南中叛亂嘅支持。225年春三月，諸葛亮帶兵平定南中，當年秋天就冚曬南中四郡嘅所有叛亂，喺牂牁平定朱褒後，派馬忠做牂牁太守。


石希露以前讀筲箕灣官立小學同埋保良局馬錦明夫人章馥仙中學，本嚟喺荃灣一間寵物診所做看護，自己亦養咗好多隻貓。2016年，佢參選ViuTV選美節目《美選D.n.A》，因為身上有好多紋身，加埋有一定身材，而引起觀眾留意。


《國風》或者叫做十五國風，係《詩經》既三大部分之一，係周初到春秋之間十五個諸侯國既民間詩歌，係有記錄以來最早既民歌。《國風》既民歌用寫實既形式，用現實主義既方法，用詩歌既方式去反映當時十五個國家既人民真實生活情況。


《國風》總共有160篇，包括《周南》11首、《召南》14首、《邶風》19首、《鄘風》10首、《衞風》10首、《王風》10首、《鄭風》21首、《齊風》11首、《魏風》7首、《唐風》12首、《秦風》10首、《陳風》10首、《檜風》4首、《曹風》4首、《豳風》7首。


天鵝座係家下八十八西洋星座之一。佢響天球北部，佔天球面積804平方度。地球北半球來講，天鵝座係夏天嘅星座，即係夏夜會見到。肉眼可以睇到嘅星，約莫150粒到。有一到四等星24粒，即係有1等星1粒、2等星1粒、3等星4粒、4等星18粒。


清暑軒喺香港元朗屏山，同覲廷書室隔籬，係屏山文物徑嘅文物之一。清暑軒由鄧氏第22代族人鄧香泉喺1870年起，同覲廷書室差唔多同時間落成，畀嚟到嘅賓客或者著名學者同教師住宿。建築物一共有兩層，原本冇名嘅，清暑軒只係底層一間房個名，但而家就用嚟做咗成座建築物嘅名。


清暑軒樓高兩層，呈曲尺形，由於被用作旅館，所以裝飾同排場相當華麗，木刻、壁畫、灰塑、植物、漏窗同斗拱等裝飾顯示出傳統鄧族本地仕紳華宅嘅氣派。清暑軒雖然係獨立建築，但有條通道喺第二層樓同覲廷書室相連。由於工程複雜，當時鄧族專程由廣州同佛山請咗建築師傅嚟完成工程。


《十萬噸情緣》係一套喺香港電視廣播有限公司拍嘅時裝愛情劇集，台灣譯名叫做《浪漫情人號》。佢一共有20集，張家輝、張可頤同滕麗名係主角，仲有歐錦棠、蔣志光同湯盈盈一齊演出，林志華係監製。故事講述喺一艘郵輪上發生嘅一段愛情故事。


歪之Story係309咤叱嘅音樂節目，喺2018年11月11號嘅晚上8點至9點播出，亦都喺2019年2月9號同埋16號嘅朝早6點至7點，以及2019年3月8號、11號至12號嘅晚上10點至11點、2019年3月10號晚上8點至9點、同埋2019年4月18號、4月25號至5月3號晚上9點至10點嘅播出過。


由於現代工業化喺度猛咁發展，加上嗰啲生產嘅技術已經越嚟越新，搞到好多消費品都出咗嚟，而消費市場就成日魚龍混雜，結果搞出咗好多同消費意外同難有關嘅大龍鳳出嚟。搞到消費者嘅權益有得震就冇得瞓。而國際消費者協會就喺1960年正式成立咗。


「家元」呢個詞亦都可以用來描述日本傳統藝術嘅家族世代制度，例如茶道、花道、能劇、書法、日本傳統舞蹈、日本傳統音樂、日本薰香藝術同埋日本武術。象棋同埋圍棋亦都曾經用過家元制度。家元制度嘅特徵係階級結構同埋家本最高權威，繼承咗歷代家本嘅流派技能不外傳嘅傳統。


Ecma國際係一間國際性會員制度嘅信息同埋電信標準組織。喺1994年之前，叫做歐洲計算機製造商協會（European Computer Manufacturers Association。因為電腦嘅國際化，組織嘅標準牽涉到好多其他國家，所以組織決定改名表明佢嘅國際性。


月光車喺第一個為期14日嘅月夜之後被叫醒。喺2014年1月25號第二個月日就嚟完嗰時運作出現異常。雖然佢喺之後幾個月繼續有收集有用嘅資訊，但異常情況都重未完。2015年10月，玉兔號破咗月亮車最長運行週期嘅紀錄。


德福廣場係香港九龍灣一間商場，喺港鐵總部大樓、恒生中心同德福花園下低。德福廣場物業而家由港鐵公司管理。1980至'97年間叫德福商場，1997年後叫德福廣場，分為一期同二期。一期商場喺1980年開幕，二期喺1997年開幕。


曹髦年幼就畀司馬師擺上台做皇帝，接替畀司馬師廢咗嘅曹芳。司馬師之後喺許昌病死咗，佢嘅細佬司馬昭繼承咗父兄留落嚟嘅基業，繼續控制曹魏政權。甘露四年正月，魏地井中幾次見有龍，大家都話好吉利。然而曹髦認為龍既唔喺天，亦唔喺田，反而屈喺井，唔係一個好兆頭，於是作咗首《潛龍詩》嚟表達自己嘅不滿，司馬昭知道後就好唔中意佢。


甘露五年五月，曹髦年少尚氣盛，見到無乜守衞，就知皇帝威權都無乜淨，好嬲，唔想受廢帝之辱。佢就召侍中王沈、尚書王經、常侍王業三人，想討伐司馬昭。王經勸諫佢，借春秋來講，話四面都係司馬昭，守䘙依啲嘢根本無用，一旦做咗，只會更加之惡劣，隨時失國。


之後，司馬昭假借郭太后嘅名義下韶，以民禮將曹髦落葬，喺司馬孚呢啲重臣嘅請求下，以王禮將曹髦葬喺洛陽西北三十里嘅瀍澗之濱。雖然話喺以王禮埋葬，但喺葬禮連旌旗都冇，連幫《三國志》作注嘅裴松之都話呢個唔喺以王禮埋葬。


巴貢水電站係馬來西亞最大水壩，亦係世界第43高混凝土面板堆石壩，喺沙撈越州加帛省巫拉甲拉讓江支流巴魯伊河，裝機240萬千瓦，2011年啟用。電站主體土建工程由中國水電集團同馬來西亞組成嘅馬中水電聯營體承建。


喺2004年嘅第38屆東京車展，日野展出咗一架以Liésse為藍本、完全由日本造嘅Poncho L低地台小巴，其後個設計進一步發展成第二代日野Poncho，2006年推出。呢代日野Poncho改用尾橫置引擎設計，引擎改為日野J05D系列，初時都係得棍波，2006年底出埋自動波版本。


當代新儒家，又叫做現代新儒家，係一個現代儒家嘅學派。呢個學派起源於中華民國嘅建國時期，喺國共內戰之後流行喺臺灣、香港同埋美國等唔同嘅地方。中華人民共和國推行改革開放同香港回歸之後，呢個學派喺中國大陸都開始發展。


新儒家係從民國新文化運動以嚟全盤西化嘅思潮所產生出嚟嘅思想，佢對近代中國嘅影響力非常大。係由一批學者堅信中國傳統文化對中國仍然有價值，認為中國本土固有嘅儒家文化同人文思想存在住一種永恆嘅價值，佢哋希望發展中國文化同社會現代化嘅一個學術思想流派。


大約喺1949年，唐君毅同埋錢穆呢批新儒家學者，咁啱生活喺政局混亂嘅時代，所以佢哋喺香港避難同埋生活。喺呢個時間佢哋就喺香港起咗個新亞書院，就噉樣對香港中文大學做咗好多貢獻，於是佢哋就畀人視為宋代書院文化嘅延續。


安樂哲、郝大維呢批學者認為，儒家應該用中國哲學方式嘅思維去理解，而唔應該去附會西方嘅思維。同時，佢哋又認為儒家學說嘅內容同埋約翰杜威嘅社群共同生活以及民主思想又有相通嘅地方。於是，新儒家學者又將儒家思想同埋杜威嘅美國實用主義會通，形成咗關注社群生活嘅儒家民主主義。


雙層雞扒軍艦係肯德基家鄉雞一隻產品，用兩塊雞扒夾住煙肉同芝士，扮到好似三文治，但完全無包嘅成份。呢隻產品喺2010年4月美國羅德島州普洛威頓斯首先推出，之後推廣到美國其他地方同世界各地。而香港就喺2015年8月第一次推出。


呢座山喺天保二年防治安治川）嘅洪水同埋方便啲大型船隻入大阪用而將挖出嘅沙泥堆積成人工山。初期高度有20米，嗰時係旅遊景點。不過喺安政元年因防治沙俄侵略而剷咗部份山泥嚟整炮臺，高度亦大幅下降，到明治年代時，山頂剷咗7.


2m。昭和卅三年，座山演變成公園。日本經濟喺1960年代尾開始發展後，座山周邊因大量開採地下水令座山嘅地質成日下沉，山頂高度一降再降，海拔亦喺昭和46年同昭和52年先後下降到7.1m同埋4.7m，直到平成5年下降到得返4.


神經反向傳播係指神經元動作電位產生嘅電壓峰順住軸突傳播同時，胞體生成嘅另一脈衝向樹突或者樹突幹啲先端部份傳播，嗰度係產生大部分原始輸入電流嘅。除開啲動作電位嘅主動反向傳播外，仲有被動嘅電緊張電位個反向傳播。


家塾，塾一種，學校一種，有啲轉化成村校。家塾為村中子弟讀書而開，私人學校一種。家就指村嘅宗族。大清或者之前，家塾請先生敎書，教四書五經，以便子弟科舉，提高宗族地位。科舉無咗之後，日漸畀西式教育取代，有啲演化成村校。


李倫1927年喺安徽省巢縣出世，1939年參加八路軍，1941年起先後入延安自然科學院、抗日軍政大學、炮兵學校學習，1945年加入中國共產黨。曾任晉綏軍區司令部參謀、華東野戰軍副營長、第三野戰軍營長，參加過濟南、淮海、渡江等戰役。


建國後歷任團副參謀長，中央軍委運輸司令部科長，總參謀部軍事交通部科學研究室主任、訓練處副處長，總後勤部運輸部處長，總後勤部軍事交通部副部長、部長。1986年後任解放軍後勤學院院長，中國人民解放軍總後勤部副部長、總後黨委委員。


漸進芭蕾技巧係喺 2010 年代由澳洲芭蕾舞蹈員同芭蕾舞老師瑪莉·華頓馬康開發嘅一套芭蕾舞教學方法。喺最簡單嘅情況下，PBT 涉及用到俾學生瞓平喺地下，並且將兩隻髀放喺健身波上面做出芭蕾舞舞步，嚟訓練學生嘅肌肉記憶同核心肌嘅穩定性。


容桂站，又叫做容奇站，起響廣東省佛山市順德區容桂街道，係廣珠城軌嘅架空站。個站東邊係順德高新科技產業園B園，南邊係桂洲大道，北邊係新有路，而西邊係寶供物流。呢個站係廣珠城軌南行離開佛山之前嘅最後一個站，亦都係廣珠輕軌順德段重要嘅一站，每日多過七成嘅班次會停容桂站。


湯尼古哥池，香港傳媒譯古高，係克羅地亞一退役職業籃球員，司職小前鋒，1990年畀芝加哥公牛喺選秀會揀中，之後喺1993年正式加入NBA，喺NBA先後效力芝加哥公牛、費城76人、亞特蘭大鷹同埋密爾華基公鹿，至2006年退役。


聯和墟係香港西北一個墟，響粉嶺東面，龍躍頭西面，響通去沙頭角嘅沙頭角公路側邊。個墟係1949年由粉嶺、沙頭角、打鼓嶺同埋大埔各鄉民夾份開。佢自成一角由一個墟發展成一個區，衣食住行乜都有。因為粉嶺上水新市鎮發展，家下已經併埋入粉嶺。


聯和墟響距粉嶺火車站六百幾米。個墟同安樂村工業區隔個公園同沙頭角公路，即係村東南面。經過發展，成個區範圍大概三角型，東南係沙頭角公路，北係馬適路，西係粉嶺樓路。而聯和墟舊時核心區就有6條街，即係聯和道、和豐街、聯發街、聯興街、聯盛街同埋聯昌街。


1948年由粉嶺鄉紳成立聯和置業公司，當時地址響安樂村瑞勝書樓。一年後，1949年12月22號註冊做有限公司，負責人係董事長李仲莊、副董事長馮奇焯、總經理彭富華、協理李毓棠、司庫鄧勳臣同劉維香。開初法定資本50萬港紙，合共5萬股，每股10蚊，拆做創辦股500股同埋普通股4萬9500股。


響1949年，粉嶺、沙頭角、打鼓嶺同埋大埔鄉民集資起聯和墟。兩年後，1951年1月20號，呢個用咗200萬銀起嘅聯和墟正式開墟。舊時聯和墟佔地成61萬平方米，正中央係有蓋同露天嘅市場，有蓋嘅叫聯和市場，係石屎建築，裏面有60個檔口，14個肉檯、12個魚檔、12個菜檔、14個鹹魚檔、2個雞鴨檔、2個牛肉檯同埋2個豆腐檔，而露天部分就有百幾個小販攤位。


開初墟期定為一、四、七日，即係每月黃曆初一、初四、初七、十一、十四、十七、廿一、廿四同埋廿七。個期同石湖墟完全一樣，後尾個墟越做越旺，就唔再跟墟期開。天都未光，就有農民響街市對出空地，賣新鮮割落來嘅菜，即係天光墟。


1952年响墟市後邊起咗聯和新村公開來賣。新村係一啲兩層嘅樓，樓裏面有成100間屋，每間屋可以間到兩房一廳，牆係白色，所以當地人叫佢做白屋仔。地下夾埋有90間舖位，賣洋貨、雜貨、米同米機、茶樓、茶餐廳、攝相舖曬相、飛髮舖同埋旅館，之後重有舞蹈學校同埋戲院㖭。


1980年代尾，開咗30幾年個天光墟，搬到去附近龍躍頭安居街農產批發市場。1990年代部份聯和新村畀人收購重拆來起兩幢樓同大型商場。舊時兩層嘅亦重建做多層，開咗好多唔同類舖頭。2002年7月1號，政府另外起好新街市，裏面有356個檔位同埋熟食中心，重有冷氣。


方詩揚喺香港出世，喺多倫多長大。讀大學嗰時佢做咗業餘模特兒，畢業之後到咗香港正式展開香港嘅模特兒工作。喺 2014 年參加咗多倫多華裔小姐競選，贏得三料冠軍。之後加入其他唔同嘅工作發展，除模特兒之外，亦成為 Blogger、KOL、旅遊達人、品牌代言人同好多唔同嘅品牌合作。


文禮彬係英國工黨人，2007年至2010年做外相，2001年至2013年做South Shields選區嘅下議院議員。喺英國首相貝理雅落台之後，外界一度揣測佢會同白高敦爭黨魁嚟做，但佢後嚟公開話會投票畀白高敦。


陳李濟係中國廣東廣州嘅製藥公司，1600年成立，廣州廠喺海珠區廣州大道南1688號，香港廠喺柴灣利眾街40號。佢既係中國四大中醫藥堂之一同中華老字號，又係俾健力士世界紀錄大全登載過「世界上最長壽嘅藥廠」，甚至入選過國家級非物質文化遺產名錄。


而家中國大陸地區商標喺中共建政後由廣藥集團屬下嘅工廠廣州白雲山陳李濟藥廠有限公司擁有，港澳臺同海外地區商標由香港陳李濟藥廠有限公司擁有。呢間嘢主要出帶中藥成份嘅藥品，尤其係舒筋健腰丸、烏雞白鳳丸、喉疾靈、枇杷潤喉糖、咳喘順丸喺兩廣地區出嗮名。


葉錦龍2007年喺英皇書院畢業，自2015年投身中西區石塘咀選區嘅地區工作，喺第5屆香港區議會選舉挑戰時任區議員新論壇陳財喜失敗，四年後喺第6屆香港區議會選舉再度挑戰，結果以五成半得票率成功鍊贏陳財喜，順利當選。


林茂原本係一間杉欄，同埋其他杉欄開響沙梨頭麻子街、石街，當時沙梨頭海邊街一帶重係海邊嘅地方，舊時叫淺灣，響海邊築石圍塘嚟擺木，防止潮水沖走。其中以林茂杉欄最出名，而且水塘亦都係最大，所以叫林茂塘。之後林茂杉欄執咗，但係塘名依然響到。


之後淺灣經過填海，擴大馬路起屋，杉欄搬到沙梨頭海邊街近海邊位，重合資響海到起咗一條石基圍欄，形成塘灣嚟擺木，成爲水上貨倉，重習慣叫林茂塘。之後好多大陸難民偷渡到澳門成為黑市居民，有啲黑市居民就到塘邊搭木屋嚟住，到七十年代，木屋數量去到六七百間，住咗幾千個居民，成為澳門著名嘅木屋區之一，環境惡劣。


呢區曾經發生三次大火，頭兩次響1968同1970年，災民都得到社會人士關心幫助，響原地重建木屋，但係1979年一次大火之後，災民就被安置響望廈收容所到住，而災區則夷爲平地。隨著市區發展，林茂塘同隔離大坑渠木屋區同船廠搬走，填海做陸，成為新發展地段，先開闢呢條林茂海邊大馬路。


2018月1月15號晏晝兩點幾，一架輕型貨車沿住林茂海邊大馬路去筷子基方向，行到遊艇會對開嗰陣懷疑剎唔切掣，將一個過緊斑馬線嘅七十幾歲阿婆撞飛，個頭撞到流嗮血，消防救護員接報到場確認佢當時意識模糊，由消防救護車送到山頂醫院搶救，送院時傷者清醒度下降。


肇事輕型貨車車頭凹嗮，意外現場地下有血跡，由消防協助清理。治安警交通廳話肇事司機係外勞通過酒精測試，相信唔涉及過界勞工，至於係唔係過界司機，就要進一步調查。警方調查事故起因，初步懷疑有人響斑馬線前冇讓先。


今次意外係一個月內繼俾利喇街同飛能便度街交界巴士奪命交通意外之後第二單嚴重交通意外。1月20號，交通事務局響有關斑馬線前安減速帶，被公眾批評當局要用血嘅教訓先肯做嘢，但其實1995年澳葡政府提出林茂海邊大馬路都市規劃嗰陣已經預留咗四條行人天橋嘅位，而其中一個就係有關肇事路口，但係政府一直以F地段未規劃拖住冇起。


拿督斯里依斯邁沙比里係馬來西亞政治人、巫統黨員，第九任馬來西亞首相，曾任馬來西亞副首相同埋國防部長等職位。自2004年第11屆馬來西亞下議院選舉以來代表國民陣線當選為彭亨百樂嘅國會議員。2018年第14屆馬來西亞下議院選舉，佢繼續連任應該議席。


2020年11月30號，社交網絡上流傳沙比里到馬六甲進行工訪問期間呢，佢同馬六甲洲首長蘇萊曼同馬六甲洲議長阿都勞勿尤索夫等十多人，喺室內圍坐喺張長方形台，違反咗保持人身隔SOP同冇戴口罩圖片。嗰晚，佢喺Facebook上載正面野嘅相頂頸指控，並畀社會大眾評理。


然而該相都顯示咗沙比里冇維持得一米人身距離嘅規定。衛生部前副部長李文材對此抨擊沙比里嘅聲明令人民混淆，並強調政府官員一定要保持一致，唔應該持有任何兩個標準。沙比里隨後於12月2號示其助理針對圖片單嘢報警處理。


戴寧，台灣政治人物，曾經做過嘉義市議員。喺2012年，佢因為以親友人頭虛報方式，欺詐請領助理補助費超過500萬元，嘉義地檢署去到2022年5月11號依照犯貪污治罪條例詐領財物等罪起訴，求處重刑24年。


愛爾蘭電視電臺嘅運作經費主要來自電視牌照費同廣告費。作為法定機構，愛爾蘭電視電臺嘅董事局成員由愛爾蘭政府任命，而日常運作就由執行委員會負責。同時，同其他媒體一樣，愛爾蘭電視電臺同樣受到愛爾蘭廣播管理局嘅規管。


2010年當選第七屆新竹縣竹北市第一選區市民代表，2014年當選第十八屆新竹縣議會議員，隔年3月18號宣告加入民國黨。因為原本有意連任立委嘅黨主席徐欣瑩參選中華民國副總統，宣布退選立委，並於2015年11月21號宣佈民國黨於新竹縣選舉區提名該黨喺縣議會唯一一席議員邱靖雅，即使起步時距第九屆立法委員只淨唔夠兩個月，喺藍綠候選人夾擊下搶下六萬餘票、得票率近四分之一，喺主要經營嘅竹北市只輸畀當選人林為洲695票。


飄牌，全名嗌飛凡體育，係中國廣東東莞嘅服裝生產企業兼私營企業，1995年5月由陳蘇偉一手創辦，總部喺南城區體育路2號12樓。間廠主要整同賣泳裝、游水帽、游水氼鏡嘅系列產品為主。佢係中國大陸嘅其一名牌游水廠商。


而佢嘅國外技術最先喺2003年底由澳洲引入，隨後喺2007、2008先後喺意大利、日本引入過呢啲先進嘅產品技術。2009年時因擴大規模生產，東莞總部搬到東莞市區嘅鴻禧中心入面，同年亦列入咗十一運會嘅唯一參展商。


網罟座係家下八十八西洋星座之一。佢響天球南部，佔天球面積114平方度。地球北半球來講，網罟座係冬天嘅星座，即係冬夜會見到。肉眼可以睇到嘅星，約莫15粒到。有一到四等星5粒，即係有3等星1粒、4等星4粒。


OASIS Open 係一個幫開源同其他計劃做標準化嘅組織，1993年成立，原稱 SGML Open，負責協調唔同廠商嘅 SGML 產品之間嘅兼容，1998年因為開始做同 SGML 無關嘅其他嘢，改名做 OASIS。


動物橫町嘅電視動畫版係由東京電視台喺2005年10月4號至2006年9月26號期間播放，共102集，每週二播出兩集。其後2006年10月出版嘅《Ribon》曾經提到整動畫版續集嘅可能性，但直到現時重未有關於動畫版續集嘅任何消息。


韓國同埋香港等地亦先後播放了電視動畫版。韓國SBS將作品稱為「秘密朋友」，並喺2005年12月6號至2007年1月9號期間播放。香港無綫電視翡翠台喺2007年5月4號至2007年7月27號期間逢星期四至五下晝5點15分播第1至48集，其後喺2007年9月26號至2007年11月1號期間喺《放學ICU》時段內播第49至102集。


陳能寬係中國大陸嘅金屬同爆轟物理學家，中國科學院院士，湖南張家界慈利縣人，曾經做過第二機械工業部北京第九研究所實驗部主任同副院長、科技委主任同高級科學顧問、核工業部科技委副主任、國防科學技術工業委員會科技委副主任等職。


握手係一種禮貌手勢，都係友善手勢。兩個人揸住對方一隻手，可以係兩隻右手，亦可以係兩隻左手，隻手要郁郁吓。通常喺介紹、見到人、離開、祝賀或者達成一致時係會握手。握手嘅目的係表達信任、協調同平等，可能源於話明手上冇武器嘅手勢。


《黑膠時代》係一部HBO嘅美國時代劇，由米積加、馬田史高西斯、Rich Cohen和提倫斯維達創作。劇集主演係波比簡拿威，佢飾演一位喺1970年代嘅音樂製作人Richie Finestra。劇集喺2016年2月14號播出，第一季總共有10集。


多發性骨髓瘤，又嗌漿細胞瘤，係一種發生嚮漿細胞度嘅癌症，而漿細胞則係一種正常嗰陣專門整免疫抗體出嚟嘅細胞。通常開初嗰陣係冇乜症狀嘅。之不過，隨住呢個病情嘅發展，個病人有可能會出現骨痛、貧血、腎功能衰退或者細菌、病毒、真菌感染等等嘅症狀。


雖然依家仲未搞清楚呢個病係由乜引起，但係相信係同包括酗酒、肥胖、輻射暴露、家族病史，同埋某一啲嘅化學物質有挐褦。佢嘅發病機理係因爲啲漿細胞異常，導致佢哋唔正常噉樣整好多嘅抗體蛋白出嚟，因而導致腎功能衰竭同埋啲血漿黐黐𣲷𣲷。


漿細胞亦可以直接嚮啲骨髓同埋軟組織入便形成團塊。當啲團塊淨係得一粒嗰時，我哋嗌佢做漿細胞瘤，若有多過一粒我哋就嗌佢多發性骨髓瘤。多發性骨髓瘤嘅斷症可以透過驗血同埋驗尿嚟確認有冇唔正常嘅抗體蛋白，或者骨髓活檢搵出癌化嘅漿細胞，照片亦都可以用嚟檢查係咪有骨病變。


嚮2015年，全世界總共有四十八萬八千個人得緊呢隻病，其中有十萬零一千一百個人因呢隻病死咗。而嚮美國，每年每一百萬人入便就有65個人驗出有依隻病，同埋有零點七個柏仙嘅人嚮一世人入便會喺某一個時間點發作。


依隻病一般嚮六十歲左近發病，而嚮發病嘅嗰啲人當中，男人又多過女人。嚮四十歲之前發病係好少見嘅。如果唔去醫嘅話，平均嚟講得翻七個月命。做咗化療嘅話預後會好好多，平均有廿四到卅個月命，有三個柏仙嘅人會挨到十年咁長。


有七成嘅多發性骨髓瘤病人會受到骨痛困擾，而骨痛亦都係多發性骨髓瘤最為常見嘅症狀之一。多發性骨髓瘤嘅骨痛通常涉及尾龍骨同埋肋骨，郁嗰陣痛得仲犀利。不停嘅局部骨痛表明嗰度有病變。尾龍骨嘅受累可能會導致呢個脊椎受壓或者係寒背。


骨髓瘤引起嘅骨病係由於骨髓基質過度噉樣表達呢個核因子κ B配體所導致嘅。RANKL會激活啲破骨細胞，促進骨嘅吸收。佢所造成嘅骨病變係破骨性嘅，最好係嚮啲二維放射照片度睇，會呈現打窿噉樣嘅外觀，譬如嚮個頭骨度嘅雨點狀外觀。


多發性骨髓瘤引起嘅呢啲貧血通常係有正常嘅血球形狀、大細同埋血色素水平，但係啲血球嘅數量就唔係好夠，於是乎就出現咗貧血。啲血球數量之所以唔夠係因為嗰啲癌細胞掗住啲骨髓個位，同埋啲細胞介素抑制咗個造血功能，因此啲紅血球出得好慢。


得咗多發性骨髓瘤嘅病人有可能得埋唔同程度嘅腎功能障礙，甚至係急性或者慢性嘅腎衰竭。 多發性骨髓瘤腎衰竭嘅最常見原因係惡性細胞分泌嘅蛋白質。 骨髓瘤細胞產生唔同類型嘅單克隆蛋白，最常見嘅係免疫球蛋白游離輕鏈，導致血液入面呢啲蛋白質嘅水平異常高。


根據呢啲蛋白質嘅大小，佢哋可能透過腎臟排泄。 腎臟可能因蛋白質或輕鏈嘅影響而受損。 骨吸收增加導致高鈣血症並導致腎鈣質沉著症，而導致腎衰竭。 澱粉樣變性係因果關係中嘅第三位。 澱粉樣變性患者嘅澱粉樣蛋白水平好高，可以透過腎臟排泄並對腎臟同其他器官造成損害。


最常見ロ嘅感染係肺炎同腎盂腎炎。 常見嘅肺炎病原體包括肺炎鏈球菌、金黃色葡萄球菌同肺炎克雷伯菌，而引起腎盂腎炎嘅常見病原體包括大腸桿菌同第啲革蘭陰性菌。 感染發生嘅最大風險期係喺化療開始之後嘅最初幾個月。


感染風險增加係由於免疫缺陷。 雖然多發性骨髓瘤嘅總免疫毬蛋白水平會經常噉升高，但大多數抗體係嚟自克隆漿細胞嘅無效單克隆抗體。 組有記錄嘅低丙種球蛋白血症患者可能受益於替代免疫毬蛋白治療，以降低感染風險。


一啲症狀可能係由於貧血或高鈣血症。 頭痛、視力改變同視網膜病變可能係血液高粘滯嘅結果，具體取決於副蛋白嘅特性。 最後，可能發生神經根性疼痛、腸道或膀胱失控或腕管綜合征以及其他神經病（由於澱粉樣蛋白浸潤周圍神經)。


份研究報告咗骨髓瘤嘅家族遺傳嘅易感性。 好多蛋白質嘅過度磷酸化係一種以常染色體顯性方式遺傳嘅趨勢，似乎係呢啲家族嘅共同機制。 呢種傾向喺患有骨髓瘤喺非裔美國人入面常見啲，並可能導致該組骨髓瘤嘅發病率較高。


一項調查職業暴露喺芳香烴溶劑之間關聯嘅研究中，有證據表明呢啲溶劑喺多發性骨髓瘤嘅病因中起咗作用。多發性骨髓瘤嘅發生可能發生喺某啲職業身上。喺消防員、理髮師以及農業同工業等職業入面，發生多發性骨髓瘤嘅風險仲大過其他職業。


某啲職業嘅風險係由於接觸唔同嘅化學品。 反覆噉接觸化學品會增加多發性骨髓瘤嘅風險。 喺消防同農業等職業入面使用殺蟲劑同危險化學品被認為會導致多發性骨髓瘤嘅風險增加。 至於其他職業，例如工業會增加咗患多發性骨髓瘤嘅風險。


暴露喺芳香烴溶劑、苯、甲苯同二甲苯會增加多發性骨髓瘤嘅風險。 持續時間增加、暴露強度高或反覆暴露同多發性骨髓瘤風險增加咗63%。有化學專家研究咗由暴露到診斷嘅時間，暴露之後嘅診斷至少滯後咗20年。 當發現接觸一種化學品時，通常會接觸另一種所鑑定嘅碳氫化合物溶劑。


EBV陽性疾病喺漿細胞瘤中更常見，而唔係多發性骨髓瘤形式嘅漿細胞癌。 參與咗EBV+疾病嘅組織通常顯示EBV+細胞病灶，出現快速增殖嘅未成熟或低分化漿細胞。 呢啲細胞表達EBV基因嘅產物，如EBER1同EBER2。


雖然EB病毒有助於大多數EB病毒相關淋巴組織增生性疾病嘅發生或進展，但喺多發性骨髓瘤入面嘅作用尚未清楚。 然而，同EBV陰性漿細胞瘤患者相比，EBV陽性伴局部漿細胞瘤嘅人更有可能進展為多發性骨髓瘤。 表明EBV可能喺漿細胞瘤進展為全身性零發性骨髓瘤入面起作用。


免疫球蛋白重鏈基因同癌基因之間嘅染色體易位喺零發性骨髓瘤患者中經常觀察到。 呢種突變導致癌基因失調，被認為係骨髓瘤發病機制入面嘅重要起始事件。 結果係漿細胞克隆嘅增殖同基因組唔穩定，導致進一步嘅突變同易位。


喺一項調查零發性骨髓瘤細胞同正常漿細胞嘅DNA甲基化譜嘅研究入面，觀察到由幹細胞到漿細胞嘅逐漸去甲基化。 喺多發性骨髓瘤入面具有增強子相關染色質標記嘅內含子區域內觀察到嘅CpG甲基化模式同未分化嘅前體同幹細胞相似。


呢啲結果可能代表零發性骨髓瘤入面嘅從頭表觀遺傳重編程，導致獲得同乾性相關嘅甲基化模式。 第二啲研究有確定與多梳抑制複合物2 係相關嘅零發性骨髓瘤同特異性嘅基因沉默模式。 PRC2亞基EZH2嘅表達增加咗而已被描述為多發性骨髓瘤嘅共同特徵，導致組蛋白H3賴氨酸27三甲基化嘅積累同分布，亦都隨著疾病嘅嚴重程度而惡化落去。


呢種疾病入面常見嘅染色體異常，例如多個奇數染色體t同del嘅三體性，同預後較差無關。 然而，大約25%嘅新診斷疾病患者存在同預後較差相關嘅異常，如t 、t 同del 。 同預後較差相關嘅其他唔太常見嘅異常包括t 同≥4個複製嘅1q。


遺傳同表觀遺傳變化逐漸噉發生。 最初嘅改變，通常涉及一個14號嘅染色體易位，建立骨髓漿細胞克隆，導致無症狀疾病MGUS，呢個係一種癌前疾病，其特徵係骨髓入面啲漿細胞數量增加或骨髓瘤蛋白免疫球蛋白循環。


進一步嘅遺傳或表觀遺傳變化產生新嘅骨髓漿細胞克隆，通常係原始克隆嘅後代，導致更嚴重但仍然無症狀嘅癌前病變陰燃性多發性骨髓瘤。 呢種骨髓瘤嘅特徵係骨髓漿細胞數量或循環骨髓瘤蛋白水平高過MGUS入面可見嘅水平。


隨後嘅遺傳同表觀遺傳變化導致漿細胞新正啲，更具侵略性嘅克隆，導致循環骨髓瘤蛋白水平進一步升高，骨髓漿細胞數量進一步增加，或發展一個或多個特定嘅「CRAB」症狀，呢個係診斷惡性多發性骨髓瘤同埋治療疾病嘅基礎。


無症狀、意義不明嘅單克隆丙種球蛋白病同陰燃性多發性骨髓瘤偶然係通過喺其他目的進行嘅血清蛋白電泳試驗中檢測到骨髓瘤蛋白嚟診斷嘅。 MGUS係一種相對穩定嘅疾病，困擾住3%嘅50歲人群同5%嘅70歲人群; MGUS以每年0.


確診疾病患者嘅球蛋白水平可能正常。 醫生可能會要求對血液同埋尿液進行蛋白質電泳，顯示存在副蛋白條帶，伴或不伴其他免疫球蛋白減少。 一種副蛋白係本斯瓊斯蛋白，佢係一種由游離輕鏈組成嘅尿副蛋白。 副蛋白嘅定量測量對於確定診斷同監測疾病係必要嘅。


最近引入嘅一種用喺測量游離輕鏈嘅商業免疫測定法，可能會改善監測疾病進展同對治療嘅反應，特別係喺副蛋白難以通過電泳準確測量嘅情況下（例如喺輕鏈骨髓瘤中，或副蛋白水平非常低嘅情況下)。 初步研究仲表明咗，游離輕鏈嘅測量都可以同其他標誌物結合噉使用，以評估由MGUS進展為多發性骨髓瘤嘅風險。


通常進行骨髓活檢以估計漿細胞佔據嘅骨髓百分比。 呢個百分比係用喺骨髓瘤嘅診斷標準。 免疫組織化學可以檢測喺細胞質入面表達免疫毬蛋白嘅漿細胞，有時候喺細胞表面; 骨髓瘤細胞通常為CD56、CD38、CD138同埋CD319陽性，CD19、CD20同埋CD45陰性。


喺多發性骨髓瘤中睇到嘅漿細胞有幾種可能嘅形態。 首先，骨髓瘤可能具有正常漿細胞嘅外觀，即係外周淋巴細胞大細有機會去到相對於兩到三倍嘅大細胞。 由於佢哋喺度積極產生抗體緊，高爾基體通常產生同細胞核相鄰嘅淺色區域，稱為核周暈。


去到2014年，IMWG進一步更新咗佢哋嘅標準，納入咗噁性腫癅嘅生物標誌物。 呢啲生物標誌物係大過60%克隆漿細胞，血清受累/未受累游離輕鏈比值大過或等於100 同MRI≥ 5mm嘅多個局灶性病變。 呢啲生物標誌物同CRAB標準一齊被稱為骨髓瘤定義事件。


患者接受高劑量化療，然後把患者嘅幹細胞移植回患者體內。 呢個過程唔係治癒性嘅，但確實可以延長總生存期同埋完全緩解。 喺同種異體幹細胞移植中，供應健康嘅幹細胞被移植到受影響嘅人體內。 同種異體幹細胞移植具有治癒嘅潛力，但用喺極少數人。


65歲以上嘅人同患有嚴重併發疾病嘅人通常難以耐受幹細胞移植。 對於呢啲患者，標準護理係使用馬法蘭同潑尼松進行化療。 最近針對人群嘅研究表明，新嘅化療方案可改善結局。 硼替佐米、美法侖同潑尼松龍治療30個月時估計總生存率為83%，來那度胺加低劑量地塞米松喺2年嗰陣嘅生存率為82%，美法侖、潑尼松同來那度胺喺2年嗰陣嘅生存率為90%。


大多數人，包括接受咗ASCT治療嘅人，喺初始治療後復發。 使用長期低毒性藥物嘅維持治療通常用喺預防性嘅復發。 2017年嘅一項薈萃分析顯示咗標準風險人群入面，使用來那度胺嚟進行ASCT維持治療可改善無進展生存期同埋總生存期。


復發嘅原因包括疾病演變，無論係透過治療或新發突變施加嘅選擇壓力，都係喺初始活檢入面疾病嘅表現未夠充分。 診斷之後, 前18個月內復發被認為係功能性高危零發性骨髓瘤。 根據患者嘅病情、既徃使用嘅治療方式以及緩解持續時間，復發性疾病嘅選擇包括使用原藥再治療、使用其他藥物同埋第二次ASCT。


雪莎椰子甜點係隻以椰絲做膽嘅糖果，由意大利佛列羅出產。糖外面有一層薄脆，外面吸住椰絲碎，而入面就包住椰奶忌廉同一粒大杏仁，味道似越南bánh men或者龍鬚糖，每粒糖都會用白紙包起。好多人都誤會佢係白朱古力，但其實佢係無任何朱古力或者唂咕豆成份。


孔子學院係一個非營利性組織，由民間組織中國國際中文教育基金會管理，總部設喺中國北京，中國境外嘅孔子學院都係佢嘅分支機構。《孔子學院章程》聲稱孔子學院作為非營利性教育機構，佢哋宗旨係增進世界人民對中國語言同文化嘅了解，發展中國同外國友好關係，促進世界多元文化發展，為構建和諧世界貢獻自己力量。


狼人殺係款喺華人區好多人玩嘅檯上遊戲，本身係根據俄羅斯嘅殺手遊戲同埋法國人設計嘅米勒山谷狼人咭遊戲而設計嘅，一般係畀6到12個人玩。狼人殺檯上遊戲係由北京大魔王桌遊俱樂部喺2010年出版，依家就係由狼人殺文化傳媒有限公司出版。


狼人殺喺中國大陸、香港同台灣越嚟越多人識同玩嘅原因係三地嘅電視台同直播台拍狼人殺嘅節目同單元，比較出名嘅有台灣八大綜合台《娛樂百分百》嘅「凹嗚狼人殺」、香港無綫電視《娛樂大家》入面嘅「狼人宮廷版」部分同埋大陸嘅《Panda Kill》同埋《GodLie》節目。


好人隊要日頭投票趕走或者神用技能殺死所有狼人先至贏。狼人隊就比較少人，日頭要匿喺好人入面呃過啲好人，夜晚就可以見面，每晚殺一個人。所有村民或者所有神其中一邊全部淘汰就為之狼人贏。有啲局入面仲會有「第三方」陣營出現，呢啲玩家就要達到一啲特定嘅條件先贏到。


遊戲由夜晚階段開始，狼人同神會輪流開眼用佢哋嘅功能，然之後就到日頭階段，所有未死嘅玩家就會輪流講嘢，所有人講完之後就會投票流放一個人，遊戲未完嘅就繼續入夜晚階段。每日夜晚完結後，進入日頭階段，所有存活玩家輪流發言，並喺所有人發言完畢後投票放逐一名玩家。


狼人殺嘅遊戲配置一般叫做「板」，係指遊戲身份嘅搭配。狼人殺可以畀最少六個，最多十八個甚至更多嘅玩家同時玩。玩遊戲嘅人數唔同嘅時候，身份類型嘅搭配亦都會有所唔同。常見嘅遊戲規則係屠邊規則，所以遊戲人數一般都會係三嘅倍數，平均返狼人、神職同平民身份嘅人數。


2048係一隻比較流行嘅單人電子遊戲，喺2014年3月份發佈，而呢隻遊戲係由Gabriele Cirulli呢位19歲嘅意大利人整出嚟。佢整呢個遊戲係嚟測試下自己係咪可以從零開始整隻遊戲出嚟，點知，遊戲啱發佈唔夠一個星期，全球有400萬人下載咗呢個遊戲嚟玩，甚至重出現咗呢個遊戲嘅衍生版本。


而呢個遊戲嘅規則就好簡單，佢係通過喺個網格入面跣啲方框仔，將啲數字拼埋一齊，一直到個方框仔出咗「2048」呢4個數字就得喇。每次可以揀上下左右事但一個方向去喐，所有方框仔都會向住嗰一邊泊埋去，之後系統會喺空白格度產生一個「2」或者「4」嘅方框仔，如果兩個一樣嘅方框撞埋一齊嘅話，個數字將會變成原嚟嘅2倍。


學校喺1979年4月開辦，初期學校喺屈洞村入面開辦，嗰時嗌從化縣屈洞初級中學，但屬廣州市第17中學嘅從化分校。1994年4月，學校改咗名做從化太平第二中學。1996年俾從化市人民政府定為落後學校。1997年7月向西搬到康樂西路50號入面辦，重喺1999年捹甩「落後學校」嘅怪名。


據小亮解釋，當日佢因為午休時嘈醒咗瞓緊中午覺嘅大土，後嚟幾位包括小白嘅同黨加入而㩧咗小亮一餐，重發埋張不雅相入微信朋友圈。事發第二日朝早，駱某喺學校睇到小亮被打嘅短片轉畀小亮阿媽後而雞噉腳搵先生，當日晏晝，4位負責搞校園暴力嘅家長嚟咗學校凈傾咗一個鐘兼簡單道歉就算。


後嚟小亮阿媽帶咗小亮到醫院照CT，重嗌參與校園暴力嘅家長喺禮拜三再傾過單嘢，但一直冇下文。直到同年7月5號，駱某建議小亮阿媽扯多幾位家屬嘅親戚過嚟傾呢單嘢，當日六位參與校園暴力嘅家屬全部到齊，連差佬同埋新聞媒體都過嚟關注呢單嘢，之後六位家屬猛咁家嘈屋閉，嘈夠差唔多4個鐘先至結束。


張詩盈係台灣女演員，喺國立臺北藝術大學戲劇學系畢業。2002年喺舞台劇上首次亮相，之後參演電影《父後七日》，飾演孝順嘅女兒白琴，因此備受矚目，贏得第12屆台北電影節最佳女配角獎，亦獲提名第47屆金馬獎最佳新演員同埋最佳女配角。


《失蹤罪》係一部2014年嘅美國驚悚電影，由大衛芬查執導，改編Gillian Flynn嘅2012年同名小說，佢負責寫劇本。主演係賓艾佛力、露莎蒙碧姬、Neil Patrick Harris、Tyler Perry。


勷勤大學，全稱係廣東省立勷勤大學，係原喺廣州嘅一間綜合高等院校，南天王陳濟棠為紀念古應芬而設立。華南師範大學及廣東財經大學都認勷勤大學係前身。而間學校嘅開設嘅建築工程學系，對嶺南早期現代主義有一定嘅影響，仲延續至中山大學建築工程系及華南理工大學建築學院，係華南建築學科嘅發端。


初頭學校分成三個校區，師範學院喺永漢路廣州市立師範學校原址，林礪儒兼任院長，下設文史、數理化、博地、教育等學系。商學院喺光孝路，李泰初任院長，下設經濟、會計、銀行、工商管理等學系。工學院設喺西村增埗，由李錦安任機械系主任，李文翔任化學系主任，羅明燏任土木系主任，林克明任建築系主任。


勷勤大學籌委會後尾原計劃喺增埗左近嘅南海蟠龍崗擴大建設，工程都搞好埋招標，但因為當地好多啲民田，啲農民好鼓譟，就改咗去河南嘅番禺縣石榴崗起新校。1936年秋，大學全部學系正式入夥新校舍上堂，三個學院學生有成千人。


呢陣時陳濟棠早就落咗台，林雲陔畀蔣光頭調咗去京任職，陸嗣曾就接任校長。之後由於政府人員調動，大學難再攞到發展經費。有話係蔣光頭對以渠嘅政敵做名嘅學校好唔高興先會咁。1937年盧溝橋事變後，勷勤大學三個學院陸續遷入內地。


廣東省立勷勤商學院喺廣州淪陷前，走咗去廣西容縣，後尾又走去廣東信宜縣水口鎮，再到咗遂溪縣麻章鎮寸金橋。師資奇缺下，政府聘用咗秦元邦、蔡世英、曾仲謀、彭麈舜、陳南山、吳勝己、丁景堪、區萃侖等專家充實力量。


學院設立咗會計、銀行、工商管理等學系，仲一度增設咗統計學系。1944年秋韶關淪陷前夕，勷勤學院本部，由院長黃典元帶咗大部分師生由粵北走去信宜縣，同時喺興甯縣龍田鎮，夾埋廣東省立文理學院設立咗兩學院聯合分教處。


1945年秋，廣東省政府落柯打，將1929年3月成立嘅廣東省立江村師範學校，併入埋廣東省立勷勤師範學校。1949年中共建政，勷勤師範學校喺10月改名江村師範學校，後尾畀廣東第一師範學校食咗。1946年9月，廣東省立文理學院返到去石榴崗。


1938年夏，畀國立中山大學工學院食咗，同中大工學院既有嘅土木工程系、化學工程系、機械工程系、電氣工程系四個學系，改組成土木工程系、化學工程系、機械工程系、電機工程系、建築工程系五個學系。1952年，中山大學工學院同華南聯合大學理工學院相關嘅學系畀合組成華南工學院。


1746年，茶樓開張，初時叫成珠館，係簡易平房。道光年間，怡和行行商伍紫垣買落，之後有小鳳餅嘅古仔。咸豐年間改建成兩層嘅木結構茶樓。19世紀中後期轉手吳氏，改名「成珠餅家」，兼做茶樓。光緒年间，梁福和堂買落，改名「成珠樓」，兼營茶市、飯市、餅市，茶樓有新嘅發展。


1928年，政府開路將成珠樓「腰斬」成兩橛。同年，成珠樓改成鋼筋混凝土結構，佔地600平方米。1938年，日軍攻入廣州，廣州淪陷，成珠樓歇業。1940年重新開張。1946年，開業200週年慶典，轟動河南。


1947年，開三間分店，亦即西關分店、成珠餅家、澳門分店。1956年，因為搞「公私合營」，梁氏退出成珠樓。1956年之後，政府投資將成珠樓右側嘅平房擴建成四層樓，營業面積擴大到1400平方米，職工人數超過150個。


1985年10月9號，成珠樓無情情火燭，由晚黑七點五十分到九點四十七分，足足燒咗兩個鐘。嗰晚，有幾對新郎、新娘響呢處擺酒。晚黑七點半，啲人逐漸散場，重剩返一對新郎、新娘陪啲姨媽姑姐食飯傾偈。約莫七點五十分，成珠樓入邊突然響咗幾嘢之後，樓下有人大嗌「火燭嘞」。


無耐，底層通到二層嘅木樓梯燒着，唯一嘅通道被大火塞住，三、四層嘅顧客同茶樓員工無路走，於是一啲沿住樓外邊嘅水管向下爬落地面，有啲就跳樓。喺起火之後15分鐘，先有人報警，廣州消防支隊先後派咗19駕消防車、2駕消防艇、140幾個消防員。


當晚九點四十七分，大火卒之撲熄。呢場事故令到4層磚結構嘅成珠樓燒嗮、8人死亡、24人受傷，直接經濟損失五十四萬元人民幣。之後查明事故係照明電錶互感裝置嘅設計唔合理、出線接線柱短路造成。1989年，政府籌劃喺原址重建。


2002年，東江集團買落成珠樓嘅經營場地，但係無買佢招牌，開成「鴻星海鮮酒家」，街坊都重叫「成珠樓」。2006年3月1號「鴻星海鮮酒家」執笠要拆。而家剩低馬路斜對面嘅成珠餅家重賣緊「成珠小鳳餅」同「創新伍仁月」。


成珠樓嘅月餅有豆沙月、豆蓉月、蓮蓉月、伍仁月。1998年，成珠樓喺伍仁月餅餡落夏威夷果，咁就創製出新伍仁月餅，亦廣受食客歡迎。而家成珠餅家賣嘅中秋月餅有兩隻伍仁月，亦即傳統伍仁月同創新伍仁月，前後者之別，就係後者落咗夏威夷果仁、美國杏仁、腰果仁、松子仁同南瓜子仁。


賓福特社區球場係英國一座運動場，喺西倫敦賓福特，2020年8月開始成為賓福特足球會同埋倫敦愛爾蘭橄欖球會嘅新主場，取代原先嘅格芬公園球場。佢有17,250個位，可以用嚟喺足球同橄欖球比賽。新運動場作為重建周邊地區計劃嘅重點，包括新房屋同商業機會。


約瑟夫·「尤普」·哈燕卡斯，港譯軒加斯，係一位德國退役足球員同足球教練。佢喺20世紀60同70年代效力過當時處於黃金時期嘅門遜格拉德巴赫，贏過好多次德國甲組聯賽冠軍、德國足協盃冠軍同歐洲足協盃冠軍，並且喺1977年成功進軍歐洲盃。


2012年，張慧雯首度演出劇集《On Call 36小時》擔任第三女主角，飾演「簡晶晶」一角而為人熟悉。2014年，張慧雯喺古裝劇寒山潛龍擔任第二女主角，飾演馬雲苓／關超一角，唔少網民大讚演出經驗唔多嘅佢演出從容淡定，有潛質上位。


宵禁係一種禁足令，即禁止外出令，就係唔畀去街。有規定乜時、乜地、乜人，要留喺屋度，唔準出街。一般禁令都係晚黑，日落到日出，所以叫宵禁、夜禁。不過廣而言之，亦可能全日。禁令原因各有唔同，主要都係治安而設。


中華基督教會方潤華中學係香港一間津貼中學，前身係1980年由中華基督教會香港區會創辦嘅特殊學校中華基督教會念慈中學，2002年攞到新校舍後轉型做一般文法中學，並改用而家個名。校址喺新界天水圍天業路6號。


FL Studio仲可以用VST、VSTi插件，喺其他音頻工作站程序中用作VST樂器，仲可以用ReWire客戶端。FL Studio仲提供咗其他嘅VST樂器同埋音頻應用程序。FL Studio 非常適合製作電子音樂。


《小孩不笨2》，係星加坡新傳媒電視2006年製作嘅電視連續劇，延續同名電影劇情。故事講述三個學生嘅家庭壓力，探討嘅係星加坡教育制度弊病，包括星加坡學生唔重視華語問題等。故事以滑稽嘅方式表達普遍家長對仔女嘅錯誤管教方式，並透過兩個中學生嚟表現出少年人喺青春期嘅戀愛情節同反叛期嘅心理。


Tom同埋Jerry兩兄弟嘅屋企亦有咗變化，爸爸Steven被派去上海工作，媽媽秀梅辭咗雜誌編輯嘅工作，做特約記者，以方便自己喺屋企照顧兩個仔同奶奶，母兼父職嘅佢面對教育仔女嘅問題，婆媳相處上，有時亦會遇到頗為困難嘅問題。


成才將組屋出租，賺取零用錢，Tom邀請成才喺佢屋企度住。成才唔想寄人籬下，亦擔心Tom嘅媽媽唔鍾意佢。於是，Tom嘅細佬Jerry開始出主意，設局令到媽媽答應呢件事。點知事情弄巧反拙，鬧出笑話，好彩已經受感動嘅秀梅，最後邀請成才一齊住，令到成才無限感激。


屋企多咗一個冇關係嘅成員，摩擦自然就多咗。首先，女傭Yati對成才大細超，陽奉陰違，唔肯幫成才清理房間、洗衫，唔單止睇唔起成才，亦將做錯嘅事推到成才身上，令佢成日俾人屈。嫲嫲愛孫心切，對成才雖然亦疼愛，都難以避免大細超，好嘅嘢都留畀自己嘅孫，導致Tom對嫲嫲不滿，嫲孫起咗爭執。


郝樂天老師係E世代人類，活潑開朗，同班學生都冇鴻溝，提倡賞識教育嘅佢，最唔鍾意說話傷害人。學校裏面嘅英文Miss陳潔對佢有好感，擺明追求佢，唔識得拒絕人嘅郝樂天非常為難，甚至請班學生幫忙向陳潔表態，點知重搞到陳潔更誤會郝樂天亦都對佢有意思。


一向古板嘅符大炳老師同郝老師頻密接觸之後，亦受到郝老師嘅影響，開始接受新事物，更體會到賞識、器重一個人嘅爆發力。符老師毛遂自薦義務幫忙為Jerry同成才補習華文，經常到Jerry屋企。秀梅同符非常投契，成為咗好朋友，符更時常幫忙處理楊家男人做嘅粗重事務。


班上同學晶晶活潑可愛，令到Tom同成才都情不自禁鍾意咗佢。有性格嘅晶晶對佢哋兩個都唔係太有意思。好奇嘅Jerry無意中發現咗成才對晶晶嘅情意，成才亦知道原來Tom亦鍾意晶晶。兩個好朋友，開始互相嫉妒，友誼面臨考驗。


最後兩個決定各自向晶晶表態，結果佢哋發現原來自己自作多情，晶晶只將佢哋當作好朋友。晶晶話佢兩個知，佢哋重讀緊書，應該專心放喺學業上，要出招比劃，應該放喺學習場上，唔好枉廢青春歲月。令到Tom同成才兩個非常感動，決心努力讀書。


《問誰未發聲》，係香港一首粵語歌，改編自法國音樂劇《孤星淚》嘅《Do You Hear the People Sing?》，2014年5月開始流傳，亦係同年雨遮革命嘅代表歌，到2019年反送中運動亦再次被翻唱。


亞馬遜河豚嘅體表顏色並唔限於粉紅色一種，重可以係暗褐色、灰色、藍灰色或者乳白色。成體典型身長2.5米，重150千克。佢嘅鰭狀前肢略向後彎曲，同驅幹相比顯得較大，雖然無背鰭，但係背部鈍三角形嘅脊狀隆起顯示出演化時遺留嘅痕跡。


喙部突出，又長又尖，上下顎各有25至35隻牙，前部牙齒呈立錐狀，後部較平並有細小嘅尖銳突起。兩種牙齒分擔唔同工作，前者用嚟攫取獵物，後者用嚟咀嚼。亞馬遜河豚通常沉落河底食蝦、蟹、魚仔，有時重會捉體形較細隻嘅龜。


呢種淡水豚通常係單獨或成對生活，但有時為咗捕獵而組成多達廿幾條群體。唔似其他海豚，亞馬遜河豚嘅頸椎骨唔係連成一體嘅，佢個頭可以靈活咁轉動。雖然眼睛好細粒，但視力都算唔錯，只不過腫脹嘅下頜會擋住向下視線，有時為咗觀察需要，佢哋會將身體翻轉，改泳姿為仰泳。


整體上處於危險境地嘅淡水豚之中，亞馬遜河豚嘅狀況算係最安全嘅。但即使係咁，IUCN響1994同2000年發佈嘅紅色名錄中都將佢歸入「易危」級別上。同棲息地日益萎縮嘅恒河豚、印度河豚以及新近滅絕嘅白鱀豚相比，亞馬遜河豚嘅棲息地同種群規模長期以來保持得重算穩定。


人並冇直接針對亞馬遜河豚嘅獵殺行為，但係漁民為咗防止漁業生產受到干擾，或者為咗保護漁具，有時會殺死佢哋。但未清楚呢種「被動」嘅捕殺係咪對局部種群構成威脅。由1988年開始巴西、玻利維亞以及秘魯、委內瑞拉同哥倫比亞嘅保護區已相繼立法禁止呢種行為。


呢啲表現喺國家富強、民族振興同人民幸福。實現途徑係行中國特色嘅社會主義道路、堅持中國特色社會主義理論體系、弘揚民族精神、凝聚中國力量。而實施嘅手段係政治、經濟、文化、社會、生態文明呢5樣嘢喺埋一齊嘅建設。


蔡適應，台灣民主進步黨政治人物同埋退伍軍人，宜家係立法委員。佢年輕時係台灣陸軍志願役軍官，係指職軍官班嘅第一期畢業生，退伍後係備役陸軍砲兵上尉。佢之前有做過基隆市議員、民進黨中央黨部嘅發言人，同埋民進黨基隆市黨部嘅主任委員。


香港立法會第一次拉布係喺1999年12月1號，建制派議員為咗通過解散民選嘅市政局同區域市政局嘅草案，由民建聯嘅譚耀宗同埋曾鈺成發起。嗰日，《提供市政服務條例》進行二讀，條例志在解散有民選成分嘅市政局同埋區域市政局。


因為部分建制派議員缺席，引致唔夠票數支持議案。建制派同埋當時嘅政制及內地事務局局長孫明揚發起拉布，令到議案要喺第二日先至投票，等之前缺席嘅可以投票。雖然泛民主派譴責拉布，民建聯議員劉江華為行動辯護，佢話「喺一個議會嚟講，係完全可以接受嘅。


「“拉布戰”係乜？就係策略。當時打“拉布戰”嘅人，就係想等有一、兩個人頂唔順而離開，咁就成功啦。咁同今日有啲人想速戰速決，喺策略上有乜唔同呢？反過來講，如果有啲人想拖延，等埋兩個人返黎，咁為咗等人返黎而打“拉布戰”，咁又有乜唔同呢？


香港立法會第二次拉布係由2009年12月至2010年1月，財務委員會申請廣深港高速鐵路香港段撥款引用過。議員透過不停發問拖延。會議由2009年12月18號開始，再喺2010年1月8、15同16號續會。


第四次拉布係喺2012年10月至2012年12月7號，立法會嘅財務專員會審議長者生活津貼，社民連嘅梁國雄「拉布」，要政府消除「長者生活津貼」嘅資產審查嘅規定。梁國雄話會喺下年嘅《2013年撥款條例草案【修訂】》中拉布。


第五次拉布係喺2013年5月，由人民力量同埋社民連在內嘅三名立法會議員梁國雄、陳偉業、陳志全同埋獨立議員黃毓民，喺議案《2013年撥款條例草案》，要求推動全民退休保障同埋「派錢一萬」，政府話如果立法會唔喺5月15號嘅「死線」前「剪布」，就暫停對醫管局同大學嘅撥款。


之前最長嘅拉布發言記錄係南卡羅萊納州參議員 Sen. Strom Thurmond 喺1957年8月嘅發言。因為佢反對公民權限制而唔停講咗24個鐘頭18分鐘。自從有咗終結辯論嘅規程後，喺1964年一班南部州份嘅參議員拖延一條有關公民權嘅法案辯論，一共拉布75個鐘。


喺任何情況之下，比賽會由主球證主持，球證或VAR都可以要求睇重播，但係球員同教練唔可以要求暫停比賽而使用VAR。VAR只會為明顯錯誤嘅決定提供協助，若果透過鏡頭都無法清楚判決，最終都要交由主球證決定。


當球證示意睇視像重播或指示經由視像重播之後改變原先判決嘅時候，應該以食指畫出長方形嘅外型。球員做出相同手勢要求睇視像重播會被黃牌警告。球員進入球證睇視像重播嘅區域都應該要被黃牌警告，而任何球隊職員進入呢個區域會被驅逐離場。


事後喺美國當地時間2011年5月1號晚，美國總統奧巴馬喺白宮宣布，賓·拉登同佢嘅仔哈立德當日喺艾布塔巴德一間住宅入邊被人炸死。通過對比賓拉登同佢死咗嘅親家姐嘅DNA，證實咗佢嘅身份。呢個秘密行動由奧巴馬授權「一小隊美國人」執行。


《銀齡帥靚正》係香港賽馬會慈善信託基金贊助，由香港電台電視部聯同流金頌同香港中文大學賽馬會老年學研究所製作嘅電視節目，由李司棋旁白，共十集，推廣晚年生活嘅正面訊息，提升大眾對人口老化問題嘅關注。五集重點節目喺2015年6月30號起逢星期二夜晚七點喺無綫電視翡翠台播出，全套十集一個鐘加強版喺2015年8月12號起，逢星期三夜晚八點半喺港台電視31播出。


節目以紀錄片、個案專訪、同長者互動遊戲嘅形式，讓大眾認識長者喺人口老化嘅社會裏面面對嘅唔同議題，當中包括理財、院舍從業員嘅情況、照顧患有腦退化嘅長者、長者用品同家居設計、獨居生活、退休後嘅生活同工作、長者同家人嘅關係同老朋友等。


羅子熙係香港男藝人，本職籃球教練，2023年參加ViuTV選秀節目《全民造星V》，入圍30強後止步，比賽完結後喺未簽藝員合約情況下已經隨即獲安排做ViuTV節目主持，係各參賽者入面最快獲ViuTV畀工作嘅一位，到同年10月正式簽約做MakerVille藝員。


喺聯合國憲章嘅第7章，聯合國有表明會喺唔同嘅戰爭場面，派維和部隊盡量維持當地嘅和平，避免局勢再一次緊張而令戰爭復發。所以，喺聯合國嘅成員國入面，一般都會有共識，容許維和部隊喺戰場當地做維和工作。呢啲工作可能包括經濟同社會上嘅援助，亦包括幫助雙方實行和約嘅條款。


獨木舟水球係一種水上球類運動，結合咗水球同獨木舟嘅特性。每場比賽需要有兩支隊伍對賽，每隊派出五名球員比賽。球員控制住獨木舟喺指定嘅場區內比賽，以將個波射入對方嘅龍門為目標。每場比賽，入波比較多嗰隊為之贏。


佢喺法國巴黎第十七大區出世，爸爸係阿爾及利亞君士坦丁的卡拜爾族人，媽媽係德國巴伐利亞天主教徒。由於佢喺一個雙語家庭成長，佢無論德語、法語都好鬼流利。十二歲時，佢贏咗校際朗誦比賽，就開始喺業餘劇場登台表演。


十四歲時，佢演出咗電影處女作《Le Petit bougnat》。1972年，十六歲嘅佢加入法蘭西喜劇學院，喺演出莫里哀《學院派女生》一劇嘅女主角而獲得好評，迅即離開劇場投入電影業。參演1974年電影《撑摑》引起杜魯福注意，認為係佢寫好五年嘅劇本《情淚種情花》嘅女主角人選。


1981年，佢憑電影《四重奏》同《着魔》中嘅演出獲頒康城影展最佳女演員獎。之後一年，佢憑後者摘得首個法國凱撒電影獎影后桂冠。1983年，佢憑電影影片《L'été meurtrier》再奪法國凱撒獎影后。


1988年由佢監製、Bruno Nuytten執導嘅影片《羅丹的情人》令佢贏咗第三個凱撒獎影后，又獲得第二個奧斯卡影后提名，成為第一個兩度獲得提名奧斯卡最佳女主角嘅法國演員。該片仲得到提名為當年嘅「奧斯卡最佳外語片獎」，又令佢贏得第39屆柏林國際電影節影后。


1986年10月，佢接受訪問披露自己嘅阿拉伯血統。當年，阿爾及利亞裔人畀法國認為係社會階梯上嘅最底層。雅珍妮公開自己阿爾及利亞裔身份後，開始出現佢患上愛滋病而死嘅傳聞。謠傳似層層嘅程度，令佢要喺1987年1月18號，要親身上法國TF1電視台晚間新聞節目上證明自己仲係生勾勾。


《胆識過人》，係香港賽馬會賽馬資訊評論節目，由香港賽馬會製作，逢賽馬日之前嗰個深夜播出，主持係卡洛斯、蔡俊佳同莎拉。呢個節目喺無綫電視J2、TVB Anywhere 88台、now寬頻電視668台同香港有線電視Ch63都播過。


喺2011年3月14號，佢開始做卑詩省嘅省長嘅同時，已經係卑詩省繼列他·莊斯頓之後嘅第二位女省長，2013年嘅省選之後，重變成卑詩省嘅第一位經過咗大選嘅女省長。2017年，卑詩自由黨喺大選中攞唔夠過半數議席，佢隨後輸咗不信任動議、卸任省長畀新民主黨嘅賀謹，好快都辭去埋黨魁。


為咗市民可以喺輕軌、巴士同的士之間有良好嘅轉乘環境，擴大公交系統嘅轉乘面，優化區內嘅步行環境，所以就喺柯維納馬路做呢個交通樞紐，入面有輕軌站，重有花園平台、社區設施同綠化廣場，並且重會有五十九個車位嘅地牢旅遊巴停車場，同埋喺地面有十九個巴士總站停泊位，工程同時亦針對本區嘅水浸問題，增加排水嘅能力。


《光之美少女》係日本東映動畫整嘅動畫系列，同埋呢個系列第一輯嘅同名動畫作品。呢度只介紹《光之美少女》同埋《光之美少女 Max Heart》，第三輯《光之美少女Splash Star》同埋第四輯《Yes!


光之美少女5》就喺其他文度解釋，之後又出咗第五輯《Yes! 光之美少女5 GoGo!》，係第四輯嘅續集，之後重出埋《Fresh!光之美少女》，各個板本都係冇關係嘅，唯一關係係喺大電影《All Star DX》光之美少女大集合。


雖然係以幼稚園到小學三、四年級嘅女仔為主要對象嘅動畫作品，但本作喺戰鬥中唔用魔法噉嘅攻擊，反而係好似英雄式動畫噉以肉搏方式戰鬥。加上劇中嘅玩具商品並非直接進行攻擊嘅武器，冇類似「美少女戰士」中「禮服蒙面俠」嘅男助手，將兩位女主角嘅顏色設定為「黑、白」等等，作咗好多同以前嘅類似動畫唔同嘅嶄新嘗試。


運動萬能、擁有正義感，喺班度最受歡迎嘅美墨莎莎。成績好好，永遠係全班第一，但其實有啲天真嘅雪城乃香，兩人都係菲諾奈學院女子中學部二年級學生。某一日，莎莎同埋乃香各自見到不可思議嘅神奇生物美波同埋米波，佢哋由於鄉下光之園遭到邪惡嘅攻擊，所以走咗去虹之園。


新學期開始，莎莎同埋乃香成為菲諾奈學院女子中學部三年級學生，過著普通女仔嘅學校生活。而美波、米波同埋保倫喺上次戰鬥後陷入漫長沉睡。呢個時候喺光之園，喺激戰後受傷嘅女王分裂成幾個部分，喺遠處消失。同一時間，莎莎同埋乃香遭到薩凱那嘅襲擊。


浪漫不羈嘅Mortdecai，表面係個識飲識食又識歎嘅貴族，點不知暗啞抵係個藝高人膽大嘅怪盗，成日諗住偷啲貴重藝術品。憑住佢叻到爆嘅性格同埋口才，他撞神呃神，撞佛呃佛，甚至國際間諜都畀佢耍到陀陀擰。唯一一個搞得掂佢嘅人，就係他至鍾意嘅老婆仔Johanna。


呢匹馬最初由屈雅達、方祿麟訓練，馬主係盧家根。只不過，由於佢喺1986/1987馬季出賽期間連輸六場，再加上盧家根後來惹官非，而宣布將呢匹馬拍賣，結果林百欣以66萬投得，隨後更轉投簡炳墀。結果轉倉首仗，即贏咗香港冠軍暨遮打盃，成為當季香港馬王。


Unreal Engine 係由美國公司 Epic Games 開發嘅一款遊戲引擎。初版出喺 1998 年，開頭係設計嚟整第一人稱射擊遊戲，但係而家好多唔同嘅類型，例如隱蔽類、格鬥、角色扮演等等嘅遊戲都可以用佢嚟整。


1913年喺佛山普君墟出世，初時叫梁蔭洪。佢好細個就無咗老豆，老母打紗維生。7歲就喺茶樓做嘢。10歲，老母過埋身，五叔梁炳介紹佢去廣州一間鋪頭做雜工。佢堂大佬係著名喉管演奏家梁秋，發覺佢聲喉靚，仲識吹喉管，於是乎過多兩年，叫佢跟自己嘅「新春秋」班學音樂。


後來，轉咗跟男花旦馮小非，跟住喺「鈞天樂」劇團做馬旦。14歲做包尾花旦，起埋藝名，就叫「梁蔭棠」，嗰時人稱「雞仔蔭」。金牌小武桂名揚好賞識佢，收佢做入室弟子，佢後來亦成咗粵劇「桂派」嘅代表人物之一。15歲轉入男女班，做正式「拉扯」，拜武術家陳斗為師。


20歲喺「錦添花」班同陳錦棠合作，拜陳錦棠做師傅，未有一年就紮咗做正印小武。跟住又入「日月星」班，同桂名揚合作。後尾佢又跟武生少達子學《六國封相》公孫衍嘅「坐車」功架。又拜薛覺先為師，學各種戲路。又跟周鋒、周標呢啲名武師學武。


1952年至到1958年，入「勝壽年」、「冠南華」、「新世界」劇團，仲做正印小武。1959年，入佛山地區粵劇團，做過佛山地區粵劇團副團長、佛山地區粵劇院院長，培養咗曾慧、梁廣洪。1978年，重新整理再做《趙子龍催歸》。


梁蔭棠嘅聲喉繼承咗「桂腔」，仲吸收埋新馬師曾同何非凡嘅特色。演《武松》「飛雲浦」嗰時，參考京劇小武李少春嘅演技，內場唱咗句首板先，出場再唱高腔，咁一亮相個氣勢經已鎮住全場。佢跟過少達子、薛覺先、周鋒學做戲，三節棍、單刀、醉拳、洪拳、蔡李佛拳都精通，劇院門口逢親黏「今晚梁蔭棠加演三節棍」，全場實爆滿。


佢亦跟過桂名揚學「鑼邊花」，槌槌都乾淨利落。《七虎渡金灘》佢演楊繼業，「碰碑」嗰時嘅「屈腰」同「三起三落」，表現出南拳北腿嗰種穩重同靈活。《趙子龍催歸》「甘露寺」嗰場，唱霸腔大滾花出場好有氣勢，「亮相」、「關目」、「車身」夠嗮威，「催歸」嗰場嘅「單腿望月」、「磋步」、「走圓台」呢啲動作亦有自己風格，功架戲融入咗南派武功，人稱「翻生趙子龍」。


李陞係香港開埠初期一位富商。李陞原籍中國廣東新會，嚮1860年代去香港做生意，嚮1880年代已經成為香港著名巨富。嚮香港島擁有李陞街、高陞街、松秀東街同埋松秀西街，共四條街嘅業權。李陞熱心公益慈善同教育事業，先後創辦東華醫院同育才書社。


長井由1997年起，同東京嘅APF通訊社專做戰地採訪。去過以巴衝突、伊拉克戰爭、阿富汗戰爭。喺採訪緬甸反軍政府示威時第一個傷亡嘅外國人。原本外界以為佢係中流彈，但係富士電視台嘅錄影帶睇倒佢係俾緬甸士兵近距離開鎗打殺。


除咗分會之外，AIGA 設立咗三個跨分會嘅羣組，分別係教育工作者羣組、多元平等及包容專案小組同服務西班牙文社羣嘅 Unidos。教育工作者羣組旗下有一本叫 《Dialectic》 嘅學術期刊，由密芝根大學幫手出版。


鄭龍喺1988年4月15號喺山東青島出世，細個就開始踢足球，13歲半之前一直踢前鋒，但到咗2001年底，由於佢身材比較矮，加上嗰時教練話喺前鋒冇優勢，所以夾硬擺喺左中場嚟踢。之後無耐加入咗青島中能嘅青年隊。


喺2007年4月2號嘅中超聯賽對陣長春亞泰隊時射入咗個人第一個聯賽入波，重喺2008年開始，逐漸成為波隊嘅主力，直到2013年7月19號以租借形式加入廣州恆大踢波1年。2014年初以自由身加入廣州恆大隊踢波。


士仁，字君義，一係叫傅士仁，幽州廣陽人，漢末三國劉備同孫權嘅手下。史書一嚟都記佢姓士名仁，但係《三國志·蜀志·關羽傳》有一個地方寫成「傅士仁」，《三國演義》同《資治通鑑》一點章節亦都係話「傅士仁」，但學者多認為係史書傳鈔嗰陣過程謬誤。


關羽去樊城圍攻曹仁嗰陣，孫權趁呢嗰機會派呂蒙去荊州，派虞翻勸降士仁，士仁原本係守城唔出嚟，拒絕見虞翻。虞翻寫信畀士仁，話畀士仁吳軍可以咁輕易兵臨公安、一路上冇被斥候察覺、冇烽火警訊，噉係因為吳軍早有內應，宜家呂蒙將逕取南郡，士仁獨守孤城，要進退都唔得。


喺小說《三國演義》嗰度嘅名係叫傅士仁。傅士仁慫麋芳降吳，畀呂蒙落嚟攞荊州，令關羽無後退之路，間接害佢兵敗將亡。之後夷陵之戰嗰陣，劉備大軍征吳，傅士仁同麋芳亦都係佢嘅復仇目標，蜀軍贏咗好多，聲勢大振嗰陣，兩人聽話軍心有變，知道有軍士打算殺咗佢哋二人，於是就同麋芳殺死吳將馬忠，攞佢嘅頭返來投蜀，希望可以被原諒，劉備嬲到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去拜祭關羽。


超級美鈔係指像真度近乎完美嘅美元假幣，啱啱咁似得咁，據稱係朝鮮印嘅。美國政府講，朝鮮造偽鈔有兩大原因，一係攞多啲錢，二係整亂美國經濟。呢啲假幣喺1980年代末開始傳開。不過朝鮮唔認，話呢啲指責係「純屬謊言」，話美國係想用呢個案挑起戰爭。


佢出名係因為外孫奧巴馬嘅競選演詞提起，奧巴馬講起一位白人阿婆，後生時嚮石油公司做文員，嚮堪薩斯州教奧巴馬做人嘅道理，包括要負責任、保持自信、愛國、勤力做嘢、唔好成日同自己搵藉口、對人要好、對人好似對自己咁。


嚮2001年1月9號發射升空，係神舟飛船第二輪冇人發射。喺返回艙入面，有一隻馬騮、一隻狗同一隻兔仔喺對太空船生命支持系統進行測試。返回艙喺軌道上運行7日後同其他航天器分離，軌道艙喺軌道上再停留220日。


囂拔空間，又譯希爾伯特空間，係指完備嘅內積空間，喺上面可以做好多線性代數同埋數學分析。佢係歐幾里得空間入面引申出嚟嘅概念，將線性代數同微積分分析由二維或者三維延伸到更高維度，由數學家David Hilbert首先提出嚟。


佢嘅立場係親中派，曾經喺一啲《文匯報》相關活動入面形容香港反送中運動係黑暴，又支持北京單方面推動《香港國安法》同修改香港選舉制度。另一方面，佢亦有唔少推動香港青少年往內地交流嘅工作，同埋大搞中國國情知識大賽。


尹詩沛加入無綫早期主要演出電視劇閒角，亦有參與綜藝節目，比較出名嘅演出包括2010年遊戲節目《華麗明星賽》做過「Star Ladies」，同埋2015年清談節目《今晚睇李》做過「Palwerful Band」和音。


佢之前喺北京國安青訓系統入面培訓過出嚟嘅球員，重做過1983年齡組嘅隊長。喺2000年，佢入咗嗰時由高洪波教嘅中國U17國少隊，重喺亞少盃嘅小組賽入面淘汰咗南韓隊。不過喺2002年嘅王寶山教嘅U19國青隊隊長，不過佢唔好彩，冇幫隊帶到最後四強。


，簡稱廣馬，係由中國田徑協會同廣州市嘅人民政府、體育局、體育競賽中心同廣州市田徑協會、慈善會一齊搞嘅大型馬拉松，2012年開始搞，喺每年11月底或12月初舉辦。2014年俾中國田徑協會定咗係金牌賽事。


舊皇室典範響1889年由明治天皇實施，由於佢淨係得一個仔嘉仁生存到落嚟，而老豆孝明天皇又淨係得明治天皇一個仔，所以嘉仁係唯一繼承人。響1893年，明治天皇五仔輝仁出世，所以佢曾經係日本天皇繼承順位第二順位，但輝仁響1894年隨即夭折，所以又係得返嘉仁一個繼承人。


呢座大廈由第二任檳城首席部長林蒼祐倡議建造，1974年開始起，1985年完工嗰時231.7米曾經係馬來西亞最高嘅摩天大樓。2013年至2017年，光大大廈進行復修工程，由原本嘅65層增至68層，樓高251.


14支庁を9総合振興局・5振興局へ再編する北海道総合振興局設置条例では日胆総合振興局の名称で日高支庁より改組される日高振興局を下部組織として設置する予定であったが、「格下げ」に対する反発が生じたことから2009年3月に条例を改正。


1931年1月13號，天主教進行會嘅青年會長陳秉卿同會員陳榮軒等人建議將女青年會會所改成學校或醫院，最後俾教會通過咗而開辦。初期嗌聖神女子中學，但半年後改名做私立明德女子中學，由於嗰時宗教方面比較濃厚，所以成間學校教學模式有好大埐天主教嘅氛圍。


1933年1月29號，學校開辦咗初中部，同時亦打算開辦高中部。學校為咗實現六年中學計劃而收返周邊所屬嘅出租屋，喺1934年搞擴建工程。同年7月13號加開初中部，重喺1936年初將日新小學女校併入嚟。學校原計劃開辦高中師範科，但由於嗰時教育部命令將冚唪唥私立師範機構改成公辦，凈可以辦普通高中而辦唔成。


1999年，伊東開始為朝日啤酒做代言人，同時簽約日本「CanCam」雜誌成為旗下模特兒。之後，亦為 Gateway 電腦同 Choya 梅酒兩個品牌拍攝廣告。然後喺2003年，日本富士電視台嘅「世界盃排球賽」轉播擔任「全日本・勝利の女神」。


喺2004年上映嘅日本電影《海貓》，伊東挑戰尺度嘅演出，令佢受到影視界注目。之後，2005年響日本富士電視台播映嘅電視劇《電車男》中演女主角愛瑪仕小姐，節目平均收視率超過 20% 成為大熱，令佢人氣急升。


翡冷翠共和國喺1115年成立。1434年美第奇家族建立徂僭主政治。15世紀洛倫佐·德·美第奇當政嗰陣，翡冷翠成為徂意大利文藝復興嘅中心。1494年，法國國王沙夏勒八世入侵翡冷翠，當時嘅領袖皮耶羅二世·德·美第奇被法國流放，美第奇家族嘅統治被人推翻徂。


多明我會修士薩伏納羅立做徂翡冷翠新嘅宗教兼世俗領袖，但是佢嘅苛政好快就引起徂廣泛不滿。1498年，薩伏納羅立被人推翻。1512年美第奇家族重新掌權。1532年，教宗克勉七世封徂亞歷山德羅·德·美第奇做翡冷翠嘅世襲公爵，共和國成為翡冷翠大公國。


毅進制係香港反逃犯條例修訂運動入面嘅示威者出於對香港警務處嘅遊行人數估算數字過低嘅不滿，而對警察演算方法嘅嘲諷，語源為用於揶揄警員學歷唔高嘅詞語「毅進仔」。香港網民分別為「毅進制」創造咗雙對數線性關係同數字移位演算方法、轉換器。


喺香港，遊行主辦單位同警方公佈嘅遊行人數數字往往有好大差距。2015年1月下旬發生嘅旺角清場及驅散行動期間，一名警員懷疑因為脾氣暴躁，畀一位女子嘲笑佢為「毅進仔」。自此「毅進仔」用嚟揶揄警員學歷唔高。


連登網民「愛情波函數」發現，「毅進制」數值同十進制數值分別作出對數時，兩者之間有線性關係。「愛情波函數」以一個雙對數座標軸圖表表示佢嘅演算方式，其中x軸代表民陣公佈嘅遊行人數嘅對數，而y軸就代表警方公佈嘅遊行人數嘅對數。


「愛情波函數」更加表示，以後只要有民陣公佈嘅遊行人數，將數字代入圖標嘅紅線後，就會知道警方公佈嘅遊行人數約數。「愛情波函數」之後使用迴歸分析嘅方法編寫「毅進制」計算器，收集過往遊行集會警方同主辦單位嘅遊行數字，喺座標上得出線性方程，可以喺網上直接轉換，攞到10%以內誤差嘅估算數字。


一位數學老師「賭sir」曾經拍攝短片，利用6月16號遊行民陣同警方分別公佈嘅遊行人數，示範由十進制轉換到「毅進制」嘅計算，最後計出「毅進制」可能係14.3848進制。「賭sir」所運用嘅算式涉及五次方程，唔存在公式解，需要用電腦解方程。


網民形容佢嘅計算方式好似數蚊，又諷刺係「高科技」。警方喺8月19號嘅記者會表示，佢哋所估算嘅總人數，並唔代表參加公眾活動嘅總人數。而所點算嘅總人數，主要係為警隊內部調配警力用途，並唔係主動公開嘅數字。


2019年香港區議會選舉翌日，自稱「光頭警長」嘅劉澤基喺微博上載兩幅Excel試算表截圖，聲稱全香港候選人總得票經統計只有125萬，但係總投票人數為294萬，又反問其餘「160萬選票去了哪？係廢票？……我哋要求所有地區重點票！


」求驗傳媒喺11月26號發帖，表示佢只係直接複製官方網頁數據喺Excel相加，但係唔知道Excel唔會相加本身附有星號嘅數字，結果漏咗計算部分選票。選舉事務處亦喺Facebook同經新聞處發稿，澄清佢指控無稽，影響市民對選舉制度嘅信心。


原本係徐州嘅彭城相，之後辭官同佢阿哥麋竺同劉備做嘢。劉備入荊之後升任南郡太守同駐守江陵，同關羽共事，不過兩人私情唔啱。麋芳曾經因為南郡郡治失火，兵器被焚燒，激嬲關羽，麋芳同公安太守士仁常日諗關羽輕視自己，孫權知後就同麋芳勾結，麋芳暗中同孫吳來往。


樊城之戰嗰陣，麋芳同士仁佢哋畀唔夠軍需，關羽話返來要罰佢哋，佢哋聽到好驚。關羽去樊城圍攻曹仁嗰陣，孫權趁呢嗰機會派呂蒙去荊州，派虞翻成功勸降士仁，攞咗公安，領士仁進攻南郡郡治，麋芳睇到士仁成咗吳將之後開城投降，成咗孫權嘅部將。


喺《三國演義》係叫糜芳，同阿哥麋竺仕徐州牧陶謙，之後一齊投靠劉備。長坂坡之戰嗰陣受重傷，仲以為趙雲投曹，將呢事報畀劉備。劉備平咗益州後，任佢做南郡太守同關羽共事。之後同傅士仁飲酒畀軍糧失火激嬲關羽，以致傅士仁、麋芳驚關羽，之後呂蒙襲擊荊州城嗰陣投吳。


李文亮係中國湖北武漢一位眼科醫生，遼寧錦州人。佢2019年12月率先喺武漢發現有多個冠狀病毒感染個案，喺網上群組提醒身邊人小心，結果畀政府話佢造謠，要接受訓誡，到2020年1月中佢醫治病人嗰陣亦都惹到隻病，2月1號確診，2月6號情況變差要搶救，有媒體話佢嗰晚已經救唔返，而醫院就話佢係2月7號2點58分過身。


農夫小儀嬉係香港無綫電視一綜藝節目，一共10集，由農夫同小儀主持，由2009年4月26號起，逢星期日夜晚黑九點至九點半喺翡翠台同埋高清翡翠台播。每集農夫同小儀都走到街頭揾市民玩遊戲做動作，同埋整蠱娛樂圈中明星好友令明星們喺鏡頭前盡現鮮為人知嘅一面。


意大利裔澳洲人喺澳洲屬於大社群，2006年澳洲人口普查結果，澳洲有199,124人喺意大利出世，但有852,417名人話自己係意大利裔，排第五，喺澳洲人、英倫人、愛爾蘭人同埋蘇格蘭人之後。意大利裔澳洲人最早嚟到澳洲就係喺二次大戰，佢哋嘅後代响澳洲嘅意大利人社區生活。


土耳其卡巴，通常習慣就噉叫卡巴，係一種氹氹轉烤嘅羊肉、牛肉或者雞肉切落嚟，加上配料而成嘅一種土耳其嘢食，亦都係一種卡巴串燒。有人將卡巴同沙威瑪同 Gyros相提並論，因為幾種都用類似嘅肉類製成，但實際嘅做法同形式上就有啲分別。


而卡巴嘅原形係「Oltu kebab」，到而家仍然喺唔少土耳其嘅城鎮中見到。「Oltu」係喺Erzurum附近嘅一個土耳其小鎮。而原形係將肉打橫燒同削嚟嘅厚肉片，用L字型嘅棍叉住嚿肉來燒。而現代卡巴雛型就係喺19世紀土耳其發明嘅布爾薩。


今時今日，卡巴通常係好似三文治噉用比得包夾住嚟食，噉樣嘅食法早喺1960年代始於伊斯坦堡。而家喺世界各地都可以食到卡巴，近排係喺1971年嘅德國柏林發明嘅，佢係將原本嘅卡巴改良，加上多啲沙律及醬料，以求更適合德國人嘅口味。


卡巴嘅烤肉片有羊肉、牛肉或雞肉，但由於卡巴源於土耳其，作為一個伊斯蘭教國家，唔會用豬肉做卡巴嘅材料。而喺發生瘋牛症事件過後，亦曾經用過烤魚作為卡巴嘅餡料。而一個典型嘅卡巴三文治係烤肉片，再加上生菜同土耳其麵包而成。


喺奧地利卡巴嘅材料同德國嘅大致相同，但羊肉經常被雞肉代替。喺都市地區，尤其係喺維也納非常流行。佢逐漸威脅到當地傳統小食，好似燒香腸等嘅地位。喺呢度，啲人叫卡巴做「Kebap」，而唔係德國人講嘅「Döner」。


而正宗作為主菜嘅卡巴仍然可以喺全國各地見到。但喺快餐嘢食，德式嘅卡巴佔有嘅比率越嚟越高，稱為「döner sandviç」或「ekmek arası」，係一種用麵包做底，加上烤肉及沙律作餡料嘅小食，但冇任何嘅醬料。


喺卡巴上加上沙律及醬料，係一種喺英國同愛爾蘭流行嘅菜式。售賣卡巴嘅店舖通常會提供辣椒醬、燒烤醬以及最常見嘅酸奶醬，而薄荷醬亦係常見嘅醬料。顧客可以依自己嘅喜好而揀醬料嘅濃度，好似小辣、中辣等，但醬料嘅成分就唔係太清楚，而且各地都唔定。


卡巴同薄餅、漢堡一樣，都係喺法國見到嘅幾種快餐嘢食之一，亦係最平嘅。大部分嘅卡巴舖係由土耳其移民所經營嘅。而一個基本嘅卡巴就係用土耳其麵包再加上烤牛肉片、洋葱及生菜，而醬料就有「sauce blanche」、突尼西亞紅色辣醬、茄汁以及幾種其他醬料，好似芥末。


喺雪梨，雞、牛、羊肉嘅卡巴好容易可以喺市郊唔少外賣舖搵到。而當地嘅卡巴大多將生菜、番茄、洋葱、中東沙律同芝士放喺比得包上。而最常見嘅醬料就有茄汁、燒烤醬、蒜泥同辣椒醬，餡料可以放喺麵包上或者係分開放嘅，更常見嘅方法係將所有東西嘢捲喺一齊。


後者嘅處理方式有兩種，一係將佢包起來以便焗烤，呢個方法可以令麵包變得鬆脆及香濃，而另一種就係唔使焗烤。喺澳洲首都坎培拉，就有另一種方法，係將塞咗餡料嘅麵包放喺爐底烘一分鐘，其後就好似平時嘅食法一樣，將個卡巴用紙包起，以防餡料跌出嚟。


呢種卡巴嘅肉同一般唔同，係由免治肉、麵粉或麵包糠及多種香料調製而成嘅，而醬料就係用煉奶、糖、醋同蒜頭製成嘅。而肉同醬汁亦同番茄以及洋葱粒用比得包捲起。呢種卡巴嘅材料太多，而比得包就只能作為陪襯。喺一個噉樣嘅卡巴中，比得包吸收咗大量嘅醬料，以致佢難以同本體分開。


曾福琴行最初嘅業務只係生產同修理鋼琴，1950年開始賣埋其他西方樂器，又喺1960年代兼營專業音響器材。到咗1970年代，曾福琴行開辦課程教鋼琴、小提琴、結他同爵士鼓等西方樂器，更喺1980年代增設門市部同音樂中心。


座頭鯨，又叫大翅鯨、駝背鯨、巨臂鯨，屬鬚鯨亞目嘅哺乳動物。喺日文，「座頭」嘅意思係指樂器「琵琶」，用嚟指鯨背嘅形狀好似琵琶咁樣。呢隻鯨魚算係好大，成熟嘅鯨魚身長有 12 至 17 米，目前最大記錄嘅雌性係 18 米。


體重 36,000 kg。座頭鯨唔單止擁有所有鯨魚之中最長嘅前鰭，亦係遷徙路線最長嘅鯨魚。加上獨特嘅跳出水面動作，成為賞鯨人士嘅最愛品種之一。全世界各大海洋都有座頭鯨嘅蹤跡，按地區分為多個族群，包括北太平洋、南半球同埋北大西洋品種。


座頭鯨可以由佢哋擁有明顯駝峰嘅厚實身軀，以及黝黑嘅上半部而輕易辨認。頭部同下顎佈滿稱為節瘤嘅小瘤，依啲小瘤其實係毛囊，亦係座頭鯨嘅特色。尾部尾鰭具有斑紋同埋波浪狀聳起邊緣，好似人類嘅指紋咁樣，喺潛水過程中會往上舉起。


佢哋部分棲息於太平洋一帶，總數只剩下約4000條，亦有分布於中國黄海、東海、南海。活動時多數係一雙一對活動，有洄游習性，惟游泳速度較慢。主要食物為小型甲殼類同群游性小型魚類。座頭鯨乸每2年生一次仔，懷孕期大約10個月，每次生1胎。


其中最獨特嘅獵食技巧稱為「水泡網捕獵法」。一群鯨魚喺群魚嘅下面圍成一個大圈好快游動，再利用佢哋嘅噴水孔向上噴氣形成水泡網從而令群魚逼得更加密集。之後佢哋會突然擘大口向上「飇」，一啖就吞得落數以千計嘅群魚。


座頭鯨唔單止有類似特技飛行嘅跳出水面動作，佢哋又長又複雜嘅叫聲亦都好出名。喺佢哋嘅低吟叫聲中，振幅同頻率重複嘅模式會喺幾個鐘甚至幾日都保持一致。由於座頭鯨只會喺交配季節呼叫，因此啲人認為佢哋嘅叫聲係用來求愛。


座頭鯨喺所有主要海洋都有發現，佢哋分佈喺從南極冰緣到北緯65度嘅廣闊海面。呢個係一個有遷移特點嘅物種，佢哋夏天生活喺涼爽嘅高緯度水域，但係喺熱帶或亞熱帶水域交配繁衍。座頭鯨通常每年遷徙路程長達25,000公里，令佢哋成為哺乳動物中最好旅行者之一。


一維流形嘅例子有直線同埋圓，但係「8 字」就唔係流形，因爲個「8」字中間交叉嗰度附近無一個鄰域同一維嘅歐幾里得空間同胚。二維流形又叫做曲面，例子包括平面、球面、環面呢啲可以無自我相交嵌入三維空間嘅曲面，亦都有克萊恩樽同埋投射平面呢啲無法嵌入三維空間嘅曲面。


雖然流形局部嚟睇同歐幾里得空間一樣，但係全局嚟睇可以好唔同，例如球面係一個曲面，但係佢係緊緻嘅，而歐幾里得空間唔係緊緻嘅，所以球面同歐幾里得空間係唔同胚嘅。雖然係咁，局部上一個流形入面嘅區域係同歐幾里得空間同胚嘅，展示同胚嗰個映射叫做圖表，當一點同時喺唔同嘅區域嗰陣，佢喺唔同圖表入面嘅座標係唔同嘅，我哋需要一啲映射去對應返兩個圖表入面嘅同一點，呢啲映射叫做過渡映射。


流形可以附上更多嘅結構，其中一種好重要嘅就係可微流形，佢嘅微分結構容許我哋喺流形上面做微積分，另外，黎曼流形上面嘅黎曼度量容許計算兩點之間嘅距離同埋兩條線之間嘅角度，相對論入面好多嘅數學計算都係建基於流形嘅概念。


11月29號起，中國大陸、澳門等紛紛派出包機接走居民。去到一對香港夫婦喺12月1號凌晨趕去布吉國際機場搭飛機途中撞車導致人命傷亡後，保安局常任秘書長張琼瑤喺同日中午話因應泰國暴力衝突升級而宣布向國泰航空及香港快運作出包機安排，以接載仍然滯留泰國嘅香港居民。


濠江中學附屬英才學校，係位於澳門氹仔成都街嘅一間學校，隸屬於濠江中學，係濠江中學四個校部入邊嘅英才校部。2010年9月，濠江中學將原先喺氹仔嘅高中部改成英才學校。濠江中學附屬英才學校包曬由幼稚園到高中15年嘅「一條龍」教育，用國語同埋英文教書。


濠江中學附屬英才學校位於中華人民共和國澳門特別行政區氹仔市中心，地理座標系係22°09′22″N 113°33′19″E / 22.1560268°N 113.5553976°E / 22.1560268; 113.


1990年代，香港浸會大學開始構思同籌劃成立一間提供12年中小學連貫課程嘅學校。2001年8月，浸大前校長謝志偉博士代表浸大同王錦輝先生簽署協定，接受金城營造王錦輝慈善教育基金會捐出款項用嚟購買學校傢具同設備，並將學校改名做「王錦輝中小學」，以感謝佢嘅捐助。


有同學指出，校方從無明言禁止學生參與反修例相關活動，自從有高年級同學自發喺課室入面整連儂牆同貼文宣，就畀校方高層要求拆除。另外，校方亦多次勸阻同學喺校園入面聚集唱《願榮光歸香港》同叫口號等。而校規更加未有訂立口罩指引，規定學生戴上校方定義嘅「普通顏色」口罩。


王錦輝中小學就話校規並無任何修訂，只話如果發現學生喺網上面作啲欺凌等不當行為，就會按既定訓輔機制跟進。至於口罩方面，校方就話配合學校一貫純樸服飾儀容原則，建議教職員同學生佩戴淨淺色嘅外科口罩，有需要亦可以喺校務處索取，亦強調校刊、校規同防疫安排都屬於校內事務。


有消息人士喺2021年2月9號向《立場新聞》透露，香港浸會大學附屬學校王錦輝中小學要求全校教職員每兩星期定期接受檢測，期望3月1號可以全面復課，而事前完全無諮詢過老師意見。王錦輝中小學回應時無否認相關安排，但係話無收過同事反對。


iPad 2係蘋果公司設計開發同賣嘅第二代iPad，主要可以視聽媒體，包括圖書、期刊、電影、音樂、遊戲同網絡內容嘅平台。大細同重量介乎市面上嘅智能手機同手提電腦之間。喺2011年3月2號上晝10點，蘋果公司喺歐巴布威啦藝術中心將iPad 2面世。


程序正義，或者叫做程序公義、程序公正，係指喺解決爭端等資源分配嘅過程入面嘅公平理念。程序正義所討論嘅常見問題，都係有關司法同法律程序管理嘅問題，呢啲程序正義有關正當法律程序、基本公正原則、程序公平同自然正義 。


藍可兒嘅死，又叫藍可兒死亡事件，係指21歲加拿大籍唐人藍可兒喺2013年2月19號被發現死喺美國洛杉磯塞西爾酒店屋頂水塔入面嘅事件，皆因佢死得離奇，同埋佢失蹤前畀閉路電視影到喺酒店𨋢入面做一啲古怪動作，所以引起關注。


詩華日報係大馬華文報中歷史較耐嘅一間報紙，1952年4月1號詩巫創刊時只係屬於地方性報紙，每日出版兩大張。之後，逐漸擴充內容同張數，發行範圍亦擴張到沙撈越、沙巴同汶萊，由一間地方性報紙發展成為成個婆羅洲主要嘅報紙。


伽利略導航系統係一個由歐盟同埋歐洲太空總署開發緊嘅全球衞星導航系統，以意大利著名科學家伽利略命名，耗資超過五億歐元，係繼美國全球定位系統，蘇聯/俄羅斯古羅納斯定位系統同中國北斗衛星導航系統之後，第四個開放民用嘅全球衛星導航系統。


由於美國、俄羅斯同中國嘅衛星導航系統，喺戰爭時期都會關閉民用功能，因此歐洲太空總署開發伽利略導航系統嘅目的，係要建立一套歐洲國家自己嘅高精度衛星定位及導航系統，以減低甚至擺脫對外國衛星導航系統嘅依賴。


何超盈係澳門企業家，澳門賭王何鴻燊四房大女，阿媽係梁安琪。佢係保利拍賣澳門有限公司嘅董事兼首席執行官，超盈文化有限公司嘅創辦人兼首席執行官，同埋係澳門麗景灣酒店嘅擁有者。2016年，佢憑住對澳門即將開幕嘅Palazzo Versace酒店同埋Karl Lagerfeld酒店作出嘅貢獻登上咗福布斯2016亞洲商場女強人專欄。


2015年，佢開咗「超盈文化有限公司」，專門舉辦藝術展覽同埋通過設立獎學金去鼓勵年輕藝術家     。同年佢重做咗保利澳門拍賣有限公司嘅CEO兼總監，專門拍賣當代嘅中國同埋亞洲藝術品、書法、古董同理珠寶  。


佢喺澳門藝術方面嘅投資同抱負正值澳門政府重點推動文化同創意產業等非博彩旅遊元素。除咗喺藝術方面嘅發展，佢重係澳門兩間新酒店Palazzo Versace酒店同埋Karl Lagerfield酒店嘅項目經理，呢兩間酒店係澳門博彩有限公司即將喺2017年開幕嘅上葡京項目其中一部分。


佢喺接受訪問嘅時候話佢嘅父母對佢有好大嘅影響，佢形容佢阿媽係一個積極、大膽、嚴格但係公平嘅商業女強人，阿爸係一個善待員工嘅商業巨人。佢透露正準備做佢阿媽嘅家族事業接班人，佢讚阿媽做事有幹勁同埋毅力，喺做接班人嘅路上需要細佬嘅幫手 。


呢個節目曾經喺《ViuTV 2019》節目巡禮出現過，並喺節目巡禮宣傳片入面指由方健儀做主持，但其後方健儀因為接咗香港開電視節目《Fit開有條路》第二輯再冇檔期嘅關係推咗呢個節目，所以呢個節目播出嗰陣係改由一班嘉賓做主持，再加上陳炳銓旁白。


河上鄉條村，歸入上水鄉事委員會。條村姓侯，家下係新界五大族之一，而條村係北宋末年起嘅。河上鄉因為咁古老，亦有啲古蹟。村裏便嘅居石侯公祠係，村嘅地標，亦係香港法定古蹟。除咗公祠，重有洪聖古廟及排峰古廟，係香港二級歷史建築。


萬人接機行動，係2019年8月9到11號由香港民間人士發起嘅一次反逃犯條例修訂抗議活動，喺香港國際機場接機大堂搞。呢個係繼7月26號和你飛集會之後第二次喺機場搞嘅反修例活動。皆因搞手話今次活動只係「接機」而唔係搞「集會」，所以無人向警方申請不反對通知書。


蝴蝶灣，又叫屯門南，部分居民會理解為或者又叫屯門碼頭區，係香港新界屯門區入面嘅一個分區，東面係屯門避風塘，南面係屯門客運碼頭對出海峽，西面係望后石近屯門至赤鱲角連接路出入口處，北面係散石灣村同青山方向，即係屯門新市鎮或者依家叫屯門市中心同屯門河嘅西南部。


佢重係1920年代入面，其中一位世界上游水游得最快嘅人，佢喺奧運會入面，贏過5嚿游水金牌同1嚿水球銅牌，重破咗52次美國嘅國家紀錄同67次世界紀錄。喺佢嘅游水生涯入面，佢重變咗第6位演員嚟影「泰山」嘅角色。


律曆志，為史書內一卷，專門講曆法。史記有律書同曆書，為首部律曆志。雖然曆法由天文而來，司馬遷仍然分開歷法同天文，另有一卷天官書。曆法要推算天文現象，而天文係觀測天象變異，各有分工。漢書律曆合一，叫律曆志，以後史書都跟住做。


合和中心係香港島灣仔區嘅一幢地標建築物，佢樓高66層，主要出口嚮堅尼地道同埋皇后大道東183號，外形好似個樹企嘅車輪包。合和中心頂樓有間食肆旋轉66，有自助餐食。合和中心嘅建築師同老闆都係胡應湘博士，佢係香港上市公司合和實業主席。


接棒嘅皇帝李旦被廢。武則天謀朝篡位，建立武周，但係皇室後繼無人，武則天又唔想傳位畀侄仔武三思，於是搵咗李哲返皇宮做太子，將江山交返畀大唐皇族。李哲「返生」之後發動神龍革命，武則天退位，武周滅亡，大唐復國。


歌和老街原為街仔，同同區街道一樣，以英國郡名而名。歌和老指歌和老郡命名。九廣鐵路，分隔九龍塘同又一村，舊時車要南至界限街，先可來往。香港政府其後延長歌和老街，重並擴闊埋。歌和老街個位，咁啱喺火車隧道位嘅上面，唔受阻礙。


《斯諾登風暴》係一部2016年嘅美國政治傳記驚悚電影，由奧利華史東執導，改編Luke Harding嘅著作《The Snowden Files》同埋Anatoly Kucherena嘅《Time of the Octopus》。


《落格風暴》係一部2014年美國犯罪劇情片，由Michaël R. Roskam做導演，改編Dennis Lehane嘅2009年短篇小說《Animal Rescue》。主演係Tom Hardy、露美慧柏絲、占士簡東費尼。


佢喺2017年9月15號進軍香港，做咗香港第三間提供共享單車服務嘅公司，頭一批1000架單車喺新界東涌、元朗、馬鞍山同屯門提供服務。用家可以用Android及iOS流動應用程式借單車，用完要喺指定泊車位還車。


漱珠橋，雞腸字寫「Honam Bridge」或「Shou Chue Bridge」，喺廣州河南龍溪二約，係「溪峽第一橋」，亦係舊時廣州最著名嘅橋。皇清乾隆八年，廣東鹽運使龐嶼為海幢寺嘅正目和尚喺南溪溪面起呢道橋。


魁北克市，魁北克城或者古壁市，簡稱魁市或者魁城，係加拿大魁北克嘅首府，喺魁北克南部。喺2011年魁北克市人口係516,622人，而都會區人口係765,706人，係繼滿地可之後，魁北克人口第二多嘅城市。


颱風温黛係1956年太平洋颱風季中嘅一個熱帶氣旋。中國大陸部分地區根據佢登陸日期或地點稱1956年八一風災或象山颱風，係1949年之後侵襲中國大陸第四強颱風，亦係1949年以來登陸浙江嘅首個超級颱風。


炭疽桿菌係一種好似條棍噉嘅革蘭氏陽性菌，佢嘅特性係成日用內生孢子嘅樣出現喺啲泥度，重藉住呢個機會生幾十年都得，如估俾牲畜食咗佢，啲芽孢就識喺動物入面猛咁複製出嚟，最後搞到死咗都有。喺動物死咗之後，芽孢重識繼續繁殖，直到細菌將宿主嘅養分用嗮為止。


喺1870年，有位嗌羅拔確嘅德國醫生先分出咗炭疽熱嘅細菌。而呢項研究喺19世紀嘅後期嗰時第一次證明咗生物都識得搞到有病嘅嘢。佢喺一系列嘅開發性實驗入面發掘咗炭疽桿菌嘅生活史同傳播途徑，既將醫學方面搞清楚炭疽係乜，又話清楚微生物喺疾病入面扮乜東東。


喺嗰時嘅科學界就話生命嘅出處嗰方面，其中自然發生論同細胞理論呢兩個成日有得拗。而羅拔確就進一步研究咗其他疾病係點出嘅嘢，就喺1905年因為研究咗結核桿菌而攞咗諾貝爾生理學或醫學獎，搞到而家嘅同生物有關嘅細菌學嗰方面，成日都話到羅拔確呢條友。


豬八戒原本係天庭入面統領十萬天河水兵嘅天蓬元帥，由於喺蟠桃會上飲醉酒後調戲月宮仙女嫦娥，打咗兩千錘後被人打落凡間，又投錯胎變成個豬樣，喺高老莊搶佔民女。後經觀音菩薩指點，拜唐僧為師父，一齊去西天取經。


魯迅認為豬八戒嘅形象係從中國古代神話傳說中發展演變嘅來，比如講干寶《搜神記》「豬臂金鈴」故事，曠源《閒話豬八戒》一文補充咗魯迅嘅論點，佢認為《搜神記》「安陽亭書生」裏面母豬精重接近豬八戒。龔維英喺《豬八戒藝術形象的淵源》裏面認定豬八戒嘅最原始依據係河伯馮夷。


後鳥羽天皇三仔、順德天皇親細佬雅成親王響1200年出世，之後過繼畀宣陽門院覲子內親王，從此就住響六條殿，而雅成響五歲嗰時就親王宣下。1212年，雅成親王創立宮家六條宮，個名正正就係嚟自六條殿。響1221年發生承久之亂，雅成親王一度畀人流放去但馬國，不過後嚟又返翻嚟首都，搬返去六條殿住。


後嚟雅成親王響1226年出家，死後由大仔澄覺法親王繼承當主一位，呢個「老豆傳仔」嘅情況響當時係好少見，所以呢個情況有人判斷，依家啲宮家之所以係咁係受六條宮影響。1289年，澄覺法親王死咗，六條宮絕家。


2014年4月份發行首張EP專輯《阿達情歌》，專輯收錄兩首歌仔《阿達情歌》、《大主宰》。5月份發行專輯《肉痛2014》，專輯收錄3首音樂作品《火辣情歌》、《肉痛2014》、《女孩快愛我》。12月份創作歌仔《一百塊錢都不給我》。


《香港遊樂團》係香港電視廣播有限公司製作嘅真人騷節目，由吳家樂、滕麗名、江欣燕、胡諾言、梁嘉琪主持。節目名義上係《街市遊樂團》同《屋邨遊樂團》嘅續作，主持陣容似，但節目性質同之前兩輯唔同之前兩套噉齋做口頭介紹，而係成班主持同嘉賓都會落手落腳做義工。


格林威治大學，係間遙距敎育學院，爲野鷄大學，其學位不受承認。學院係一九七二年成立，設喺美國密蘇里，當時名爲International Institute for Advanced Studies，一九九零年到二零零三年，以第二間公司名義，喺美國夏威夷開業。


而又喺一九九八到二零零二年喺澳洲諾福克開業。美國從未認可此學院。而澳洲昆士蘭省，認過好短時間。二千年，喺諾福克嘅學校，畀澳洲報紙Sydney Morning Herald，稱爲學士製造廠。而二零零二年，澳洲禁止其營業。


《傷面人》係一部1932年嘅美國前編號時代黑幫電影，由侯活鶴士執導，佢同侯活曉治一齊監製，故事改編Armitage Trail嘅1929年同名小說《Scarface》。主演係Paul Muni、Ann Dvorak、Karen Morley、Osgood Perkins、Boris Karloff。


可能被某隻專輯嘅推出年份誤導，但係一直都有傳呢首歌係為『天作之盒』而度身訂造或為紀念2003年沙士而作，即係話首歌係2004年出。其實盧永亨喺2001年9月5日已經寫好呢首歌，2002年嗰陣由音樂樂園錄製，收落喺佢哋2002年隻碟，所以首歌其實喺2002年出。


由於佢響2020年隻手指出現骨枯症狀，而且一直都冇改善，所以暫停演出一年。不過響復出後手指嘅情況依然未有改善，於是佢響2022年1月17號宣佈將會由鼓手轉型做Rapper，而ONE PROMISE就轉為走Pop/Rap Band路線。


佢係歌手林欣彤嘅男朋友、陳奕迅嘅師弟。2022年，林欣彤同馮卓然一齊中咗肺炎，爆出原來已經同居，跟住馮卓然又畀人踢爆本身有一位已經交往七年嘅圈外女友，疑似出軌。而圈外女友亦多次暗示有第三者介入。馮卓然後嚟話係同圈外女友分手後先至同林欣彤拍拖。


香港共產黨係一個喺2018年9月10號開設嘅Facebook專頁，自稱係「支持」中國共產黨同中共總書記習近平同埋佢嘅思想，亦支持廢除《基本法》第5條，喺香港推共產主義同搞社會主義制度，又話唔排除用武力起義達到目的。


學校之所以叫「石門」，係因為佢喺石門山附近。石門山同風林嶺合掌形成一個峽谷，喺小北江嘅出口道，個樣睇落去好似兩棟打開嘅門，江底橫貫一條石脈，秋冬潦水盡時，隱約可見。「陽春三月望蜃樓，返照石門在九秋」，呢句係古代留低嘅一句民間諺語，講嘅係農歷春末秋初，可以喺石門山嘅附近有時見到雨後天晴出嘅海市蜃樓奇景，又叫「石門返照」，係古代廣州羊城八景之一，學校攞「石門返照」嘅意思改名做「石門中學」。


頻繁嘅國際交流為石中學生成為國際視野人才搶佔先機。石門中學有同發達國家進行教育交流嘅成熟條件同機會，呢啲都係喺廣東省屈指可數嘅。譬如，石中係佛山市中兩個加入中國國際文化交流協會嘅單位之一，每年都有一批學生被派去世界各地進行文化交流。


從2005年到而家，石門中學已經有40多名學生被派往或將被派往美國、法國、德國、意大利、挪威、墨西哥、巴西等地進行為期十個月嘅學習同交流。喺派出學生嘅同時，都接待咗15名嚟自德國、法國、意大利、瑞士、波利維亞、日本、泰國等國嘅學生嚟我校進行學習同交流。


八寶山站係北京地鐵1號線一個地鐵車站，喺中國北京市石景山區八寶山街道、老山街道交界石景山路、上莊大街、魯谷東街交叉口，臨近八寶山革命公墓同埋老山城市休閒公園。1971年11月7號，北京地下鐵道一期工程運營區段由玉泉路站延長到古城路站時開通。


臺灣民眾黨喺臺灣日佔時期1927年7月10號嘅臺中市新富町聚英樓成立，係臺灣人喺日本佔領統治下成立嘅第一個政黨，成立大會由蔡式穀主持。最初喺日本臺灣總督府多方嘅阻撓下，林獻堂、蔣渭水等人不斷更換黨名、修改黨綱，從「臺灣自治會」、「臺灣民黨」，最終喺有條件允許下成立。


千禧島，又嗌千年島、加路連島，係中太平洋一島，亦係線島群島東南邊一珊瑚礁。家下佢既係大洋洲基里巴斯最東邊嘅地方，又係全球時區最快嘅地方。喺一日24小時當中，最先踏入新嘅一日開始，及每年踏入新年同最先由佢攞正。


不過拗數開始出現，大溪地班居民話佢哋最先喺1846年喺嗰個珊瑚礁入面賣椰子籽做擺攤。1868年俾英國皇家軍隊話發現呢個島先重記錄咗27位居民喺個島嘅南伊斯勒地區定居，重喺1872～1881年租畀英聯邦政府，1885年雖然有生產椰子嘅計劃，但英聯邦負責種啲椰子樹因爲冚唪唥出現病變死嗮而撤銷咗噉嘅計劃。


而個島之所以後嚟變成「卡露蓮」個名，係喺1883年5月6號，美國天文學家從秘魯出發探索日食時，無意中發現咗呢個珊瑚礁兼俾美國軍隊記低，後嚟當晚約翰帕利薩探索小行星時將呢個珊瑚礁名改名做「卡露蓮島」，目的係爲咗記得佢探索過呢個島。


喺1868～1915年間，呢個島亦屬太平洋嘅無人島之一，直到1916年先至出現新嘅定居居民，主要都係生產同出口椰子籽為主。只不過因人口太少兼陷入債務危機而搞唔成。1926年減少到得返10位人口，直到1930年代尾淨低最後兩位大溪地居民都離開呢個島唔再喺度居留。


1979年，因基里巴斯獨立，吉爾伯特群島亦成爲基里巴斯一部份，而卡露蓮島成爲基里巴斯最東邊嘅地方。基里巴斯政府本嚟諗住喺美國手頭攞返瓜諾島周邊啲地方，但因爲有條達維華條約劃咗出去。1987～1991年間又再次成爲無人島。


正因爲噉而出現咗UTC+14嘅新時區。期間總統重宣佈從1994年12月30號深夜開始，跳過1994年12月31號當日直接到達1995年元旦。正因爲噉改，卡露蓮島亦成爲地球上最早過新年嘅地方，基里巴斯亦成爲全球第一個睇到日出嘅國家。


後嚟好多紐西蘭同俄羅斯楚科奇半島一帶啲居民都唔知基里巴斯修改時區嘅大事，加上基里巴斯官方都唔想成爲21世紀第一個睇到第一縷陽光嘅地方。喺湯加同紐西蘭嘅漆咸群島都反對基里巴斯政府單方面做出噉嘅所為，話侵犯兼扼殺咗最先睇到21世紀第一縷陽光嘅地方權益。


不過基里巴斯政府唔啋，1999年底，由於要籌劃要慶祝人類踏入新千年階段兼慶祝千禧年，卡露蓮島亦俾基里巴斯官方改名做「千禧島」。雖然佢係無人島，但佢派咗一大堆基里巴斯啲娛樂明星同總統一齊去個島上面慶祝人類踏入21世紀階段。


同年大除夕，有超過70位基里巴斯嘅歌手同舞蹈家從首都南達維華出發到千禧島。當日深夜，大概有25位記者陪同向全球範圍衛星直播千禧島嘅大除夕倒數嚟迎接21世紀、人類新千年同千禧年嘅殺到。就喺當晚深夜到第二日凌晨，估計全球有超過1,000,000,000人收睇咗噉嘅電視直播。


不過唔理媒體定政府都反對基里巴斯政府單方面做出嘅「調整時區」所爲，喺2000年1月1號當地時間朝頭早，千禧島亦冇辦法成爲地球第一個地方睇到日出。其實21世紀最早睇到第一縷陽光嘅地方係南極洲東邊，迪布冰川到維多灣嘅海邊，嗰邊比千禧島重要早35分鐘出太陽。


千禧島喺線島群島最東南偏南嘅㞘位，喺夏威夷群島南邊1.5Mm地方。佢嘅珊瑚礁面積先至得3.76km²咁細。若果計埋乾地、環礁湖同埋珊瑚島平地，總面積先至得24km²。成個島海拔先至得6m到。根據國際日期變更線經過嘅途徑，佢咁啱喺條綫嘅西邊隔籬，佢亦成爲地球上最東邊嘅陸地。


島上邊冇任何新鮮水源，即使係南伊斯勒地區都要靠地下水先至得，只不過當地啲人要臨時搭個井先至飲到新鮮嘅水。當地嘅土地資源亦非常之少，淨得沙同碎石，即使係森林最密集嘅地方，泥地嘅厚度先至得唔夠10cm到。


千禧島同成個基里巴斯共和國一樣，都係屬於熱帶雨林氣候。雖然佢好少見到有關氣象記錄，但係成年温度介乎喺28～32℃。雖然佢喺氣候變化好多嘅地方，但係亦有年平均1500mm嘅降雨量記錄。另外，佢有0.5m嘅漲退潮變幅同埋吹東北信風，島角有時都經歷住不平嘅海面漲退潮啲事。


原本叫池內岳彦嘅伊丹十三，1933年響日本京都出世，爸爸喺日本出名導演伊丹萬作。伊丹十三周身刀，身兼設計師、專欄作家、雜誌編輯、演員多種身份。佢憑日本電影市川崑導演嘅《細雪》同森田芳光導演嘅《家族遊戲》兩度贏到最佳男配角獎。


1997年12月20號，伊丹十三被發現倒臥喺東京都港區麻布台佢辦公室外嘅停車場。日本警方之後發現一封打字嘅「遺書」，內容聲稱以死證明自己清白，放是警方判定佢跳樓自殺身亡。不過，伊丹十三好友、名導演大島渚質疑伊丹十三唔係為咗緋聞會去自殺嘅人，完全唔合佢嘅性格，又質疑伊丹十三寫得一手好字，就算要留下遺書，都應該用手寫，而唔係打字稿。


伊丹死後三個月，NHK播放特輯，指佢係死前五日，仍然追訪醫療廢物棄置醜聞。2008年，暴力團夥「後藤組」一個成員，向美國記者Jack Adelstein透露，承認將事件佈局為自殺，仲話佢哋五個人當日將伊丹十三帶到天台，用鎗指嚇佢一係就跳樓，唔係就一鎗打爆佢塊面。


林百欣1914年喺廣東潮陽出世，出身富裕，老豆林獻之係開銀行嘅。1931年，林百欣跟埋老豆嚟香港，喺民生書院讀書。1935年，21歲嘅佢畀老豆叫佢返去鄉下嘅佳成銀行做後生。1937年佢經澳門再嚟到香港創業。


楔太歲通常都會去廟做，如果唔方便亦可以響屋企拜太歲。各間廟楔太歲都有唔同方法，簡單嘅只係將「太歲表」放入收集箱就得，複雜嘅要準備「太歲衣」嘅衣紙去燒衣，上面要寫自己名同八字，又要帶生果祭品，廟入面嘅太歲神都要逐個拜。


黎蘊芝參加《全民造星III》嗰陣，喺「前哨戰」綵排入面畀監製黃慧君覺得表現差而點名勸退，做咗「勸退五人組」一員，不過當正式比賽佢表演「中國舞」，雖然表現唔算突出，但憑住笑容而意外攞到評判一致認同畀佢入圍，結果畀一啲網民批評評審準則。


北宋年間，使者王延德於公元981年出使高昌回鶻。佢見到當地仍有摩尼教寺院同波斯僧，各持其法，就係畀當時嘅佛教稱做外道嘅僧侶。東方教會初入唐帝國時叫「波斯經教」，因嗰陣嘅教會大本營位於波斯薩珊帝國，所以大唐時來到中土嘅景教教士阿羅本同景淨又畀叫做「波斯僧」。


20世紀初，德國柏林民族人類學博物館嘅艾拔·葛倫威德爾同艾拔·馮·李·寇克率領嘅考察隊喺吐魯番進行咗三次考察，期間發現兩座摩尼教寺院同埋一座景教寺院，都係廢寺遺址。其中出土咗一批摩尼教同景教嘅壁畫、紙畫、絹畫及麻布畫，包括色彩鮮麗奪目，有濃郁波斯風格嘅手抄本、絲織品、掛軸等。


「夢芹銀禧」係一間具有標準設備嘅校舍，校舍嘅改善工程亦己完成。學校入面設有26個課室，重有禮堂、中央圖書館、家長資訊室、多用途活動室、電腦室、有蓋操場及籃球場等，設備完善。該校已計劃喺2010年，以接近一百萬港元優化學校嘅環境及設施。


要傳送數據，可以用電腦發送分色處理後嘅灰度PDF文件畀理想印刷機，或者通過機器內置嘅掃描元件讀取圖文。印刷機會用激光爲每一種顏色分別打出一張模板紙，張模板紙會繃實到印筒表面，而印筒表面有非常精細嘅鋼絲網。


印筒轉嗰陣會擠壓色料，令色料漏過絲網同模板紙，印到放置喺印筒下方嘅紙上面。呢個過程類似絲網印刷。理想印刷嘅色版有大概20種標準顏色。有傳統色，例如黑色同紅色，亦有熒光粉同熒光橙。除此之外，仲有白色、啞金色等等其他多種顏色可以揀。


《兒童樂園》係香港一份由1953至1995年出版嘅兒童刊物，每半月出版一期，係香港定期出版嘅其中一個重要兒童刊物，亦係香港首份用全彩色印刷嘅兒童書刊。1994年12月16號發行最後一期後，因經濟問題而宣佈喺1995年停刊。


香港網路審查係指香港特別行政區政府對互聯網做嘅官方審查行為。根據香港人權法，香港居民擁有過自由言論同結社嘅權利。港區國安法實施後，警方可以要求服務商向喺電子平台上發佈好有可能構成危害國家安全罪行，或對有可能會導致危害國家安全罪行嘅發生嘅電子信息做禁制行動。


2008年，藝人陳冠希私人電腦中內容被竊，入邊好多香港知名藝人不雅照喺網上流傳，因應呢件事香港警方拉咗十名被指傳播色情材料嘅人 。竊取陳冠希電腦內容嘅電腦修理師被以不誠實使用電腦罪被判刑八年半。呢件事之後，香港警方陸續會見超過200個香港網站負責人，要求佢哋配合警方刪除陳冠希事件中洩漏嘅相片，又以此事件為由喺各個香港本土網站獲取咗超過30個相片傳播者嘅IP位址。


2021年1月7號晚，記錄警務人員同親政府人士資料嘅網站「香港編年史」發出聲明指6日起香港部分使用者無法連接至佢哋個網站，質疑多間互聯網服務供應商應政府部門要求封網，警方指唔會評論個別案件，不過又引用港區國安法回應，話警方可以要求服務供應商對「構成危害國家安全罪行」嘅網站或信息進行禁制。


2021年2月10號，部分香港ISP封鎖中華民國行政院促進轉型正義委員會網站。呢個網站載有威權時期嘅紀錄，而呢個委員會成立嘅目的係為執行轉型正義，面對威權時期嘅真相，「面對不義過去、反省體制，透過看見國家所行之不義，避免歷史重演」。


2021年4月25號，台灣執政民主進步黨的官網和中華民國國防部國軍人才招募中心嘅網站，被發現無法經香港伺服器連接。前一日，有台獨背景嘅台灣基督長老教會網站亦被發現被封鎖。。 4月27號，民主進步黨網站同埋台灣基督長老教會網站重新可以喺香港登入。


2020年7月，因爲實施咗港區國安法，TikTok宣佈話要撤出香港，取而代之嘅係中國版抖音嚟到服務香港。而用戶喺香港使用TikTok收到限制，普遍相信TikTok係會利用Sim咭嘅登記地資訊禁止香港及中國大陸人士使用佢個程式。


二號碼頭花園，香港公園之一，遊樂場之一，喺中環民光街，二號碼頭天台，下面有去珀麗灣渡輪，英文叫Pier 2 Garden。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。


維多利亞鎮金融中心喺默迪卡路，金融中心主要用户包括跨國銀行、保險公式以及信托基金嘅海外分行。此外，維多利亞鎮金融中心亦設有區域海外深海採集石油同天然氣公司嘅辦事處。另外，維多利亞鎮離岸金融中心亦擁有一個設有1,500個座位嘅會展中心以及一間商場。


1863年，大都會鐵路開辦全世界第一條地底客運鐵路來往法靈頓街同柏靈頓，用蒸汽火車頭拖拉客車車廂，被視為地下鐵嘅開端。之後大都會鐵路主綫由倫敦市區向西北伸展去當時嘅米度適郡市郊，希望透過起鐵路同時喺沿綫發展新市鎮起樓，呢條走綫就係今日嘅大都會綫。


但當時大都會鐵路網絡唔止去到今日大都會綫幾個北行終點站呢啲倫敦衞星市鎮，最遠延伸到去歡尼交叉呢個離倫敦市區必嘉街站超過50英里嘅鄉郊車站。而大都會鐵路喺倫敦市區亦開同收購咗唔少鐵路支綫，包括而家嘅地鐵環綫、咸默史密夫都市綫、銀禧綫北段、地上鐵東倫敦綫同國鐵北都市綫。


到1933年大都會鐵路併入倫敦客運委員會成為旗下地下鐵一員，呢啲服務亦都歸入大都會綫，令路綫圖上大都會綫嘅分支眾多。之後呢啲支綫陸續獨立成綫、移交其他路綫或者鐵路機構，直至1990年咸默史密夫都市綫同東倫敦綫正式獨立成綫，先奠定今日大都會綫嘅路綫。


大都會綫西北端嘅總站喺倫敦地下鐵系統當中有唔少紀錄，卓斯咸係位處最西同最北嘅車站，亞瑪斯咸係海拔最高嘅車站）、站外一段路軌係最西點）同海拔最高點），兩站係僅有位處第九收費區嘅地鐵站，卓斯咸同秋坊拉鐵美站亦係距離最遠嘅相鄰車站）。


由南面總站奧德門開始，頭9.7公里係全綫僅有嘅地底段，當中大部分係明挖回填式淺層隧道，並同環綫以及咸默史密夫都市綫共用路軌同月台，直到必嘉街站之前先同嗰兩條綫分叉。必嘉街有兩組島式月台服務大都會綫四條路軌，其中兩綫畀部分班次喺呢度做總站，唔入市區段。


山上哈羅站係屋士橋支綫同大都會綫主綫分叉前最後一站，亦係中段唯一大都會綫各級列車同超藤鐵路列車都會停靠嘅站，所以係重要轉車站，有三組島式月台服務六條路軌，分別畀超藤鐵路、大都會綫北行同大都會綫南行用。


主綫盡頭去到亞瑪斯咸站，喺呢個站嘅北行方向，大都會綫同超藤鐵路分開用唔同路軌同月台，超藤鐵路列車繼續經倫敦歐士巴利綫去歐士巴利方向，而大都會綫就喺車站西面嘅調頭側綫調頭南行。卓斯咸係倫敦地下鐵系統位處最西同最北嘅車站，但亞瑪斯咸站以西嘅調頭側綫同一截仔由倫敦地下鐵管理嘅國鐵路軌，就啱啱好過咗卓斯咸站，係倫敦地下鐵位處最西嘅路軌。


大都會綫站同站之間嘅遠距離，亦反映到佢有別於其他地鐵路綫嘅通勤鐵路特質。喺倫敦地下鐵系統裡面，頭十組距離最遠嘅相鄰車站有八組就係大都會綫，其中隔3.89英里嘅秋坊拉鐵美同卓斯咸站排第一，第二長嘅係芬治梨道同溫布萊公園站，第四係瀝文斯禾夫同楚梨活站。


大都會綫主力用龐巴迪運輸生產嘅八卡車廂S8型列車運行。作為倫敦地下鐵四綫現代化項目一部分，S8型列車2010年7月起陸續投入大都會綫服務，直到2012年9月20號全面取代1960年代開始服役嘅A型列車。


呢款列車係倫敦地下鐵第一款有空氣調節系統嘅列車，車廂之間內籠打通。S8型全車306個座位，相比A型嘅448座位少咗，但S8型可以上到697個企位，就多過A型企597人，並且有輪椅專用位。S型列車最高時速62英里，係而家倫敦地下鐵行得最快嘅車型。


大都會綫由位處尼斯頓同溫布萊公園站之間嘅尼斯頓車廠保養維修。呢個倫敦地下鐵規模最大車廠喺1882年啓用，最近一次升級係喺2010至2011年，等佢可以為另外三條淺層路綫、區域綫同咸默史密夫都市綫）嘅S7型列車大修。


四綫現代化係千禧年後倫敦交通局為地下鐵四條淺層路綫、區域綫、咸默史密夫都市綫同大都會綫）做嘅一系列現代化更新項目，主要包括換新列車、訊號系統、路軌同排水系統。預期完成所有項目後，大都會綫載客量提升27%，每個鐘載多9500人。


大都會綫嘅屈福特總站離屈福特市中心約1 mi，重遠過國鐵同倫敦地上鐵嘅屈福特大街同屈福特交叉車站。查實喺規劃起大都會綫屈福特支綫嘅1910年代，同通車後嘅1927年都建議喺屈福特市中心起總站，但因為種種原因最後都冇實現，而只係以喺卡素巴利嘅屈福特站做呢條綫總站。


直到約1989年，倫敦區域交通局開始計劃將屈福特支綫改路，經而家已經停用荒廢嘅郭士梨園支綫鐵路，通去屈福特大街同屈福特交叉，呢個計劃後尾叫「郭士梨鐵路連綫」同「大都會綫延綫」。政府喺2010至2014年間推動方案並同意撥款，但去到2018年，倫敦交通局因為財政問題正式宣布取消。


火災危險警告係當香港出現火災嘅危險性甚高嗰陣，由香港天文台發出嘅警告信號。火災危險警告系統獨立於其他氣象警告，例如強烈季候風信號、一號或三號熱帶氣旋警告信號、雷暴警告、霜凍警告、寒冷天氣警告或酷熱天氣警告，呢啲警告可以同時生效。


每逢發出火災危險警告，天文台就會透過電視台、電台同互聯網向市民發佈警告信息，電視螢光幕會顯示天文台設計嘅火災危險警告標誌。漁農自然護理署會喺郊野公園山火季節期間派員到佢哋轄下嘅郊野公園將俗稱火鐘牌嘅火災危險警告顯示喺入口處，而消防處亦會將火災危險警告顯示喺每個消防局嘅警告版上。


6月至8月係香港夏季，濕度較高，好少會發出火災危險警告，而2014年6月13號受到當時南海東北部嘅低壓區外圍下沉嘅乾燥大陸氣流影響，天文台喺嗰日發出紅色火災危險警告，係火災危險警告系統推出以嚟首次同唯一一次喺6月同夏季發出。


分析又話菲律賓選民，大多數無時間研究候選人嘅政見，所以自身魅力會成為關鍵，杜特地以「滅罪硬漢」形象而唔係傳統政治家嘅形象而深入民心。不過，民意調查未必一定準，有唔少人會臨場發揮、會考慮教會嘅取態之類嘅因素，所以民意調查贏出到最後唔一定贏硬。


響民意調查入面領先嘅候選人杜特地響拉票活動話，如果佢做到總統，肯同中國就南海主權爭議展開雙邊對話，尋求化解爭議，又話對同北京合作開發當地能源持開放態度。但杜特地同時強調，佢會捍衛菲律賓響南海嘅領土主張。


杜特地響南海爭議立場入面同就嚟卸任嘅阿基諾三世有好大唔同。菲律賓響2014年向國際常設仲裁法院提出南海主權爭議官司，預計法庭最快響2016年5月作出裁決，而中國早就已經講明唔會接受裁決結果，不過有分析話，響今次選舉入面除咗杜特地，其餘候選人都冇明確講明點樣處理南海爭議，加上外交政策向來都唔係菲律賓選舉嘅政治主軸，所以南海主權糾紛對大選結果係冇咩影響。


響選舉之前被揭發懷疑佢利用私人帳戶，秘密收受大約四百二十萬美元嘅政治獻金，超出佢申報金額嘅十倍。佢最初死口唔認，但後嚟又改口話係有，而呢筆錢係由市民同記者響佢兩年前嘅生日存入，佢話噉樣只能夠證明佢識咗啲有錢朋友。


《射鵰英雄傳》係香港佳藝電視古裝劇集，由白彪、米雪、梁小龍主演，監製舊笙，重去到韓國攞景。齣劇主題曲「誰是大英雄」係黃霑作典填詞、吳大江編曲、林穆主唱。呢套劇喺1976年4月12號首播，一共60集，帶動咗金庸小說電視劇熱潮。


《非誠勿擾》係2008年12月導演馮小剛執導嘅一部賀歲喜劇電影。齣電影男主角係葛優，而女主角就係舒淇，其他演員包括方中信、胡可、徐若瑄、馮遠征、范偉等等。齣電影以輕鬆幽默嘅基調，講一個海歸回國徵婚嘅故仔。


深圳中學係中國廣東省深圳市一間公立中等學校，有初中部同高中部，佢重係一間完全中學。呢間學校喺1947年創辦，喺1983年6月嗰陣，定咗係深圳市唯一嘅省級重點中學，喺1993年11月，畀人評咗係廣東省入面第一批嘅一級學校。


有補課地區主要以應試教育為主，考試壓力比較大，為咗完成課程、追趕進度同係咁操練從而令學生順利考上大學提高學校嘅升學率，部分高中學校成日利用假期上堂，最常見係公開考試應屆考生班別。喺某啲地區，補課甚至已經提前到初中、小學、幼稚園等，除咗假日以外，一啲老師甚至會將非學術科目，例如音樂、體育、美術課時間用嚟做學術科目嘅補課。


日本喺1992年6月30號表示願意接受《保護世界文化同自然遺產公約》，佢嘅歷史遺蹟獲得咗列入《世界遺產名錄》、成為世界遺產嘅資格。直至2019年7月，日本夾埋有23樣世界遺產，包括19樣文化遺產、4樣自然遺產。


……只有在沒有發生世界大戰的條件下，軍隊應該是一個大學校，即使在第三次世界大戰爆發的條件下，很可能也成為一個這樣的大學校，除打仗以外，還可做各種工作，第二次世界大戰的八年中，各個抗日根據地，我們不是這樣做了嗎？


喺學術界，一位學者嘅研究喺學術期刊發表之前，成果會由期刊交畀同一領域嘅其他學者睇一次先，確保研究質素符合標準，先可以出版。寫建議書問撥款機構攞資助亦一樣，建議書會畀有資格評份建議嘅同行睇過，評審嘅結果會係批唔批研究資金會嘅一個重要參考。


伯納·卜斯葛係一位法國嘅外交官，俾中華人民共和國派來嘅二五仔兼京劇演員時佩璞男扮女裝色誘，俾料大陸。呢單二五仔案跟住喺1986年審判，案入面勁搞鬼嘅「美人計」喺法國紅咗。1988年，呢單案俾美藉唐人編劇黃哲倫改編做百老匯劇《蝴蝶君》，1993年又改編做同名電影，由加拿大導演大衛·柯能堡執導，呢套戲同電影搞到呢單反骨案又紅番。


卜斯葛喺返翻法國之後搵唔到時佩璞。1982年，卜斯葛將「老婆」時佩璞同16歲嘅「仔」時度度接去巴黎，「一家人」團聚。卜斯葛俾當局問話，承認畀咗時佩璞150份機密文件。1983年，卜斯葛同時佩璞因涉嫌通水而俾人拉咗。


冰糖葫蘆依家已經成為中國大陸各地都非常流行的一種小食。相聲表演藝術家侯寶林先生曾經喺佢嘅相聲表演入面提到過賣糖葫蘆嘅小販，喺北京四九城同埋喺天津衛叫賣吆喝嘅口音唔同。傳統嘅冰糖葫蘆係喺冬天先會喺街市度睇到嘅，由於山楂同埋外面嘅嗰層糖被凍住咗，所以咬起嚟嘅感覺十分之堅硬，好似喺度食緊冰咁樣，所以叫就「冰糖葫蘆」，亦都呈現咗佢獨有嘅味道。


金龍中心係香港上環一座寫字樓大廈，嚮德輔道中188號，永安百貨公司總舖斜對面，無限極廣場同新紀元廣場對面。金龍中心樓下係港鐵上環站出口。金龍中心係由恆基兆業地產1991年起嘅，但係2016年已經賣咗盤。


柳田美幸係日本足球員，踢中場，曾經喺1997～2008年間為日本女子足球代表隊出場91次，入咗11球。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。


倫敦地上鐵有六組營運走綫，坊間有時用地上鐵所駛經嘅實體路綫區分唔同走綫服務，但地上鐵官方並冇個別命名呢啲走綫，時間表上只係用各自嘅總站區分走綫，車站指示、班次顯示器同列車內外顯示器亦只會用總站方向分辨。


羅品超先後主演過好多劇目，包括傳統戲《荊軻》、《梁山伯與祝英台》、《林衝》、《五郎救弟》、《黃飛虎反五關》、《樓臺會》、《山東響馬》、《平貴別窯》，現代戲《山鄉風雲》、《紅花崗》、《沙家浜》，重改編過外國戲《璇宮艷史》、《春香傳》等，長期積累咗大量首演劇目，塑造咗一批批性格迥異、令人難忘嘅人物形象。


1952年，羅品超以《鳳儀亭》獲得全國戲曲觀摩演出演員表演一等獎，之後獲獎無數。1958年出任廣東粵劇院副院長。1979年任中國戲劇家協會廣東分會副主席、秘書長。1988年退休之後移居美國，但係仍然致力於宣傳同推廣粵劇藝術，重經常參加國內各種粵劇表演，直到後來健康轉壞先至喺廣州定居。


2010年7月15號13點30分，羅品超喺廣州屋企過咗身，享年99歲。當日18點30分，羅品超喺屋企人、徒弟同埋廣東粵劇界相關人士嘅目送之下，移靈到廣州殯儀館。7月22號，廣州八和會館舉行咗羅品超追思會，其間播放嘅一段羅品超生前接受採訪嘅錄音，詳述咗佢同粵劇大師薛覺先早年合作，演出失敗，後來獲得諒解嘅一段插曲。


趙婷，喺北京出世，係喺美國做英文獨立電影嘅導演、製片人同編劇。2021年，憑《浪跡天地》攞到第78屆金球獎最佳導演同第93屆奧斯卡金像獎最佳導演獎，係繼臺灣電影導演李安之後，第二位攞到金獅獎、金球獎同奧斯卡金像獎嘅唐人導演。


趙婷細個嗰時已經性格開朗，鍾意睇漫畫、偶像係米高積臣，亦都鍾意睇王家衛啲戲。佢十六歲去英國倫敦私立寄宿學校讀書，喺2000年一個人搬去美國洛杉磯韓國城，喺當地嘅公立學校讀完高中課程，之後喺美國私立文理學院曼荷蓮學院政治學畢業，畢業之後打過散工，再之後入紐約大學帝勢藝術學院學製作電影，跟 Spike Lee 學嘢，期間識到之後變成攝影師同佢男朋友嘅Joshua James Richards。


第三部長片《無依之地》喺2020年上映，喺第77屆威尼斯影展攞到最佳影片金獅獎。佢亦都成為咗第一位攞到金獅獎嘅唐人女性。呢條片仲贏咗第78屆金球獎最佳劇情片同最佳導演，係金球獎最佳導演嘅第一位亞裔女性、第二位亞裔、第二位女性》後面）。


2018年3月，有報道話亞馬遜影業會推出趙婷編導嘅一部傳記片，講美國史上第一個黑人法警 Bass Reeves 嘅事。2018年9月，漫威工作室請趙婷執導漫威電影宇宙第廿六部電影作品《永恒族》，條片預計會喺 2021年11月5號喺美國上映。


追究警暴集會係2019年10月27號一次反逃犯條例修訂集會，喺尖沙嘴梳士巴利花園搞。集會主題除咗「追究警暴」之外，其他主題包括「連繫穆斯林」、「守護民眾」同埋「與記者同行」。集會宣稱係「宗教集會」，無申請「不反對通知書」。


無綫雖然喺一啲年度報告入面將製作呢啲節目列作佢哋履行社會責任嘅一部分，但係有啲慈善機構就批評，其實後面收取高額製作費。其中喺2014年初嘅《慈善星輝仁濟夜》，喺節目前夕就忽然被加收30萬製作費。當時嘅仁濟顧問局副主席鄭承隆就形容做法唔尋常，而仁濟醫院副主席林煒珊就被報導試下向無綫反映不滿，而香港浸會大學新聞系助理教授杜耀明回應事件嘅時候亦話有關做法令人懷疑。


另外，財經專欄作家渾水亦曾經寫文章，提到自己私下同一名年輕慈善機構嘅總理朋友討論呢啲籌款節目。渾水批評籌款節目行禮如儀，又引述該名總理朋友，批評安排周柏豪對失業家庭唱《一事無成》太過份，製作費每一年都加，質素就冇相對應提升。


其中2021年5月嘅《萬眾同心公益金2021》，周柏豪同鄭融對住失業家庭唱《一事無成》，其中歌詞「假如凡事都失敗」、「幾年來毫無成績，地位未有躍升」等，被網民批評涼薄。另外泳兒喺同一個節目亦揀咗自己當時嘅新歌《孤毒》，仲要係喺播放獨居長者受訪片段之後，不過泳兒之後呼籲大家捐錢嘅時候就話多啲人打電話支持，等多啲人得到溫暖就唔會孤獨，化解揀錯歌嘅尷尬。


《生死時速》係一部1994年美國動作驚悚電影，由Jan de Bont做導演。主演係奇洛李維斯、Dennis Hopper、珊迪娜布洛、Joe Morton、Alan Ruck、Jeff Daniels。


佢之前係廣東士敏土廠嘅運輸碼頭。嗰時嘅廣東士敏土廠係中國嘅第二大水泥廠，喺1907年起。1917年，孫中山俾人揀咗中華民國軍政府海陸軍大元帥，佢就揀咗喺珠江南邊，石涌口附近嘅廣東士敏土廠嚟搞大元帥府。


東風公園係中國廣東省廣州市嘅一間公園，喺天河區嘅水蔭路同廣州大道中之間嘅位。呢間公園係由贛州市人民政府負責出錢起嘅一間公園，喺1997年10月底起好。呢間公園重係有埋遊覽、睇景、遊玩、休閒同健身喺埋一齊嘅公園，家陣係免費開放。


呢間公園嘅佔地面積係4.5公頃，佢用咗亞熱帶嘅景嚟做主調，喺正門廣場嗰邊有靚嘅噴水池同大草坪，重有好多嶺南特色嘅樹同棕櫚。入面分咗游水玩水區、兒童活動區、休閒草地區、老人休息區4個景區。另外，重有越秀婚姻登記所、康體文化中心、掟波場、停車場同士多等設施響度。


河南五嶽堂主人馬天龍招募咗四個失意嘅武林好手，合稱「五狼」，佢哋為非作歹，吞佔李全福嘅祖屋，又冤枉佢拐帶細路做橋墩，全福個妹李綺雲向嚮河北開館嘅黃飛鴻求助。天龍挑撥河南同河北武館火拼，飛鴻從中調解。全福逃獄希望能洗脫冤情，點知失手被擒。


CLC係南韓Cube娛樂旗下嘅女子音樂組合，2015年出道時有5位成員，2016年變成7位。成員嚟自南韓、泰國同香港。2021年，Elkie同Sorn分別退出CLC同終止合約。2022年，丞延同叡恩都終止咗合約。


九二二機場和你塞行動，又叫和你塞4.0，係2019年9月22號反逃犯條例修訂運動中喺北大嶼山東涌、欣澳、大陰頂同赤鱲角香港國際機場進行嘅一次示威。當局按照先前一次「和你塞」嘅部署防範，結果無乜示威者響應，反而轉到其他港鐵沿線嘅大型商場示威，包括沙田新城市廣場、南昌站V Walk、九龍站圓方，當中以新城市廣場嘅規模最大，估計超過一千人參加。


律有蹶張士。」宋朝同金朝兩國使節往來嗰陣，會舉行射弓宴，兩邊喺宴會上射箭嚟決勝負，金人往往都係贏得多輸得少，但係隨着金人漢化政策嘅發展，金人嘅射箭技術已經冇以前咁勁。衛紹王崇慶元年，南宋賀金國正旦國信使程卓去中都，喺朝廷例行嘅射弓宴入面，金朝「伴射昭勇大將軍、殿前右衛將軍完顏守榮，自午初射，伴射連不中」。


龍家俊係一位被阿媽逼婚嘅商業鉅子，亦係龍門企業嘅負責人，喺一次出海時被表妹鞏黛娜推落海，誤俾大嶼山警察鹹蝦叔當係偷渡客追趕，阿龍逃走嗰時喺一間民宅屋頂上跌倒，遇到沖緊涼嘅月光，陰錯陽差之下，亦都被月光嘅媽媽十一姑當係偷渡客，最後阿龍被十一姑當係廉價勞工使。


阿龍嘅表哥鞏利趁阿龍唔喺度，同敵手對企業合作，要開發土地。呢個時候阿龍跟隨嘅十一姑出老千，詐騙觀光客，冇諗到嗰班觀光客竟然係黑社會分子，十一姑反被要脅。月光誤以為阿龍係中國大陸省港旗兵組織嘅成員，於是要阿龍出面談判，阿龍歷經艱辛，透過得力助手蒼蠅叔，唱咗一段粵劇作為暗號，獲得鹹蝦叔嘅信任，鹹蝦叔率領一班警員假裝省港旗兵制服前嚟要脅嘅眾人，加以嚴刑拷打，但就得知佢哋幕後嘅主使人竟然係龍家俊，阿龍於是知道自己被冒名作惡。


窮書生蘇義遇到想自殺嘅施泮嫂，始道施泮出外謀生，但係 音信全無, 泮嫂同家姑貧病交逼。蘇義救人心切，將辛苦一年嘅十兩修金送畀施泮嫂，等佢過年關，搞到年三十晚冇米落鑊要去偷番薯。林老爹個孫林吉偶然知道蘇義嘅義行，於是話俾林老爹知，兩人借住拜年送啲食物畀蘇義。


《祝壽歌》，係首生日嗰陣會唱嘅粵語歌，原唱係鄭少秋、汪明荃，呢隻歌收錄喺《歡樂年年》唱碟，因為佢嘅歌詞瑯瑯上口，所以好受粵語圈嘅廣大民眾歡迎，重畀好多歌手翻唱，因而衍生咗好多版本，例如禤道秒版、卓依婷版、楊鈺瑩+毛寧版等等。


威斯利省，簡稱威省 ，係馬來西亞州屬檳城州喺馬來半島上面嘅區域，行政上分轄3個縣同隸屬於威省市政廳，採用「三個縣一塊牌子」制度。吉打馬來人原本叫佢做「詩布朗北賴」，曾經屬於吉打王國。1800年，英國殖民將呢塊地改做「Province Wellesley」，當時華人譯佢做威爾斯利省，簡稱威省。


佢係香港親中派嘅成員。喺2017年，佢曾經簽署反對港獨嘅聯署。喺香港反送中運動期間，佢又曾經喺同屬親中派嘅《堅料網》入面，批評支援被香港警察濫捕同政治檢控人士嘅612人道支援基金，另外就算有啲機構因應社會爭議主張擱置修例，佢亦話「完完全全不能擱置」。


《包青天》係臺灣中華電視公司響1993年2月23號到1994年1月18號播出嘅古裝電視劇，全套共236集。1993年8月同1994年4月，呢套戲分別喺無綫電視翡翠台同埋亞洲電視本港台推出，由金超群、范鴻軒、何家勁領銜主演。


之後環球科技大學觀光與生態旅遊系助理教授張子見回應事件，話汪明生甚至試過喺一次碩士論文口試入面遲到30分鐘，學生論文主題都唔知道。張子見又話，學生並無受到汪明生嘅妥善指導，甚至懷疑汪連論文都沒看過。口試結束後，汪明生甚至口若懸河咁討論兩岸交流，不停宣揚對岸有幾好。


羅冰活麗係美國一位女演員、導演。佢憑演出《阿甘正傳》而出名，其他出名嘅作品有《龍紋身的女孩》、《珠峰浩劫》、《神奇女俠》、《銀翼殺手2049》。佢喺Netflix政治劇集《紙牌屋》飾演Claire Underwood。


2008年，全美大學運動協會修改咗憲章，允許加拿大大學加入乙組比賽。2009年7月10日，全美大學運動協會正式批准家族隊成為臨時會員，原本預定喺2011/2012賽季正式開始喺大西北賽區比賽。但係，加西賽區喺知道家族隊會轉投美國聯賽之後，即刻將家族隊降咗格做臨時會員，引發咗「家族隊喺2010/2011賽季無比賽打」嘅揣測。


麥詩敏曾經係香港無綫電視嘅記者、新聞報導員，食素，做過無綫新聞台首席主播。2023年10月過檔有線電視旗下奇妙電視嘅HOY TV，宜家係HOY TV飲食節目《健康寧飲食》三位女主持人之一。2024年1月尾宣佈做埋《健康關注組》嘅主持，2月開始做埋香港電台《盤點政策》第三輯嘅主持。


麥詩敏小學至中學讀德望學校，預科讀英國Talbot Heath School，大學喺香港科技大學工商管理系畢業。佢2009年客串過香港電台《警訊》模擬片段嘅角色。2012年同2014年，佢分別做過迪士尼同路威酩軒實習生。


楊衛華係一位綿陽晚報嘅記者，四川省綿陽市人。佢喺2008年5月12號因為影咗嗰時汶川大地震嘅敬禮娃娃嘅相俾好多人知而出咗名。因為嗰張所謂「敬禮娃娃」嘅相喺2008年嘅上海國際攝影藝術展嗰度攞咗紀實類金獎，重俾人話咗係「喺災難嘅面前，話出咗最有人性嘅經典一作」。


《掃清廢墟，重建家園》嘅歌詞，係由後來成為東德文化部長嘅詩人約亨尼斯·卑莎亞喺1949年寫嘅。當時德國輿論重係認為德國重新統一係值得繼續推動嘅，因此卑莎亞幾次喺歌詞裡邊提及「統一祖國」爾個概念。但係卑莎亞希望創作一首能夠表達熱誠、同情心以及對西德人民嘅呼籲嘅「和平頌歌」，因此當有人話佢首詞缺乏戰鬥氣息嘅時候，佢當徂爾啲評論無到之後兩位作曲家為爾首詞譜徂曲，其中漢斯·艾斯勒嘅曲譜後來被當局睇中徂。


但係冷戰開始徂之後，「統一祖國」爾個概念同時代嘅形勢越來越唔相符。1973年，東西兩個德國同時加入徂聯合國，此後無耐兩個德國達成徂互相承認嘅協議。之後東德當局修改徂法律，規定正式場合祗奏國歌，唔再唱歌詞。


1990年兩德統一之前，東德末代總理洛塔·德美茲耶夏曾經建議將《掃清廢墟，重建家園》嘅歌詞加落《德意志之歌》裡邊，但係西德總理希末·高爾話唔得，於是兩德統一之後，東德跟徂西德用《德意志之歌》第三段歌詞做國歌。


吳沛憶，係臺灣女政治人，候任臺北市第五選舉區立法委員，現任臺北市議會議員，喺基隆市出世，喺新北市瑞芳區長大。曾經做過太陽花學運媒體組組長。做過民主進步黨發言人、民主學院主任，並喺2016年蔡英文總統競選總部做過媒體創意中心副主任。


星探嘅名稱早期係出自歐美，然之後開始延伸到其他國家同埋城市。佢哋主要嘅工作即係出街搵後生仔女做明星。響日本，亦都有透過搭訕方式完成嘅。成功以後就簽埋合約，而且開始接受一連串嘅訓練同表演，做為入行準備。


由於互聯網嘅快速發展，某一啲擁有明星質素嘅業餘人士開始用智能手機拍低影片，去到社交網站做關鍵意見領袖同埋YouTuber。到時個個都可以係觀眾同明星，噉就未必需要星探幫手。無論點樣都好，令人氣爆燈嘅觀眾緣同埋個人特色真係好緊要。


蘭甘亨，抑或譯做蘭摩堪亨同埋拉瑪甘亨，係素可泰王國帕鑾王朝嘅第三代君主，約莫喺1279年至1298年間在位。佢係前任國王班孟個細佬。蘭甘亨做過勁多把炮嘢，包括擴張咗素可泰王國嘅版圖、創製泰文，同埋將上座部佛教定為國教，呢啲措施都影響到後嚟泰國嘅發展，亦因為噉佢畀後世嗌做蘭甘亨大帝。


，係一個於2012年設置喺加拿大，提供查詢20世紀喺香港上映或電視播放嘅外語電影嘅網絡資料庫，但1999年之後嘅電影亦有錄入，比如《故園風雨後》。內容包括電影喺香港嘅中文譯名，熱門明星同埋主要導演嘅中文譯名，電影喺香港上映嘅最早年份，熱門電影嘅廣告等。


蘇格蘭皇家銀行係一間跨國嘅銀行，總部喺蘇格蘭嘅愛丁堡。以市場資金嚟計，呢個集團係蘇格蘭最大嘅銀行，喺英國同全歐洲排第二，而全世界嚟講就第五大。佢係蘇格蘭嘅其中一間發鈔銀行。個集團除咗一般嘅銀行理財服務之外，重有做保險、公司財務嗰啲。


英格蘭嗰啲銀行唔想畀蘇格蘭嘅銀行同自己爭生意，於是就設法去處理呢個問題。後來呢兩個國家簽咗份約，講明英格蘭嘅銀行唔會喺蘇格蘭開分行，而蘇格蘭嘅銀行嚮英國就只可以喺倫敦開分行。呢條約一直有效到二十世紀六十年代，不過中間都有一啲跨境嘅收購。


貴霜，又叫貴霜帝國、貴霜王朝，係公元1世紀到4世紀期間中亞一個王朝，全盛時期疆土包括由塔吉克去到裏海、阿富汗同恆河流域，同嗰時嘅羅馬帝國、安息帝國、大漢帝國並列做「四大帝國」。貴霜喺30年由月氏首領丘就卻立國，到375年畀笈多滅咗。


9月28號，一個地區嘅對流雲層形成係東北波納佩大約370公里。衛星圖像顯示，低層環流中心已經開始形成。係9月28號果晚，聯合颱風警報中心發出左熱帶氣旋生成嘅警報。9月29日，日本氣象廳同聯合颱風警報中心同一時間將米勒升格做熱帶低氣壓。


9月30日，日本氣象廳報告話，熱帶低氣壓已加強做一個熱帶風暴，並且俾個國際指定嘅名0918。10月1日米勒進一步加強，由強烈熱帶風暴加強做一個颱風。強度繼續加強，係同一天嘅下晝，聯合颱風警報中心報告話，茉莉已增強做一級風力。


米勒颱風目前中心位置在美國屬地關島東方490公里處，持續朝西北馬里亞納群島的方向前進，預計週末就會直撲該群島，威力也將增強至接近最大。美國海軍聯合颱風警報中心在簡報中指出，米勒「預計以近乎超級颱風的強度通過該群島」，並且掀起高過8公尺的巨浪。


最新氣象資料顯示，芭瑪颱風、米勒颱風暴風圈正逐漸向台灣接近，適逢中秋佳節，縣長蘇煥智特別指示，台南縣各級災害防救相關單位，應密切注意颱風未來行進路徑，確實做好各項颱風災害防救準備措施，並請民眾注意颱風動向，確實做好防颱準備。


喺2018年1月，蘇紹聰被委任為港區全國政協委員，係首位喺任內成為全國政協嘅律師會會長。2021年9月，佢成為香港特别行政區選舉委員會港區全國政協委員界別嘅委員。2022年，佢喺李家超無提政綱嘅情況下，有份提名李家超參與2022年香港行政長官選舉。


朱嘉盈係香港親中派政治人物兼煮食網紅，創辦食譜網站「DayDayCook日日煮」。朱嘉盈已婚未育，佢老公叫林德軒Sam Lim。據招股書顯示，2019年、2020年同埋2021年上半年，DDC凈虧損分別為人民幣1.


朱嘉盈11歲成家由香港移民美國，喺美國西雅圖華盛頓大學讀商業及財經學士。因為成績優異，獲摩根士丹利頒發獎學金到早稻田大學進修，畢業後返香港繼續喺銀行研究股票，30歲做咗滙豐私人銀行證劵部主管，負責大中華區證券研究。


2015年正式開展中國大陸市場，2016年「DayDayCook日日煮」分別獲得A輪及A+融資，合共7000萬人民幣。A輪融資，投資者包括中國合一資本、MFund魔量基金，以及矽谷知名加速器500 Startups。


核反應堆，係指一種可以啟動、控制同維持核裂變或者核聚變呢啲鍊式反應嘅裝置。相對於核武爆炸瞬間所發生嘅失控鏈式反應，喺反應堆之中，核變嘅速率可以得到精確控制，佢嘅能量能夠以比較慢嘅速度向外釋放，畀人類利用。


塘坑係香港一村，喺新界粉嶺以南，近九廣鐵路，英文寫做Tong Hang。行政上歸北區。條村主要圍住個山仔，山仔高約五十米，山仔東同北都有山，形成谷地。另外亦東南沿九廣鐵路伸展，向九龍坑伸，名塘坑東村，地歸大埔區。


麻笏河喺塘坑南而北流過。塘坑，舊時確然有塘有坑，塘就喺山仔南面。山坑水仍流，但塘已經埋咗，變咗屋苑頌榮居，隔籬向山嗰邊，變成屋苑數碼都城。鄉事歸粉嶺鄉事委員會，分塘坑上同塘坑下，山仔之北為上，南為下。


但願人長久係香港歌手盧冠廷喺1988年推出嘅一首歌，由盧冠廷作曲，佢老婆唐書琛，鮑比達編曲，同樓恩奇聯合監製，收錄喺盧冠廷專輯《但願人長久》。推出之後熱播，成為三台冠軍歌，得到幾個香港樂壇獎，唔少歌手翻唱過，譽為盧冠廷經典。


香港九龍塘基督教中華宣道會陳元喜小學係香港一間政府資助全日制男女基督教小學，喺新界沙田秦石邨。1984年由香港九龍塘基督教中華宣道會創辦，並以陳元喜醫生命名。該校本來係半日制小學，2007年9月下午校同台山商會黃達道紀念學校合併並搬到頌安邨，改為全日制嘅宣道會台山陳元喜小學，上午校就留喺秦石邨亦都改為全日制。


牛郎星，又嗌天鷹座α、BD+08°4236, FK5 745, GCTP 4665.00, GJ 768, HD 187642, HIP 97649, HR 7557,SAO 125122，係天鷹座嘅一粒恆星，視星等係0.


大龍獸醫化驗所，香港獸醫化驗所之一，喺新界大隴，大龍實驗農場同香港高爾夫球會側邊，為香港政府部門，負責為動物檢疫，歸漁農自然護理署管，英文叫Tai Lung Veterinary Laboratory。


按立法會文件，所喺二〇〇二年二月籌建，取代青山獸醫化驗所。青山獸醫化驗所同上水屠房化驗所，由於規模太細唔夠用，加青山獸醫化驗所塊地用來起屋，所以要起新化驗所。大龍獸醫化驗所起喺大龍實驗農場入便，原本係農場研究種菰嘅樓塊地。


《新宇宙威龍》係一部2012年嘅美國科幻動作電影，由Len Wiseman做導演，Kurt Wimmer同埋Mark Bomback編劇，改編1990年同名電影《宇宙威龍》，而且靈感係嚟自菲力普·迪卡嘅1966年短篇小說《We Can Remember It for You Wholesale》。


佢係尹之任同全城府夫人嘅大女，喺中宗嘅第二繼妃章敬王后尹氏死後入宮，1517年成為王后，同年明朝冊封。佢生咗一個仔同四個女。1544年中宗死，仁宗即位，佢做咗大妃。1545年仁宗死，明宗即位，佢成為大王大妃，1563年之前佢係明宗嘅攝政。


蔣麗苑取得美國韋斯利女子大學文學院學士，1988年加入震雄集團，2000年獲委任為集團董事，2018年4月獲委任為震雄集團董事局主席。佢亦出任集團總裁，負責集團管理同業務發展。佢係震雄集團多間附屬公司嘅董事同作為主要股東震雄投資有限公司同Chiangs’ Industrial Holdings Limited嘅董事。


大角頭係中國一島，喺廣東虎門西便，卽係珠江口。虎門對面岸係亞娘鞋同穿鼻二島。同亞娘鞋中間，又有上橫檔同下橫檔。而北面水道對岸，有大虎、二虎同三虎三洲。南面係零丁洋，有龍穴同三板洲二島。東北係獅子洋。家下島歸廣州市南沙區南沙街道。


王強係中華人民共和國近30年嚟最殘忍嘅連環殺手之一。從1995年1月22號第一次殺人至2003年7月14號落網，歷時8年另6個月，一共殺咗45人，強姦咗10人。呢個只係官方有記錄嘅數字，普遍認為，畀王強殺咗或者強姦咗嘅人唔只咁少，但係以家下嚟睇睇怕會成為懸案。


小林響1953年由日本大學畢業之後，就加入國民文化研究所·劇團泉座。響1960年同其他人一齊創立俳協，重做咗俳協旗下嘅配音員之一。響2017年，朝日電視台播嘅節目「200位人氣聲優認真票選！聲優總選舉3小時SP」入面，小林攞到第十五名。


小林最叻嘅野就係翻譯英文。佢至出名嘅配音作品有雷朋三世嘅次元大介、死亡筆記嘅渡、日文版七俠蕩寇誌嘅Britt同埋日文版女賊金絲貓嘅 Kid Shelleen同Tim Strawn，而出名嘅旁白作品就有如果我太田光做到總理大臣…秘書田中。


運頭角遊樂場，香港公園之一，遊樂場之一，喺大埔運頭角，運頭角里，大埔墟火車站西北，聖公會莫壽增會督中學對落，英文叫Wan Tau Kok Playground。行政上歸大埔區。設施有網球場、硬地球場，球場為五人足球場。


《詩經》，先秦詩歌結集，當時唱出來。《樂經》失傳，音律無從稽考。詩經三百首，分成《國風》、《小雅》、《大雅》、《周頌》、《魯頌》同《商頌》，如此可知風雅頌。《國風》為風，就係各地民歌，唔少情情愛愛，舒情之用。


至於賦比興，就無咁易由《詩經》睇到。所以後世人亦有唔同說。簡約而言，寫詩技巧。賦，即舖陳直言，見乜講乜，做乜講乜，就好似《關雎》「求之不得、寤寐思服，悠哉悠哉、輾轉反側。」描寫牀上諗嘢瞓唔着，反來反去。


比，就係借物講嘢，《碩人》「手如柔荑，膚如凝脂，領如蝤蠐，齒如瓠犀」，講女人點靚，就借咗柔荑、凝脂、蝤蠐、瓠犀等物。《相鼠》「相鼠有皮，人而無儀，人而無儀，不死何為。」借鼠去諷刺。興，開頭借啲情景，暗暗托起後文。


如漢《孔雀東南飛》，起首「孔雀東南飛、五里一徘徊」，就係「興」，見到孔雀飛又徘徊嘅情境，帶起故事悲涼。之後「十三能織素、十四學裁衣、十五彈箜篌、十六誦詩書、十七為君婦、心中常苦悲」一路落，就係跳返去主角嗰度，而有碟話碟，平舖直敍，正正係「賦」。


由於現任民進黨立委劉世芳忽然棄選連任，高雄市第三選區被國民黨視為最有機會光復嘅選區，其中國民黨前立委張顯耀、高雄市議員陳玫娟同埋孫健萍都表示會投入初選，另外國民黨高雄市黨部亦臨時將左楠區提名延後，等第三階段再提名，且不排除先辦理初選嘅可能。


約櫃係以色列人嘅聖物，象徵著耶和華嘅臨在，根據摩西律法規定，只有作為祭司嘅利未人先至可以抬摃約櫃，但係任何人都唔可以觸碰約櫃。根據《聖經》記載，烏撒喺運送約櫃期間違反上帝嘅律法，擅自觸碰約櫃而被擊殺。


喺撒母耳先知嘅日子，示羅嘅遭遇令到以色列人嘅宗教感情大受打擊。佢哋誤以為神聖嘅約櫃可以拯救佢哋，保護佢哋唔會俾非利士人擊敗。因此佢哋將約櫃從放置喺示羅帳幕嘅至聖所度攞出嚟，由大祭司以利兩個作惡祭司嘅仔，將約櫃帶到戰場上。


非利士人同以色列人打仗，但係約櫃唔單止冇保護佢哋，而且因為違反耶和華嘅律法，以色列人被擊敗，有三萬以色列士兵被殺，更加唔好彩嘅係，約櫃落入信奉異教嘅非利士人手中，以利兩個做祭司嘅仔，何弗尼同非尼哈，都係戰場上被殺。


當大祭司以利知道上帝嘅約櫃俾人搶走呢個不幸嘅消息之後，佢即刻暈倒頭落地，結果折斷頸骨而死。以色列人繼續受非利士人所壓迫。但係崇拜偶像嘅非利士人後嚟因為飽受災禍打擊，而將約櫃送返以色列嘅境界伯示麥，因此約櫃被送往基列耶琳，象徵耶和華上帝同在嘅約櫃，停喺基列耶琳有二十年咁耐，冇立刻返到示羅嘅神聖帳幕之中。


耶和華透過耶利米發出警告，佢會對待耶路撒冷好似佢對待一度得享殊榮嘅示羅一樣。因此巴比倫人喺公元前587年將耶路撒冷摧毀。甚至所羅門王所建造有約櫃設喺其中嘅聖殿亦都夷為平地。約櫃本身就消失蹤影。災難臨到示羅之後，非利士人容許以色列人留喺當地。


新柔長堤係一條連埋星架坡兀蘭新鎮同馬來西亞柔佛州新山嘅長堤，長1056米，橫跨柔佛海峽。新柔長堤有條行人路連接，重有鐵路通道同埋向星架坡供水嘅水管。長堤每日平均有6萬車輛通過，公眾假期前夕成日出現嚴重交通擠塞。


新柔長堤係1920年代由英國建築師起嘅，1923年落成。長堤喺1942年第二次世界大戰嗰陣畀英軍炸咗，暫時阻住日軍進攻星架坡。日軍征服星架坡之後，就將炸毀嘅部分補返。2000年，星架坡啟用新嘅移民海關大廈，用嚟應付年年越來越旺嘅交通。


車輛喺長堤兩岸都要畀通行費，馬來西亞方面由PLUS Malaysia Behad公司經營。外國註冊嘅小型汽車同電單車喺日頭指定時段進入新加坡要畀車輛入境通行證費用，小型汽車每年享有10日免費期。入境柔佛嘅外國小型汽車就要畀20令吉費用。


去新加坡方向有4條車道，分別用於小型汽車、電單車、巴士同貨車通行。前往馬來西亞方向嘅車道就分配畀其他車、電單車同貨車。鑒於2010年有針對歐洲嘅恐怖襲擊計劃，基於安全原因長堤兩端嘅關卡唔畀影相或者攝影，違規者將交由移民與關卡局處置或者被要求刪除照片。


至少一名乘客需要落車。海關為車輛提供咗停車位。如果通關，架車將前往海關檢查中心接受查驗。負責人員有權搜查乘用車內嘅貨物。可疑人物將被要求開車到附近嘅站畀警犬檢驗車上面有無走私貨物或者毒品，同時亦有安全檢查，車輛要攞嗮所有物品接受檢驗。


根據日期同時段，可以從武吉知馬高速公路或者兀蘭中心路通往長堤。由兀蘭中心路進入嘅乘用車被導引到四個車道。由武吉知馬高速公路行駛嘅車輛須按照車型同時段選擇車道，喺通關高峰期，小型汽車可以用高架橋直達兀蘭關卡。


佢支持23條立法，曾經喺香港修例風波期間支持香港警察，又喺新冠肺炎疫情初期反對醫護為爭取封關而罷工。佢認為作為醫護人員，應堅守全心照顧病人嘅誓言，底線係唔好影響對病人嘅照顧。佢曾經質問一啲醫護人員，係咪唔夠防護裝備就可以落更唔使理，當時就畀杏林覺醒成員、立場偏黃的公立醫院心臟科專科醫生黃任匡反駁，話醫護人員保護自己乃係專業操守，爭取防護裝備旨在保護病人，而防備唔足夠，責任在於政府。


林曾經做過美國外科醫學院嘅會員，但隨著西方國家關注中國人權問題，美國實行咗一連串對中國嘅制裁，林喺2022年9月22號被學院以佢係中國公民為理由，拒絕續佢嘅會員身份，以符合美國方面制裁嘅命令。無耐後，林喺Facebook發曬老脾話係美國將佢踢出醫學院，話人美國「虛偽」，而且聲稱自己會同有關方面「劃清界線」咁話。


北師大係以京師大學堂師範專業做基礎，同埋由北京嘅高校匯聚一批師範教育領域享有盛譽嘅名師組建嘅，最先嘅校名叫京師大學堂師範館，1908年改名做京師優級師範學堂，1912年改名做北京高等師範學校，1923年改名做北京師範大學。


李光洙，字寶鏡，號春園、孤舟、京西學人。朝鮮平安北道定州郡人。係韓國獨立運動家兼作家、小說家、詩人、記者、女性主義者、自由主義者。韓國有名現代小說《無情》作者，做過日本御用文人，響應日本皇民化政策並改過日本名香山光郎。


李光洙喺定州郡一個貧農家庭出世，初名寶鏡，後改名光洙，佢喺十二歲喪父母之霍亂。13歲時做職員。1906年去日本留學，1907年3月同1910年分別喺大城中學同明治學院畢業。1910年去五山學校做老師，1915年辭職去日本早稻田大學留學。


靑年期嘅李光洙流亡上海，參與過朝鮮獨立運動，創立新韓靑年黨，做過獨立新聞主筆。1922年返國做《東亞日報》、《朝鮮日報》記者，1923年陞做《東亞日報》編輯部長，1933年陞做《朝鮮日報》副社長。1944年患肺癆，1950年病逝。


吉野係指過去日本大和國南部一帶嘅地方名，廣義嘅範圍包括而家嘅吉野郡下嘅大淀町、下市町、吉野町、上北山村、川上村、黑瀧村、下北山村、天川村、十津川村、野迫川村、東吉野村、五條市南部嘅西吉野町地區同大塔町地區。


吉野同熊野地區都係多雨地帶，亦係經常受到颱風侵襲嘅地方。呢個地方係日本主要嘅林業地區，吉野杉同秋田杉、木曾檜合稱為日本三大美林。吉野亦係觀賞櫻花嘅著名景點，但係喺吉野最常見到嘅櫻花係山櫻，而唔係被冠上吉野地名嘅染井吉野櫻。


大學修讀法律系，做過實習大律師，但畢業後未有正式投身法律界，而係加入咗投資銀行合規部，喺英國做咗兩年後，2013年26歲同老公一齊回流香港，因為有表演慾，加上佢屋企同藝人喬寶寶相熟，所以獲介紹幕前演出機會。


六百幾年前嘅元末明初，華北地方曾經荒無人煙，首先元末時河南、安徽、山東一帶黃河水災、旱災、蝗災、瘟疫多多，之後係元末戰亂，死咗好多人，甚至「禾不入土人相食」。之後明初有靖難之變，中原地方又係死得人多。


至今華北有民間傳說，話明朝開國大將胡大海後生時喺河南乞食，畀當地人侮辱，懷恨在心，功成名就之後就想去河南復仇，朱元璋淨批準佢殺「一箭之地」，點知佢一箭射咗去隻雁嘅尾，隻雁一飛千里，胡大海一路向北殺到河南山東無曬人。


山西情況唔同其他華北地方，山西有太行山、呂梁山呢啲天險保護，同時有察汗帖木兒、擴廓帖木兒父子據守一方嘅政權，中原嘅天災、戰亂幾乎未波及到呢度，於是有好多外省難民走難呢度，於是山西係當時中國人口最密集嘅地方之一，據《明實錄》，洪武十四年，河北河南兩地各1800萬人，山西有4000幾萬，比河北河南人口總和多出30萬。


朱元璋開大明後，爲咗恢復中原，落令將山西人強制移民到中原地方。呢場移民後世嗌做「洪洞大槐樹移民」，其實唔係將洪洞縣啲人全部搬趄，而係洪洞縣做集結、中轉嘅樞紐。洪洞位於晉南平原，農業發達，兼且喺交通要道，自古就設驛站。


當時洪洞縣有間廣濟寺，隔離有樖好大嘅漢代古槐，南北走向嘅驛道就穿過呢樖大槐樹嘅樹蔭。強制移民時，官府喺廣濟寺設辦公點，將移民集中喺樖樹下面，編排好，發外遷證、水腳。唐人重鄉情，啲移民上路之後好唔捨得，於是呢樖大槐樹成為佢哋對鄉下嘅集體記憶。


石之森章太郎，原名小野寺章太郎，1984年之前以石森章太郎為筆名，係日本漫畫家，喺日本宮城縣登米郡石森町出世，被稱作特攝之父，其中最爲人熟悉嘅係幪面超人系列。作品約有七百幾套，係繼手塚治虫之後，產量最多嘅「漫畫之王」。


咖喱、辣椒兩個人得到線人十仔嘅線報，追查一宗越南退役軍人走私軍火案，重拘捕咗中間人「喪狗」，唔知喪狗原來係政治部線人。咖喱、辣椒因為打草驚蛇，喪狗俾越南殺手殺死，而咖喱亦受咗槍傷。十仔為咗追查線索，俾人殺埋。


方駿暉，原名劉志強，有方Sir嘅稱號，係香港馬評人，香港賽馬電視節目主持。1984年喺香港中文大學崇基學院社會學系畢業，曾經喺九龍鄧鏡波學校教經濟同英文科，同時亦以撰稿人嘅身分，喺快報賽馬版寫專欄。1991年，方駿暉離開咗教育界，加入《賽馬勝經》，做馬經部經理，做全職馬評人，先後喺信報、天天日報、跑馬雙週刊、蘋果日報同星島日報寫馬評。


方駿暉喺1995年同前騎師洪維德喺香港有線電視18台主持賽馬節目，之後無綫電視喺1997年得到賽馬節目轉播權，方洪兩人同時轉去該台主持賽馬節目。亞洲電視喺2001年重新得到轉播權，方駿暉返去有線電視18台，繼續做賽馬節目主持人。


佢亦有喺香港多份報章寫馬經，以步速、賽績統計嘅科學方法去分析賽馬，其中研究賽馬理論包括「馬房變倍器」、「新馬短頭落敗、鬥心敗壞」、「群駒密攏過終點、不能作準」、「單打獨鬥，賽績優秀」、「同日同程時間比較」等，向讀者提供貼士同解讀賽績。


而清代陣喺東圃地區嘅棠下、前進、車陂、新塘、龍洞等各鄉，唔少係有買家僕嘅風俗，龍洞鄉會叫啲家僕做家山娣，俗語有話家山有福才有娣使喚，認為係有多啲家山娣家族就會顯赫啲。宜家嘅天河區有成22條村，舊日就係龍眼洞村啲娣至多。


碘一三一同其他同位素一樣，有質子五十三粒，但中子就有七十八粒，所以夾埋原子量有一百三十一。碘一三一個核子，好唔穏定，當中一中子會轉成一質子，放出一電子同能含光能之丙種射綫，元素轉化成氙一三一，先至穏定，唔會再放射。


汪穎麟係香港排第3嘅網球員，1997年以15歲332日嘅年紀第一次代表香港參加台維斯盃，當時係台盃第二組第一回合對泰國嘅賽事。佢亦參加過東亞運動會、全運會等多項大型比賽，亦曾經喺美國代表讀書嘅柏克萊加州大學參加NCAA嘅比賽，曾擊敗NCAA排名15嘅對手。


「小回」係指打嗰陣將對方嘅棋飛咗出康樂棋枱之外。呢個時候，嗰隻棋要放喺枱中間嘅白圈度，對方只可以用反彈嘅方式間接噉打，唔可以直接用攻擊棋打擊。如果白圈裏面有其他並唔係「小回」嘅棋，就將「小回」嘅棋疊喺圈嘅中心。


赫羅圖係比較恆星光譜類型同光度嘅關係圖，由丹麥天文學家赫茨普龍同美國天文學家H.N.羅素創制嘅。美國大學指出佢係同元素週期表一樣，都係按照類似性質分類排列，唔同嘅係根據佢哋嘅性質同埋光度去排列質量大細。


90%以上嘅恆星位於赫羅圖嘅主序星區域上面，佢哋嘅大小同光度以及溫度以正比關係，又質量最細0.075M⊙，到質量最大嘅300M⊙。其中太陽係一粒中等大小嘅恆星，對銀河系非常唔起眼，但佢嘅質量畀95%嘅恆星更大，喺銀河系入面比85%嘅天體更光。


正常質量恆星，晚年嘅演化階段嘅過程。氫完全核聚變之後，核心不斷咁樣收縮同時溫度會不斷咁升高，由於熱脹冷縮嘅關係，佢哋嘅表面會逐步膨脹，直到核心內部內部嘅氦原子會合成碳原子，喺嗰段時間佢哋睇起嚟變得比較紅，所以就叫紅巨星，屬於變星嘅一種。


大質量恆星，晚年嘅演化階段嘅過程。氫完全核聚變之後，核心不斷咁樣收縮同時溫度會不斷咁升高，由於熱脹冷縮嘅關係，佢哋嘅表面會逐步膨脹，直到核心內部內部嘅氦原子會合成鐵原子到超新星爆發，喺嗰段時間佢哋睇起嚟變得比較紅，所以就叫超紅巨星，屬於變星嘅一種。


由於總表面面積嘅增加，恆星會變得極之光亮。雖然核心仍保持熾熱，膨脹之後嘅星體溫度變得好低，結果星光變紅，最後演化為一粒紅巨星。演化過程喺赫羅圖入面就好似一條地下鐵路路線一樣咁曲折變化，喺嗰段好似地下鐵路路線嘅軌跡階段，恆星光度變化同埋核反應非常唔穩定，直徑光度不斷變大，但能量同質量不斷散失，將外層嘅物質全部拋曬，淨返個核心，形成行星狀星雲，最後成為碳氧白矮星。


佢哋喺嚇囉圖嘅最頂端，屬於最大質量嘅恆星，佢哋嘅溫度高過10,000K，核聚變非常之快。佢哋嘅演化就好似喺上面水平曲線移動。係由於佢哋嘅晚年會逐步膨脹成黃色次巨星，然後膨脹成超紅巨星，喺嗰陣時候佢哋嘅光度不斷咁變化，同時核心不斷咁升溫，合成新嘅重元素。


反送中＃MeToo集會，又叫執法為名凌辱為實集會，係2019年8月28號一次反逃犯條例修訂集會，喺中環遮打花園搞。呢次集會主要目的係追究反修例運動期間出現嘅警察性暴力問題。主辦單位宣稱有3萬人參加，警方就話高峰期有1.


個人電腦，又叫 PC，係英文 personal computer 簡寫，亦即係個人用嘅較為小型嘅電腦。呢種電腦之所以叫個人電腦或者微型電腦，係因為之前嘅電腦都好大部，而且會一班人分嚟用。而個人電腦就實現自己用自己一部機，唔使再同人分嚟用。


主流市場上佔據大多數嘅係IBM相容機同埋蘋果電腦，大多數軟件都可以不加修改，或者只作少量修改就可以喺呢兩種主流機器上運行。通常存儲器同一啲外圍設備係容易升級嘅，甚至係最終用戶自己郁手。為咗提升電腦嘅處理能力，有時甚至可以換主機板。


個人電腦產業發展迅速，每三到五年就會有一大變，因此好似噉嘅升級係有必要。舉例來說，一部五、六年前被認為係高端配置個人電腦，喺今日睇，個中央處理器、記憶體、周邊設備嘅速度、容量等都已落後，已經行唔到今日嘅軟件。


底板係電腦嘅主要電路板。電腦嘅其他硬件一般直接插入到底板來交換信息。底板通常由晶元組、BIOS、CMOS、並口，PS/2鍵盤及滑鼠介面同埋擴展插槽組成。有時為咗縮細底板尺寸，會將子板插入底板來擴充更多擴展槽嚟節省成本。


當前嘅蘋果電腦基於IBM PowerPC RISC處理器，但係蘋果公司2005年6月宣佈由2006年開始蘋果電腦會用英特爾處理器，到2007年所有蘋果電腦全部裝配英特爾處理器。到2009年大部分CPU都已經採用45納米製程核心，英特爾亦表明2010年會推出全新32納米製程核心嘅CPU，Socket亦會轉做Socket 1153。


隨機存取記憶體係電腦嘅「短期臨時儲存器」，佢嘅讀寫速度遠遠高過硬碟機或者光碟機呢類大容量儲存設備，但係當系統關閉或者冇電，佢儲存嘅內容就會冇晒。喺個人電腦，隨機存取記憶體分為DDR同埋和DDR2，而顯示卡上除咗DDR同DDR2，重有GDDR3。


顯示介面卡，又稱為顯示適配器，係個人電腦最基本組成部分之一。顯示卡嘅用途係將電腦系統所需要顯示信息進行轉換驅動顯示器，並向顯示器提供行掃描信號，控制顯示器嘅正確顯示，係連接顯示器同個人電腦主板嘅重要元件，係「人機對話」嘅重要設備之一。


nVIDIA GeForce 4 Ti 4200 顯示卡係插落主板擴展槽嘅。佢主要負責將主機向顯示器發出嘅顯示信號轉化為一般電信號，令顯示器明白個人電腦要佢做乜。顯示卡嘅主要晶元叫「顯示晶元」，係顯示卡嘅主要處理單元。


」，擅自剪個男學生額頭一大堆頭髮。個男學生因為咁而畀個訓導主任搞到情緒大受打擊。而個男學生嘅家長就鬧葵涌循道中學校方侵犯人權。教育局就指學校做嘢要合法同埋顧及學生嘅自尊。多名人民透過討論區留言指，涉事老師處理手法過分。


事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。


11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。


The Road Ahead係新加坡2021年嘅星加坡國慶慶典主題曲，由新加坡女唱作人林穎同製作人劉俊鋒聯合創作。歌詞係希望新加坡人喺武漢肺炎疫情之下相互依靠，就好似過去咁多次遭遇逆境咁樣，一齊共同努力克服困難。


新加坡總理李顯龍亦喺社交媒體入面話，呢首主題曲別具意義，佢又特別提到副歌入面嘅一句歌詞，「Come whatever on the road ahead. We did it before, and we'll do it again」，意思係無論前路係點，我哋以前做到，將來亦必定會成功。


泡泡龍係由TAITO開發嘅電子遊戲，最先喺1986年嘅街機度推出。主角係兩隻綠色同藍色嘅可愛恐龍仔，會噴出「泡泡」，所以叫做「泡泡龍」。泡泡龍可以一個人或者兩個人一齊玩，共有100關，每一關嘅遊戲範圍只有一個螢幕咁大，冇任何滾動，有部份關卡玩家可以喺下面嘅兩個窿「返去」螢幕度。


逵園從起好到而家，一直擔當住一個既緊要又光榮嘅角色。1922年，中共三大會址就揀咗喺呢度，嗰時喺外地嚟廣州參加會議啲人就冇咁易認到呢間嘢喺邊。而啱啱對住三大會址嘅逵園同門樓上面，突出嘅「1922」呢四個數字，就可以認出嗰時中共三大嘅會場喺邊。


喺高考畢業之前，佢喺係出身當地嘅卡斯魯亞音樂大學學作曲、樂理，師從Eugen Werner Velte，呢陣時佢就經常參加淡施達夏季新音樂講習會同多瑙埃善根音樂節。1973年佢喺古龍音樂大學喺卡閒茲·史拓考臣門下學咗一年幾，遞年轉到徽堡音樂大學師從Klaus Huber。


喺無乜娛樂嘅古代社會，人類一直用呢種角力運動嚟嬉戲，玩玩吓越玩越刁鑽，結果就不斷諗出各種技術同玩法，摔角就係咁誕生。所以，摔角原本就係一種唔會傷害對方身體嘅角力格鬥遊戲，而唔係以殺死或傷害對方為目的嘅戰爭式格鬥。


人類赤裸身體，互相競賽「心」、「身」同「技術」 嘅簡單運動－摔角，喺人類文化發展中一直扮演住重要一環，唔理喺乜嘢時代，摔角手都零捨受人尊敬，咁除咗因為摔角手曾經係宗教儀式一部份，同時亦因為摔角手係集「心」、「體」、「技術」三者合一嘅卓越強者，摔角手所呈現畀世人嘅係一種具人性魅力嘅人物。


一般運動形式入面，會有包括殘留狩獵形態嘅運動好似足球、欖球，或者係具有宗教儀式嘅運動好似體操、跳水咁，又有比試人類體能嘅運動好似田徑。而摔角就可歸屬晒所有運動形式嘅領域，同其他運動都無嘅獨特文化性，總之，自古摔角就被認為係增長人類魅力嘅身體活動同文化。


摔角入面有好多好實用嘅格鬥技巧，尤其用喺制服對手方面嘅技巧，所以喺混合格鬥界亦有好多擅長摔角嘅格鬥家，其中以一啲關節技最多人用，另外摔角入面嘅一啲防衛技巧亦好適合用喺混合格鬥入面，所以摔角係武術界其實好受到重視。


業餘摔角嘅規則比職業摔角復雜得多，用唔同嘅招式有唔同嘅攞分方法，男子摔角同女子摔角嘅規則又有分別，基本上摔角嘅目的係為咗制壓對手，意思就係制服同壓止對方嘅活動，而喺比賽上會以限時入面最先令對手兩個博頭掂地為之贏，如果喺限時入面壓制唔到對手，就會用分數定勝負，至於計分方法就會根據唔同類型嘅摔角而有唔同。


東加勒比元係北美洲加勒比海地區幾個前英國殖民地國同埋英國殖民地通用嘅貨幣，用緊嘅國同埋地區包括安圭拉、安提瓜巴布達、多米尼克、格林納達、蒙塞拉特島、聖傑氏尼維斯、聖盧西亞同埋聖文森特和格林納丁斯。1緡=100仙。


《G風暴》，中國大陸叫《反貪風暴5》，係2021年上畫嘅港產片，亦係繼《Z風暴》、《S風暴》、《L風暴》同《P風暴》後「風暴系列」嘅第五集兼最後一集作品，由古天樂、張智霖、鄭嘉穎、宣萱、黃宗澤主演，林德祿執導。


佢係香港親中派人士，曾經喺2011、2016同埋2021年經香港道教聯合會當選成為宗教界選委。佢支持中聯辦干預香港內政，曾經批評香港民主陣營人士爭取普選係政治搗亂，又支持北京未經諮詢或香港人同意之下強行定立嘅《香港國安法》同埋修改嘅選舉制度。


幅畫可能出自中國元朝嘅浙江、福建等南方地區畫師之手。吉田豐發現畫中有着住摩尼教特有嘅紅邊白袍僧侶服飾嘅人物，喺同新疆發現嘅摩尼教史料對比後，斷定係摩尼教繪畫。畫嘅頂端畀分隔開嘅區塊描繪摩尼教嘅天堂，或稱「光明王國」。


主體部份頂端繪有兩個圓形區域，從左到右分別係月宮同日宮。往下就係用圓弧分隔嘅十層天，其中不僅有畫出天使、惡魔等形象，重有西方嘅黃道十二宮。再下方嘅人類世界地面上矗立住蘑菇狀嘅「須彌山」，最下層據講畀解釋做摩尼教嘅地獄。


英式花園，又譯做英國花園，係德國慕尼黑一個大型公園，總面積3.7平方公里。英式花園嘅Englischer係指花園自然、唔會刻意做人為修剪嘅風格，而唔係指個公園同英國有乜嘢關係，故此英國花園事實上係一種錯譯。


基督教青年會，係基督教非政府性質嘅國際社會服務團體，喺1844年成立。目標係發揚基督精神，團結青年人，養成完美人格，建設完美社會。根據社會人群嘅需要，從事各種各樣嘅社會服務工作。呢啲服務工作，都係以「促進大眾德、智、體、群全人成長」嘅理念作為導向。


服務人群冇分性別、年齡、國籍、種族同宗教信仰。服務工作有平民教育、體育康樂、營地服務、社區服務、青少年工作、難民工作、就業服務等等，有啲青年會重會開設價格低廉嘅旅舍同賓館。「基督教青年會」唔係一個傳教組織，亦唔係一個慈善機構。


基督教青年會係由一位英國青年基督徒佐治衛良1844年喺英國倫敦成立。佐治衛良出生於英國農村，以務農為生。喺佢16歲嗰年，隻身前往布里奇沃特市開始佢嘅學徒生涯。1841年，佐治衛良學徒期滿之後，就去咗倫敦聖保羅大教堂附近嘅一間布行工作同留宿。


當時嘅英國正受到工業革命嘅影響，社會迅速變遷，趨向工業化同都市化，唔少好似佐治衛良嘅青年人從農村湧到大城市度工作，喺布行度同佐治衛良年紀差唔多嘅年輕僱員共有140名，而倫敦市內就有十五萬名類似嘅勞動人口。


喺高度工業化嘅英國，當時大部份嘅年輕勞工每日工作時數長達十三至十四個鐘，因此唔能夠得到充分嘅休息同正常嘅娛樂生活，再加上工商業競爭激烈嘅壓力同經常要加班嘅勞累，好多人都染上咗酗酒嘅壞習懷，導致生活放縱同墮落。


佐治衛良處於噉樣嘅環境之中，又受到當時著名嘅佈道家查理士芬尼所主張嘅「基督徒必需信仰與生活合一，培養高尚嘅道德生活」嘅思想所影響，佐治衛良決定同幾位朋友一齊讀聖經同分享查理士芬尼嘅著作，並每日一齊祈禱，以改善全體僱員嘅道德生活。


1844年6月6號，佐治衛良同另外11位青年基督徒，喺倫敦正式成立基督教青年會。此後青年會喺世界各地迅速發展，並喺1855年正式成立「基督教青年會世界協會」，並喺瑞士日內瓦定為永久會址，作為全世界YMCA嘅總樞。


1844年11月8號，青年會第一次正式會議喺衛特利酒店舉行，出席人數有160人，並定下咗青年會嘅目標為「使受僱喺布業同其他貿易行業嘅年青人喺心靈上得到改善」。呢個運動嘅人數不斷增長，擴展到整個歐洲同北美，服務範圍更超越咗佐治衛良先生最初嘅期望。


伍景英係中國大陸嘅工程師，廣東順德人。佢曾經喺清末被派到英美兩地學軍艦技術。1920年2月返到中國大陸，去到上海江南造船所做嘢。1925年國共合作期間喺廣州成立咗海軍局，重召到廣州做海軍造船總監。期間重整過堅如號、執信號、仲元號、仲愷號呢四部巡艦。


音樂上，卅二分音符嘅音符時值係全音符嘅卅二分之一。佢嘅長度係十六分音符嘅一半，六十四分音符嘅兩倍。佢個樣係實心卵形，加支柄，柄尾右面加三條尾。如果響中間綫以上，柄向下，三條尾彎上。中間綫或者以下，柄向上，三條尾彎落。


想像一間公司，佢哋嘅貨要運去第度賣，佢哋可以喺啲貨上面加特製嘅標籤，個標籤喺俾某啲特定嘅電磁波刺激到嗰陣，個系統就會用電磁波射數據返去用家手上嘅讀取器嗰度，而供應鏈上嘅工作者都有能夠射呢啲特定電磁波嘅裝置－於是間公司就有得一路跟蹤住啲貨，睇吓啲貨去到邊，呢種技術就係所謂嘅無線射頻辨識。


羅興亞人係緬甸若開邦阿拉干地區一民族，主要居於喺近孟加拉邊界嘅貌奪同布帝洞鎮，信奉伊斯蘭教。喺2016年緬甸羅興亞人逼害之前，約莫有100至130萬羅興亞人喺緬甸境內生活，但係緬甸政府唔願畀居民身份佢哋，更加唔承認佢哋係緬甸公民。


而佢哋嘅組織、團隊或者公司通常會提供啲冇「足夠市場、商業價值」嘅產品或者服務，或者以遠高於市價嘅價位嚟賣佢哋所謂嘅「產品」。呢種商業模式手法至少已經有成百年嘅歷史，而成熟嘅案例就喺20世紀初嘅美國出現，例如喺1919年發生嘅龐氏騙局。


對策論嘅資訊集係一種集，喺場博奕某一點，據某一位玩家所觀察，所有此前可能出現嘅着組成資訊集。 例如，若果場博奕係完全訊息遊戲，咁每資訊集只有一樣嘢。否則，有啲玩家唔清楚場遊戲玩到邊度，唔清楚自己嘅形勢。


XSLT係一種程式語言，最初設計用嚟將 XML 文件轉做其他 XML 文件，或者其他格式，例如用喺網頁嘅 HTML、純文字文件或者 XSL 格式化，呢啲格式之後可能會再轉做其他格式，例如 PDF、PostScript 或者 PNG。


喺日本或臺灣度，剔係成日用喺複查、審核、應承嗰陣用嘅。例如裝咗申請文書嘅文件袋、成日喺袋入面裝嘅各項必須要嘅申請資料嘅標題名，前面都係有個方框仔係用嚟話係咪攞咗嘅，如估寫咗「√」，啫係已經攞咗噉解。但係老師改緊學生仔嘅作業時，就唔係用「√」嘅符號喇，佢哋成日用圓圈嚟話呢條題啱咗噉解嘅。


黃花崗劇院係中國廣東省廣州市嘅其中一間劇院，喺越秀區先烈中路嗰邊。呢間嘢喺1983年廣州軍區空軍嚟負責丼錢起，講到佢嘅改名，係因為附近有間黃花崗七十二烈士墓響度先至改咗噉嘅名。佢係一間既可以演到大型劇團，又可影到之前用過嘅留聲電影，重更加係設計得比較新同有先進設備嘅現代化綜合影劇院。


聖公會聖基道兒童院響1935年由聖公會港澳教區何明華會督創辦，最初主要係收留當時社會上戰亂嘅孤兒，現時已發展為多元化兒童服務機構，係香港擁有最多兒童之家服務名額嘅非政府機構。總辦事處設喺北角香港青年協會大廈。


聖基道兒童院初名「大埔農化孤兒院」，院舍響新界大埔滘大埔道十三咪半，即「鹿茵山莊」現址，院內有學校，院童響課餘會開墾山邊梯田耕作，學習農畜同手工藝等技能。1954年改名「聖基道化院」，院務擴展到營辦全港多間細路服務嘅慈善機構。


聖公會響兒童院搬走後，向政府申請將院舍改做神職人員宿舍被拒，及後響1990年獲批准發展住宅物業，聖公會揀同長江實業合作發展。由於地皮由聖公會提供，補地價同建築費等由長實負擔，物業落成後長實預留三分之一嘅樓面畀聖公會。


新來港人士服務中心響瀝源邨綠泉樓，中心主動接觸服務對象，並提供社區資訊諮詢、教育服務、適應小組、共融活動、個案輔導同轉介服務。外展服務主要聯繫社區嘅服務點如學校、教會同各機構，接觸缺乏支援嘅新來港人士同低收入家庭。


節目以主角嘅生日為切入點，由每集主角訪問父母自己出世嗰日嘅經歷作為故事開端。透過家人嘅回憶，同搵生日禮物、相、信等，重拾生日嘅意義，唔單止係以個人為中心嘅慶祝，亦關乎一個家庭嘅成長同感情嘅建立。透過追尋生命來歷，了解自己嘅出世，對於父母嘅愛情或家庭關係上，帶嚟咗點樣嘅轉變，從中細味兩代人眼中嘅「生日」喺佢哋嘅生命當中，有啲點樣嘅意義。


輔導熱線起源於1958年美國自殺預防中心，當時輔導熱線係為咗向企圖自殺者提供即時嘅危機介入。後嚟發展成為精神病康復者、問題賭徒、酗酒人士、性暴力等嘅支援同輔導服務。香港撒瑪利亞防止自殺會於1960年代展開咗香港第一條熱線輔導服務，當時只有一名全職社工同義工負責接聽來電，其後香港青年協會、家計會等相繼喺香港展開唔同類型嘅熱線輔導服務。


輔導熱線同傳統嘅輔導服務有啲唔同，輔導熱線有佢嘅獨特性，因此能夠吸引好多人致電熱線要求服務。來電者對於輔導嘅開始同終結擁有絕對權力，佢哋可以選擇適當嘅時間同地點先至致電熱線尋求服務，同時佢哋亦可以隨時終止輔導嘅過程。


另一方面，由於電話嘅限制，輔導員冇辦法核實來電者嘅個人資料，因此熱線輔導相比傳統輔導私隱性較高，來電者可以向輔導員提供詳盡真實嘅資料，來電者因而可以更開放噉分享自己嘅感覺同困難。同時，輔導熱線擺脫地域嘅限制，尤其是現今社會手提電話嘅普及，來電者隨時都可以尋求熱線輔導服務。


好多時來電者都係一次性來電，輔導員喺收線之後未必能夠為來電者提供服務，因此，時限對於來電者同輔者嚟講都係一種限制，來電者必須喺短時間內交代來電原因，同時喺分享問題嘅時候，應該避免集中討論過去嘅事情，來電者應集中討論現時嘅感受同處理問題嘅方法。


輔導員方面，由於時間限制，輔導員必須準確噉評估來電者嘅需者，然後根據問題嘅危急程度同複雜程度訂立討論嘅先後次序，盡量喺20分鐘之內解決來電者嘅問題。因此，來電者內心深處嘅一啲感受未必可能因為熱線輔導而得到解決，因為熱線服務著重於此時此刻嘅問題同感受。


沉默者來電有好多，可能純粹玩電話，可能來電者仍未能夠解開心理枷鎖，但輔導員唔係收到沉默來電就即刻收線，輔導員重必須問幾個問題，包括來電者重喺唔喺電話度、來電者沉默嘅原因、來電者嘅感受、電話中背景嘅聲音等。


來電者可能就青春期嘅生理變化、性取向、自慰、性交等問題致電熱線，喺面對呢啲問題嘅時候，輔導員需要先了解自己對性嘅接納程度同傾談性問題嘅限制，但輔導員必須認清輔導熱線嘅功能，輔導熱線係以輔導為目標，並唔係提供資訊性嘅資料。


除此之外，亦結合咗美國同中共政要，好似美國總統當勞侵、「長者」同習近平本人等。「全明星」喺嗶哩嗶哩呢啲二次元次文化網站，通常意味住多個網絡名人嘅合唱本，所以叫做「全明星」。歌詞經剪接後諷刺被指同小熊維尼相似嘅習近平修改憲法，廢除國家主席任期限制，等於「稱帝」，同埋將政治犯捉去秦城監獄，再加上《秦城歡迎你》MV入面配搭邁阿密同港鐵等唔同嘅城市風景畫面，令首歌喺網絡爆紅。


2021年2月10號，乳透社「小反旗」「小池塘」兩個頻道畀bilibili嘅實體運營公司「上海幻電信息科技有限公司」投訴侵權而收到YouTube嘅版權警示，《秦城歡迎你》MV一度畀YouTube刪除，期間有網友將《秦城歡迎你》MV「發揚光大」，喺網上廣為流傳。


2022年2月11號，乳透社「小反旗」「小池塘」兩個頻道畀YouTube封禁，原因係YouTube聲稱收到大量嘅版權移除請求，《秦城歡迎你》MV受到牽連亦遭到封禁。2022年5月12號，《秦城歡迎你》MV跟住乳透社·小反旗一齊解封，可以喺Youtube重新睇返。


1990年代初，陳頂天喺第一次拜女朋友王清越嘅阿爸阿媽嗰時，因電話傳咗佢老友馮傑嘅救人之聲而快速趕到機場。由於馮傑俾海廣大畀咗三百萬蚊進口一大批印表機，但因入貨無耐大降價，重有大量存貨未賣出去，生意蝕嗮本。


而海廣大嬲到騰騰震，將馮傑丼咗入監倉。陳頂天到咗深圳因為冇通行證而唔可以過關，逼到使兩嚿水坐野雞車入特區。陳頂天見到海廣大之後同佢鬥，如果可以成功將馮傑啲大量存貨賣嗮出去，就必須放人。海廣大聽到陳頂天噉講而接受咗。


陳頂天接受咗海廣大嘅賭約之後，同靚女sells梁紅玉幫手，既救咗馮傑，又幫海廣大賺咗好多錢。海廣大諗住留返陳頂天，但陳頂天話要返北京學完研究生先至返嚟。海廣大為咗留返陳頂天而包咗一部專機先至改變咗佢嘅諗法，最後陳頂天留喺深圳。


新選組第一任局長係芹澤鴨，佢後尾畀自己人殺咗。新選組喺1864年嘅池田屋事件後更加出名。1868年戊辰戰爭爆發，幕府軍唔夠打，新選組局長近藤勇畀新政府軍捉到然後斬首，土方歲三同一部分隊員撤退到北海道。